கம்பளை நகரில் சேரும் குப்பைகளைசேதனப் பசளையாக மாற்றும் திட்டம்


நாவலப்பிட்டி தினகரன் நிருபர்
கம்பளை நகரத்தின் குப்பைகளை தொந்தரவாக எடுத்துக் கொள்ளாதிருப்போம். காபன் உரமாக மாற்றி வளமாக்கி கொள்ளுவோம் என்ற தலைப்பில் கம்பளை நகர சபை தலைவரால் தமிழ், சிங்கள மொழிகளில் அச்சடிக்கப்பட்ட துண்டு பிரசுரம் கம்பளை நகர சபை பகுதிக்குட்பட்ட பொது மக்களின் வீடுகளுக்கு உத்தியோகத்தர்கள் சென்று அதனை வழங்கி கும்பைகளை கண்ட இடங்களில் வீச வேண்டாம் அதனால் ஏற்படும் தீமைகளை கூறி சென்றனர்.
அந்த துண்டு பிரசுரத்தில் எழுதப்பட்டவை கீழ்வருமாறு உங்கள் ஒத்துழைப்பை கம்பளை நகர சபை மிகவும் கெளரவத்துடன் எதிர்பார்க்கின்றது.
நகரத்தில் சேரும் குப்பைகளை குறைத்துக் கொள்வதற்காக விசேட வேலைத் திட்டமொன்று ஆரம்பிக்கப்பட்டுள்ளது. அதற்காக நீங்கள் செய்ய வேண்டியது என்ன?
உங்கள் வியாபார நிலையத்தில், வீட்டில், நிறுவனத்தில் சேரும் குப்பைகளை வெவ்வேறாக சேகரியுங்கள்.
உக்கும் கழிவுப் பொருட்கள் (காய்கறி/பழங்கள்/அகற்றப்படும் உணவு வகைகள்/ தேங்காய் தூள் ஆகியன) அது நல்லதொரு வளமாகும். வீட்டிலுள்ள கொம்போஸ்ட் கொள்கலனை உபயோகித்து காபன் உரமாக்கிக் கொள்ளுங்கள்.
கொம்போஸ்ட் கொள்கலன் இல்லாவிடின் கொம்போஸ்ட் குழியொன்றை உபயோகியுங்கள். வீட்டின் குப்பைகள் மற்றும் இலைகளுக்காக பயனுள்ள ஒரு இடத்தை உபயோகியுங்கள். தேவைப்படும் தொழில்நுட்ப உதவிகள் கம்பளை நகர சபையின் சுகாதாரப் பிரிவில் பெற்றுக் கொள்ளலாம்.
