மன்மோகன், சிதம்பரத்துக்கும் தொடர்பு:கனிமொழி நீதிமன்றில் பரபரப்பு சாட்சியம்


டில்லி
2 ஜி ஸ்பெக்ட்ரத்தை ஏலம் மூலம் விற்பனை செய்வதில்லை என்று அப்போதைய தொலைத் தொடர்புத்துறை அமைச்சர் ராசாவோடு சேர்ந்து பிரதமர் மன்மோகன் சிங்கும், அப்போதைய நிதி அமைச்சர் ப. சிதம்பரமும் சேர்ந்து தான் முடிவெடுத்தனர் என்று தி. மு. க. எம்.பி. கனிமொழி சி. பி. ஐ. நீதிமன்றத்தில் பரபரப்பு குற்றம் சாட்டியுள்ளார். 
டில்லி சி. பி. ஐ. நீதிமன்றத்தில் நடந்து வரும் இந்த வழக்கு விசாரணையில் நேற்று கனிமொழி சார்பில் ஆஜரான வழக்கறிஞர் சுஷில் குமார் இந்தக் குற்றச்சாட்டை முன் வைத்தார். மேலும், இது தொடர்பாக ராசா, பிரதமர், சிதம்பரம் ஆகியோர் பங்கேற்ற கூட்டத்தில் எடுக்கப்பட்ட முடிவு தொடர்பான ஆதாரத்தையும் (ணிinutலீs oஜீ thலீ சீலீலீting) அவர் நீதிமன்றத்தில் சமர்ப்பித்தார்.
இந்த விவகாரத்தில் எனக்குத் தெரியாமலேயே ராசா தன்னிச்சை யாக முடிவெடுத்துவிட்டார் என்று பிரதமர் மன்மோகன் சிங் கூறி வரும் நிலையில் கனிமொழி நேற்று சமர்ப்பித்த ஆதாரம், அவருக்கு எதிராக அமைந்துள்ளது குறிப்பிடத்தக்கது. மேலும் வழக்கறிஞர் சுஷில் குமார் கூறுகையில் :-
கனிமொழியால் நாட்டுக்கு பெரும் இழப்பு ஏற்பட்டுவிட்டதாக எழுந்த புகாரின் அடிப்படையில் சி. பி. ஐ. அவரை கைது செய்துள்ளது. ஆனால் இந்த விவகாரத்தில் எந்த இழப்பும் ஏற்படவில்லை என்று நாடாளு மன்ற த்தி லேயே பிரதம ரும் சிதம்பர மும் கூறியுள்ளனர்.
ஸ்பெக்ட்ரம் விற்பனை விடயத்தில் பிரதமரும், நிதி அமைச்சராக இருந்த சிதம்பரமும் சேர்ந்து தான் ராசாவுடன் முடிவெடுத்துள்ளனர். நாட்டுக்கு இழப்பு ஏற்படவில்லை என்று கூறியுள்ள பிரதமர், சிதம்பரத்தின் கருத்தே, நாட்டுக்கு இழப்பு என்ற புகாரே தவறானது என்பதை உறுதி செய்ய போதுமான சாட்சியாக உள்ளது.
எப்போது நாட்டுக்கு இழப்பு என்ற வாதம் தனது பலத்தை இழக்கிறதோ அப்போதே கனிமொழி மோசடி செய்தார் என்ற குற்றச்சாட்டும் பலம் இழக்கிறது. 
அதேபோல இந்த விவகாரத்தில் நாட்டுக்கு ரூ. 1.76 கோடி நஷ்டம் ஏற்பட்டதாக தணிக்கை அதிகாரி யூகத்தின் அடிப்படையில் அறிக்கை தாக்கல் செய்துள்ளார். இதை நாடாளுமன்றத்தின் இரு அவைகளும் இன்னும் ஏற்கவில்லை. இதனால் அந்த அறிக்கையை ஒரு சாட்சியாக இந்த நீதிமன்றம் ஏற்க முடியாது.
2 ஜி ஸ்பெக்ட்ரம் ஒதுக்கீட்டால் லாபம் அடைந்ததாக கூறப்படும் ஸ்வான் டெலிகாம் மற்றும் யூனிடெக் வயர்லெஸ் ஆகியவற்றின் பங்குகளை வெளிநாட்டு நிறுவனங்களான எடிசலாட் மற்றும் யூனிநார் ஆகியவற்றுக்கு விற்பனை செய்ய அரசு ஒப்புதல் அளித்துள்ளது. 
ஆனாலும் அவர்கள் தங்களது உரிமங்களை விற்பனை செய்யவில்லை. எனவே அதில் இழப்பு ஏதும் ஏற்படவில்லை என்றார்.
