புசல்லாவ சோகம தோட்டத்துக்கு போக்குவரத்து வசதி இல்லை


(புசல்லாவை தினகரன் நிருபர்)
புசல்லாவை சோகம தோட்டம் ஜன உதான கிராம மக்கள் உரிய போக்குவரத்து வசதிகளின்றி பெரும் சிரமங்களுக்கு முகம் கொடுத்து வருகின்றனர்.
கம்பளை – புசல்லாவை வீதியிலிருந்து எட்டிப் பிடிக்கும் தூரத்திலுள்ள சோகம தோட்டம் பிரதான வீதியிலிருந்து 2 கிலோ மீற்றர் தொலைவிலிருக்கின்ற போதும் அவ் இரண்டு கிலோ மீற்றர் வீதியும் மண் வீதியாகவே காணப்படுவதால் பொதுமக்கள் பல்வேறு சிரமங்களுக்கு முகம் கொடுத்துவருகின்றனர்.
மழைக் காலங்களில் சேறு நிறைந்ததாகக் காணப்படும் இவ்வீதியில் நடந்து செல்வதற்கு முடியாத நிலை காணப்படுவதோடு முச்சக்கர வண்டிகளும் ஏனைய வாகனங்களும் பயணிக்க முடியாத நிலை காணப்படுவதால் புசல்லாவை, வகுகபிடிய, கம்பளை, கண்டி போன்ற இடங்களுக்கு அவசர தேவைகளுக்கு விரைவாக சென்றுவர முடியாத நிலை தோன்றியுள்ளதாக பிரதேச பொதுமக்கள் குற்றம் சுமத்துகின்றனர். சம்பந்தப்பட்ட தரப்பினர் இவ்வீதியை தாரிடப்பட்ட வீதியாகவோ, கொங்கிaட் வீதியாகவோ புனரமைத்துத் தருமாறு சோகம தோட்ட ஜன உதான கிராம மக்கள் வேண்டுகோள் விடுக்கின்றனர்.
