யார் காலணியைத் துடைப்பீர்கள்?


அமெரிக்க ஜனாதிபதியாக இருந்த ஆபிரகாம் லிங்கன் மிகவும் எளிமையா னவர்.
லிங்கனின் பதவிக் காலத்தில் கோடீஸ்வரர் ஒருவர் அவரது இல்லத்துக்கு வந்தார். அப்போது லிங்கன் தனது பூட்ஸ்களை துடைத்துக்கொண்டிருந்தார்.
அந்தக் காட்சியைக் கண்டு ஆச்சரியப்பட்ட கோடீஸ்வரர் கேலியாக என்ன ஜனாதிபதி அவர்களே, உங்கள் பூட்ஸ்களுக்கு நீங்களே பொலிஷ் போட்டுக்கொண்டிருக்கிaர்கள்?&quot; என்று கேட்டார்.
உடனே லிங்கன் &quot;நீங்கள் இந்த மாதிரி செய்வதில்லையா? அப்படியானால் வேறு யாருடைய பூட்ஸ்களுக்கு நீங்கள் பொலிஷ் போடுவீர்கள்?&quot; என்றார்.
கோடீஸ்வரர் வாயே திறக்கவில்லை.

ஒரு இடத்தின் சிறப்பு அந்த இடத்தில் வாழும் மக்களுக்கு அறவே தெரிவதில்லை.
அமெரிக்காவின் கிழக்கு எல்லையிலிருந்து மேற்கு எல்லைக்கு விமானத்தில் பயணப்பட்டால் ஐந்து மணி நேரமாகிறது. வடக்கிலிருந்து தெற்கே செல்ல நான்கு மணி நேரமாகிறது. அமெரிக்காவின் கிழக்கு பகுதியில் உள்ள நகரங்களிலிருந்து மேற்கு பகுதி நகரங்களுக்கு விமானத்தில் சென்றால் கடிகாரத்தில் மூன்று மணி நேரத்தை கூட்டி வைத்துக் கொள்ள வேண்டும். அந்த அளவுக்கு அமெரிக்க நாடு கிழக்கு மேற்காக பரந்து விரிந்துள்ளது.
அமெரிக்காவின் கலிபோர்னியா மாகாணத்தில் உள்ள பத்து பெரிய நகரங்களில் ஒன்று சன்பிரான்சிஸ்கோ. இது ஒரு தீவு நகரம். இந்த நகரில் வீதிகளில் வளம் வரும் கேபிள் கார்கள் இந்நகரின் போக்குவரத்தை எளிமையாக்குகின்றன. உலகில் வேறு எங்கும் பார்க்க முடியாத இந்த கேபிள் கார்கள் 1873ம் ஆண்டு முதல் இஙகு இயங்குகின்றன. இந்த கார்கள் தனிப்பட்ட சக்திகள் மூலம் இயங்கவில்லை. மாறாக மையப்படுத்தப்பட்ட ஒரு இடத்திலிருந்து இயக்கப்படுகிறது. ஒவ்வொரு கேபிள் கார்களிலும் இரண்டு ஊழியர்கள் இருக்கிறார்கள். குறிப்பிட்ட தொகையை கட்டணமாக செலுத்திவிட்டு கேபிள் கார்களில் நகரை சுற்றி வரலாம். ஒரு முறை செலுத்தும் கட்டனம் அந்த நாள் முழுவதிற்கும் போதுமானது.
அமெரிக்காவில் உள்ள நகரங்களில் நியூயோர்க் நகரம் மட்டுமே 24 மணி நேரமும் தூங்காமல் விழித்துக் கொண்டிருக்கும் நகரம். கடல் வழி, நில வழி, ஆகாய வழி என்று மூன்று வழிகளின் மூலமாகவும் மக்கள் வெள்ளம் 24 மணி நேரமும் நுழைந்து கொண்டிருக்கிறது. சாலையில் பல மைல் தூரத்திற்கு நீண்டு செல்லும் மேம்பாலங்கள் ஆற்றின் உள்ளே போடப்பட்டு இருக்கும் சுரங்கப் பாதைகள், தரைக்கு கீழே செல்லும் ரயில் பாதைகள் நகரை சுற்றி ஓடும் ஹட்சன் என்னும் நதியில் இயங்கும் பெரி எனப்படும் சிறு கப்பல்கள் இப்படி நகரம் முழுவதும் போக்குவரத்து வசதிகள் வியக்கும் வகையில் அமைந் துள்ளதால் சாலைகளில் வாகன நெரிசல் பிரச்சினைகள் எல்லாம் அங்கு அறவே கிடையாது.
அமெரிக்கர்கள் தங்கள் நாட்டில் உயர உயரமாய் கட்டடங்களை கட்டுவதால் என்னவோ இயற்கை யன்னையும் அவர்களுக்கு உலகின் மிக உயரமான நீர்வீழ்ச்சியான நயாகராவை பரிசாக கொடுத்து இருக்கிறாள். நயாகரா என்ற சொல்லின் அர்த்தம் நீரின் இடியோசை என்பதாம். பனி மலைகளில் உருகிப் பெருகும் நீர் ‘இரிக்’ என்ற ஏரியிலிருந்து ‘ஓண்டாரியோ என்ற ஏரிக்கு பாய்வது தான் இந்த நயாகரா நீர் வீழ்ச்சி. நீர் விழும் பகுதி குதிரை லாட வடிவில் இருப்பதால் இந்நதியை ‘ஹார்ஸ் யி பால்ஸ்’ என்றும் அழைக்கிறார்கள். தண்ணீர் விழும் உச்சபட்ச உயரம் 170 அடி, இது அமெரிக்க எல்லையில் 1075 அடி அகலமும், கனடா நாட்டின் எல்லையில் 2200 அடி அகலத்திலும் விரிந்து அருவியாய் கொட்டுகிறது.
