பிரதீபா பட்டீலின் விமானச் செலவு 104 கோடி ரூபா


இந்தியாவின் முன்னாள் குடியரசுத் தலைவர் பிரதீபா பட்டீல், தான் ஜனாதிபதியாக இருக்கும் போது இந்தியாவில் இருந்து 252 முறை வெளிநாடுகளுக்குப் பயணம் செய்துள்ளார்.
மிக மிக முக்கியத் தலைவர்களுக்கான தனி விமானத்தில் பிரதமர் (108 முறை பயணம்), குடியரசுத் துணைத் தலைவர் (106 முறை பயணம்) ஆகியோரை விட இரண்டு மடங்குக்கும் அதிகமாக 252 முறை வெளிநாடுகளுக்குப் பயணம் செய்துள்ளார் பிரதீபா பட்டீல். 
அவர் தனது பதவிக் காலத்தில் 18 நாடுகளுக்கு அரசு முறைப் பயணமாக சென்றதற்கான செலவு 205 கோடி ரூபாவாகும். இதில் சிறப்பு விமானத்தை இயக்க மட்டும் 104 கோடி ரூபாய் செலவிடப்பட்டுள்ளது என்று தகவல் அறியும் உரிமை சட்டத்தின் கீழ் தெரிய வந்துள்ளது.
