ஆதி ஸ்ரீஐயப்பன் N&#39;த்திரத்தின் வரு&#39;hபிN&#39;கம் நாளை


குருசுவாமி ஆ. சந்திரதாஸ்
லங்கைத் திருநாட்டிலே கார்த்திகை, மார்கழி மாதம் என்றதும் கறுப்புநிற காவி உடை அணிந்த ஐயப்ப சாமிமார்கள் ஆங்காங்கே அலை புரண்டு பஜனைகள் பாடி ஆன்மீகப் பணிகளில் ஈடுபட்டிருப்பதைக் காணக்கூடியதாக இருக்கும்.
இவ்வாறு இற்றைக்கு 36 ஆண்டுகளுக்கு முன்பாக, ஐயப்பன் வழிபாட்டினை ஆரம்பித்து, பவித்திரமான முறையிலே மாலை அணிந்து, விரதமிருந்து சபரிமலை தீர்த்த யாத்திரையை மேற்கொண்டு வரும் ஒரு அமைப்பு அகில இலங்கை ஐயப்பா சேவா சங்கம்.
இந்த சேவா சங்கத்தின் குருசாமியாக இருந்தவர் ரவீந்திரகுமரன் சாமி. இவர், இல 69/ ஏ, ஏ, ஜீ ஹின்னி அப்புஹாமி மாவத்தையில் வாழ்ந்து வந்தார்.
இவர் வாழ்ந்து வந்த இடத்திலேயே, வேட்டையாடி, விளையாடி களைப்பு தீர அமர்ந்த சபரிமலை சாஸ்தாவுக்கு கோயில் அமைக்க திருவுளம் கொண்டார். அதற்கமைய ரவீந்திரகுமரன் சாமி வாழ்ந்த வீடு ஆதி ஸ்ரீ ஐயப்பன் §க்ஷத்திரமானது.
48 அடி உயர முகப்புக் கோபுரத்தைக் கொண்டது இவ்வாலயம். கோபுரத்தை அண்ணாந்து பார்த்து கரங்களை தலைக்கு மேல் கூப்பி கும்பிட்டுவிட்டு கோயிலுக்குள் நுழைந்தால், நான்கு மாடிகளைக் கொண்ட இந்த ஆலயத்தின் கீழ் தளத்திலே மூலமூர்த்தியாக இருந்து அருள் பாலித்துக்கொண்டிருப்பவர் கருப்பண்ணசாமி.
நாம் எந்தக் காரியத்தை செய்யத் தொடங்கினாலும் முதலிலே விநாயகப் பெருமானை வணங்கி, அவர் அருள் ஆசியைப் பெற்று தொடங்குவது வழக்கமாகும் அல்லவா? இந்த ஷேத்திரத்திலும் அதற்கேற்றாற்போல் கருப்பண்ணசாமிக்கு வலது பக்கத்தில் விநாயகப் பெருமான் வீற்றிருந்து அருள்பாலித்து வருகின்றார். இடது பக்கத்திலே சர்வமும் சக்தி மயம் என்பது போல அம்பாள் வீற்றிருந்து அருள்பாலித்து வருகிறாள்.
ஆலயங்களுக்குச் சென்று, தெய்வங்களை வணங்கி, பூஜை புனஸ்காரங்களில் ஈடுபட்டபின் பக்தர்கள் ஆற அமர அமர்ந்து கண்களை இறுகமூடி இறைவனை சிந்தையில் இருத்தி தியானிப்பதற்கு அமைதியான சூழலும் அதற்கேற்ற இடவசதியும் இருக்க வேண்டும். பக்தர்களின் இந்த எண்ணத்தை ஈடேற்றும் வண்ணம் இவ் வாலயத்தின் இரண்டாம் மாடியிலே அமைந்திருக்கி றது பிரார்த்தனை மண்டபம்.
சபரியிலே மலை மேல் வீற்றிருந்து அருள்பாலிப்பது போல், பகவான் ஐயப்பன் இந்த ஷேத்திரத்திலே நான்காவது மாடியிலே வீற்றிருந்து அருள்பாலிக்கிறார். இதற்கு ஏற்றாற்போல் இவ்வாலயத்தின் மூன்றாவது மாடியிலே ஐயப்பன் படிபூசை மண்டபம் அமைக்கப் பட்டுள்ளது.
இவ்வாறு கொட்டாஞ்சேனையில் ஐயப்பனுக்காக அமைக்கப்பட்டுள்ள ஒரே ஒரு ஆலயம் இந்த ஆதி ஸ்ரீ ஐயப்பன் ஷேத்திரம்தான். இந்த §க்ஷத்திரத்தினதும் அகில இலங்கை ஐயப்ப சேவா சங்கத்தினதும் பிரதம குருசுவாமியாகவும் பிரதித் தலைவராகவும் இருப்பவர் பொ. ரவீந்திரகுமரன், தலைவராகவும் குருசுவாமியாகவும் இருப்பவர். ஆர் செந்தமிழ் செல்வன். செயலாளராக இருப்பவர் குருசுவாமி ஆ. சந்திரதாஸ். இந்த ஆலயத்தின் வருஷாபிஷேகம் எதிர்வரும் 2012-12-02 ஆம் திகதி நடைபெறவுள்ளது. அன்று காலை கணபதி ஹோமத்துடன் வருஷாபிஷேக கிரியைகள் யாவும் ஆரம்பமாகும் அதனைத் தொடர்ந்து அபிஷேகங்கள் பூஜைகள் நடத்தப்பட்டு அன்னதானம் வழங்கப்படும்.
ஆதி ஸ்ரீஐயப்பன் ஷேத்திரமும் அதில் இலங்கை ஐய்யப்ப சேவா சங்கமும் நடத்துகின்ற காலை பூஜைகள் யாவும் ஷேத்திரத்திலும் மாலை பூஜைகள் யாவும் ஜிந்துப்பிட்டி ஜெயந்திநகர் ஸ்ரீ சிவசுப்பிரமணிய ஆலய சண்முகவிலாஸ் மண்டபத்திலும் இடம்பெறும்.
எதிர்வரும் 2011-12-02 ஆம் திகதி ஆஞ்சநேயர் அலங்கார பூஜையும் 03ஆம் திகதி புஸ்பலங்காரமும் 04ஆம் திகதி குங்கும காப்பும் 09ஆம் திகதி தான்ய அலங்காரமும் 15ஆம் திகதி கந்தன் அலங்காரமும் 16 ஆம் திகதி சந்தன காப்பும் 17ஆம் திகதி சுவர்ண அலங்காரமும் 18ஆம் திகதி நரசிம்மர் அலங்காரமும் 20 ஆம் திகதி விபூதி காப்பும் 23ஆம் திகதி பழ அலங்காரமும் 24ஆம் திகதி கிருஷ்ண அலங்காரமும் 27ஆம் திகதி மஹா மண்டல பூஜையும் 30ஆம் திகதி மஞ்சமாதா பூஜையும் 2012-01- 01 மெளன அலங்காரமும் 02ஆம் திகதி குருபூஜையும் 03ஆம் திகதி கருப்பண்ணசுவாமி பூஜையும் இடம்பெறும்.
