இரத்தினபுரி அயகம கிராமத்தில்டெங்கு நோய் தடுப்பு நடவடிக்கை


(பலாங்கொடை தினகரன் நிருபர்)
இரத்தினபுரி மாவட்டத்தில் அயகம பிரதேசத்தில் பரவி வருகின்ற டெங்கு நோயினை தடுக்கும் பொருட்டு இப்பகுதியில் கிராமிய டெங்கு தடுப்புக் கமிட்டியினை அமைப்பதற்கு அயகம சுகாதார வைத்திய அதிகாரி காரியாலயம் தீர்மானித்துள்ளதாக வைத்திய அதிகாரி இந்திக தஸநாயக்கா தெரிவித்தார்.
இந்த கமிட்டிகள் முதலில் டெங்கு நோய் பரவி வரும் பகுதிகளிலே அமைக்கப்படவுள்ளதாக சுகாதார வைத்திய அதிகாரி தெரிவித்தார். இதற்கமைய சிங்களகொட, கலதுர கச்சிகந்த, மடபத்தர, கெடேபொல ஆகிய பகுதிகளில் தற்பொழுது டெங்கு நோய் பரவும் அபாயம் உள்ளமையால் சுகாதார வைத்திய அதிகாரி காரியாலயம், அயகம பொலிஸ் நிலையம், பிரதேச சபை, தொண்டர் அமைப்புகள் கூட்டாக ஒன்றிணைந்து டெங்கு ஒழிப்பு வேலைத் திட்டம் அமுல்படுத்தப் படுவதாகவும் மக்களை அறிவுறுத்தும் நோக்கத்தில் புதிதாக பிரதேச மட்டத்தில் கமிட்டி அமைக்கப்பட வுள்ளதாகவும் சுகாதார அதிகாரி தெரிவித்தார். (ஐ)
