புதிய விமான நிலையங்கள், துறைமுகங்கள்நெடுஞ்சாலைகள் பொருளாதார வளர்ச்சிக்கு உதவும்


யுத்தம் முடிவடைந்து 3 ஆண்டுகளுக்குள் நாட்டின் அபிவிருத்திப் பணிகளை அரசாங்கம் சிறப்பான முறையில் இன்று நிறைவேற் றிக் கொண்டிருக்கிறது. பாதைகளை அகலப்படுத்தி செப்பனிடும் பணி நகரங்களில் மட்டுமன்றி கிராமப் புறங்களிலும் பாரபட்சமின்றி மேற்கொள்ளப்படுகின்றன. இவற்றை விட நெடுஞ்சாலைகள், அதிவேக நெடுஞ்சாலைகள் ஆகியனவும் வேகமாக நிர்மாணிப்படுகின்றன.
தென்னிலங்கைக்கான நெடுஞ்சாலை கொழும்புக்கு அருகில் இருக்கும் கொட் டாவையில் இருந்து காலி வரையில் இப்போது நிர்மாணிக்கப்பட்டிருப் பதனால் சுமார் ஒன்றரை மணித்தியாலங்களில் வாகன நெரிசல் குறை வான நாட்களில் கொழும்பில் இருந்து இதனூடாக காலிக்கு சென்ற டைய முடியும். இந்த அதிவேகப் பாதை காலியில் இருந்து படிப்படி யாக மாத்தறைக்கும், ஹம்பாந்தோட்டைக்கும் இறுதியில் கதிர்காமம் வரை யில் நீடிக்கப்படவுள்ளது. அதற்கான நிர்மாண வேலைகளும் இப் போது துரிதமாக நடைபெற்றுக் கொண்டிருக்கிறது.
கொட்டாவையில் இருந்து இந்த அதிவேகப் பாதையை வடகொழும்புக்கு குறிப்பாக விமான நிலையத்திற்கும் குருநாகலை பிரதேசத்தின் ஊடாக புத்தளம் மார்க்கமாக யாழ்ப்பாணம் வரையில் நிர்மாணிப்பதற்கும் இப் போது திட்டங்கள் வகுக்கப்பட்டு அதற்கான வெளிநாட்டு உதவியை பெறுவதற்கான செயற்பாடுகளில் அரசாங்கத் தலைவர்கள் ஈடுபட்டுள் ளார்கள்.
தரைப் பாதையை இவ்விதம் சிறப்பான முறையில் அபிவிருத்தி செய்யும் அதே வேளையில் அரசாங்கம் படகுப் பாதையையும் அபிவிருத்தி செய் வதில் இப்போது அதிக ஆர்வம் காட்டி வருகின்றது. களனி கங்கையு டன் பாலத்துறையில் எமில்டன் கால்வாயை இணைத்து அதனை முத லில் நீர் கொழும்பு வரையிலும் பின்னர் புத்தளம் வரையிலும் சுத்தம் செய்து அகழ்வு வேலைகளை மேற்கொண்டு ஒரு சிறந்த படகு சேவை க்கான பாதையாக மாற்றுவதற்கும் அரசாங்கம் இப்போது நடவடிக்கை களை எடுத்து வருகின்றது.
இவற்றுடன் கொழும்புத் துறைமுகத்தில் ஒரே நேரத்தில் பல கப்பல்களை நிறுத்தி அவற்றில் கொள்கலன்களை ஏற்றியிறக்கும் பணியை மேற் கொள்வதற்காக கொழும்பு துறைமுகத்தில் விஸ்தரிப்பு பணிகளும் வேக மாக நடந்து கொண்டிருக்கிறது. காலி, காங்கேசன்துறை, திருகோண மலை துறைமுகங்களின் அபிவிருத்தி பணிகளும் சீரான முறையில் நடைபெற்றுக் கொண்டிருக்கின்றன.
2010ம் ஆண்டளவில் வெற்றிகரமான முறையில் ஹம்பாந்தோட்டை மாகம் புற துறைமுகத்தின் நிர்மாணப் பணிகள் முடிவடைந்ததை அடுத்து, அந்தத் துறைமுகம் ஜனாதிபதியினால் திறந்து வைக்கப்பட்டது. இப் போது அந்தத் துறைமுகத்திற்கு கொள்கலன்களை ஏற்றிவரும் கப்பல்க ளும் வந்து தரித்திருந்து செல்வதற்கான வசதிகளும் கொள்கலன்களை ஏற்றி இறக்குவதற்கான வசதிகளும் செய்யப்பட்டுள்ளன. வெளிநாடுக ளில் இருந்து தருவிக்கும் வாகனங்களும் இங்கு நூற்றுக்கணக்கில் இற க்கப்படுகின்றன.
மாகம்புற துறைமுகத்தின் நடுவில் ஒரு பாரிய கருங்கல் இருப்பதாக எதிர் கட்சியினர் போலிப் பிரசாரங்களை செய்த போதிலும் அது உண்மைய ல்ல என்பதை அரசாங்கம் இப்போது நிரூபித்திருக்கிறது. அதனால் தான் இந்த துறைமுகத்திற்கு வரும் கப்பல்களின் எண்ணிக்கை அதிக ரித்த வண்ணம் இருக்கிறது. இவ்விதம் தரைப் பாதைகளை அமைப் பதுடன் கப்பல் சேவைகளை சீராக நடத்துவதற்கு நடவடிக்கை எடுத்து வரும் இன்றைய அரசாங்கம் விமான சேவையையும் சிறந்த முறை யில் வியாபிப்பதற்கு இப்போது தக்க நடவடிக்கைகளை எடுத்து வருகி ன்றது. இலங்கையில் தற்போது கட்டுநாயக்க சர்வதேச விமான நிலை யம், இரத்மலானை விமான நிலையம், பலாலி விமான நிலையம், ஹிங் குராங்கொட விமான நிலையம், திருகோணமலையில் சீனங்குடா விமான நிலையம், அனுராதபுரம் விமான நிலையம், மட்டக்களப்பு விமான நிலையம் ஆகியன செயற்பட்டு வருகின்றன.
யுத்த காலத்தில் கட்டுநாயக்க விமான நிலையத்தைத் தவிர ஏனைய விமான நிலையங்கள் பெரும்பாலும் ஆயுதப்படையினரின் நடமாட்டத்தை துரி தப்படுத்து வதற்காக பயன்படுத்தப்பட்டமை குறிப்பிடத்தக்கது. இப் போது யுத்தம் முடிவடைந்து நாட்டில் அமைதி நிலவுவதனால் இந்த விமான நிலையங்களை சிவில் விமான சேவை போக்குவரத்து விமான நிலையங்களாக மாற்றி வெளிநாட்டு, உள்நாட்டு விமானப் பயணிக ளின் நன்மைக்காக உபயோகிப்பதென்றும் அரசாங்கம் தீர்மானித்துள் ளது. நாம் ஆசியாவின் அதிசய பயணத்தை நோக்கி பயணித்துக் கொண்டிருக்கும் இவ்வேளையில் இலங்கையின் ஸ்ரீலங்கன் எயார்லை ன்ஸ் விமான சேவைக்கு நல்ல வரவேற்பு ஏற்பட்டுள்ளது. எமது விமான சேவை 22 நாடுகளுக்கு தனது சேவையை வழங்கி வருகின்றது. தென் னிலங்கையில் மத்தள விமான நிலையத்தையும் சர்வதேச தரத்திற்கு அபிவிருத்தி செய்யும் பணிகள் வேகமாக மேற்கொள்ளப்படுகின்றன. இதன் மூலம் இலங்கைக்கு வரும் வெளிநாட்டு பயணிகளின் எண்ணி க்கை பன்மடங்கு அதிகரிக்கும் என்றும் அறிவிக்கப்படுகின்றது.
அரசாங்கம் தற்போதுள்ள விமான நிலையங்களுக்கு மேலதிகமாக இன் னும் 10 உள்ளூர் விமான நிலையங்களை அமைக்க நடவடிக்கைகள் எடுத்து வருகின்றது. இதில் நுவரெலியா விமான நிலையம் முதல் இட த்தை பெறுமென்று எதிர்பார்க்கப்படுகின்றது. ஒரு நாடு அபிவிருத்தி அடையும் போது அந்நாட்டின் மக்களின் உள்ளூர் பயணங்களை துரி தப்படுத்துவது அவசியமாகும். அதன் மூலமே அந்நாட்டின் பொருளா தராம் வளர்ச்சியடையும்.
இந்த நோக்கத்திற்காகவே அரசாங்கம் இப்போது தரைப்பாதைகளையும், படகு கப்பல் சேவைகளையும் விஸ்தரிப்பதுடன் உள்ளூர் விமான சேவை யையும் சீராக நடத்துவதற்கு திட்டங்களை வகுத்து அவற்றை வெற்றி கரமாக செயற்படுத்தி வருகின்றது.
