டெங்கு நோய் அச்சுறுத்தல் மீண்டும் நாடெங்கிலும் தோன்றியுள்ளது

பருவகால மழை வந்தால் பயிர்கள் வளர்ந்த நாடு வளம் பெறும் என்று கூறுவார்கள். தற்போதைய பருவகால மழை ஆரம்பித்த வுடன் நாடு பல்வேறு இன்னல்களை இன்று எதிர்நோக்கியிருக் கின்றது. சீரற்ற காலநிலை திடீரென்று தோன்றிய போது முன்னெச் சரிக்கையை உரியநேரத்தில் வளிமண்டல ஆய்வுத் திணைக்களம் கொடுக்கத் தவறிய காரணத்தினால், தென்னிலங்கையில் சுனாமி அனர்த்தத்தினால் கொல்லப்பட்ட கடற்றொழிலாளர்களை விட, கூடு தலானோர் தற்போது கடலில் மூழ்கி பரிதாபமாக இறந்துள்ளனர். வளிமண்டல ஆய்வுத் திணைக்களத்தின் இந்த செயலற்ற தன்மை குறித்து இப்போது உயர்மட்ட விசாரணைகளும் முடுக்கிவிடப் பட்டுள்ளன.
இவை அனைத்தையும் விட நம்நாட்டில் வருமுன் காப்போம் என்ற பெரியோர்களின் அறிவுறுத்தல் என்றுமே சரியான முறையில் கடைப் பிடிக்கப்படுவதில்லை. இதனால், தான் ஓரளவுக்கு கட்டுப்பாட்டிலி ருந்த டெங்கு நோய் தற்போதைய மழைவீழ்ச்சியுடன் மீண்டும் இந்நாட்டு மக்களின் உயிர்களை பறிக்கும் கோரத்தாண்டவத்தை ஆரம்பித்திருப்பது வேதனையளிப்பதாக இருக்கின்றது.
இவ்வாண்டில் கடந்த 11 மாதங்களில் 22,926 பேர் டெங்கு நோயால் பாதிக்கப்பட்டு, சிகிச்சை பெற்று வந்தார்கள். இவர்களில் 163 பேர் மரணித்தும் இருக்கிறார்கள். டெங்கு நோய் மேல் மாகாணத்திலிரு ந்தே 57.44 வீதமானோரை பாதிப்புக்குள்ளாக்கி இருக்கிறது.
கடந்த யூலை மாதத்திலேயே அதிகமான மக்கள் டெங்கு நோயினால் பாதிப்புக்குள்ளாகியிருக்கிறார்கள். இலங்கையில் டெங்கு நோய் அதிகரிக்கும் காலத்தில் டெங்கு, நோயைப் பரப்பும் நுளம்புகளை அழித்துவிடுவதற்கான கிருமிநாசினிகளைத் தெளித்தல், நுளம்பு கள் இனவிருத்தி செய்யப்படலாம் என்று சந்தேகத்திற்கு இடமான இடங்களை சுத்தம் செய்தல் போன்ற பணிகள் மேற்கொள்ளப் படுவதுண்டு.
டெங்கு நோயின் தாக்கம் குறைந்துவிட்டது என்ற நோக்கத்துடன், டெங்கு நோயைப் பற்றி மக்கள் மறந்துவிடுவதுண்டு. மக்களின் இத்தகைய கவனக்குறைவே சமீபத்தில் ஏற்பட்ட பெருமழையுடன் டெங்கு நோய் மீண்டும் தலைதூக்குவதற்கு மூலகாரணமாக அமைந்துள்ளது.
மீண்டும் டெங்கு நோயை கட்டுப்பாட்டில் கொண்டுவருவதற்காக நுள ம்புகளை ஒழிக்கும் பணிகள் ஆரம்பித்து நிறைவேற்றப்படுவதற்கு முன்னரே, மேலும் பலர் டெங்கு நோய்க்கு பலியாகுவதே நம் நாட்டில் பொதுவாக இடம்பெறும் நிகழ்வுகளாக அமைந்துள்ளன. கடந்த மாதத்தில் மாத்திரம் 2059 டெங்கு நோயாளர்கள் இருப் பதாக அறிவிக்கப்பட்டது. இந்த மாதத்தில் இதுவரையில் 1070 பேர் டெங்கு நோயால் பாதிப்புக்குள்ளாகி இருக்கிறார்கள்.
டெங்கு நோய் மேல்மாகாணத்தில் கூடுதலாக பரவியிருக்கின்ற போதி லும், அது எவ்வித பாரபட்சமுமின்றி நாடெங்கிலும் இன்று பர விய வண்ணம் இருக்கின்றது. எனவே, சுகாதார அமைச்சும், மாகாண சபைகள், உள்ளூராட்சி மன்றங்களும் உடனடியாக டெங்கு நோய் பரவுவதற்கு முற்றுப்புள்ளி வைக்கத் தவறினால் டெங்கு நோய் இலங்கையின் பொருளாதார வளர்ச்சிக்கும், மக்களின் நல்வாழ்வுக் கும் பெரும் அச்சுறுத்தலாக மாறிவிடும் என்பதை நாம் இங்கு அவதானத்திற்கு எடுத்துக் கொள்வது அவசியமாகும்.
தற்போதைய மழைகாலம் ஆரம்பமாவதுடன், கொழும்பு, கம்பஹா, கண்டி மற்றும் மட்டக்களப்பு மாவட்டங்களில் டெங்கு நோயாளர் களின் எண்ணிக்கை அதிகரிக்க ஆரம்பித்துள்ளது.
டெங்கு நோய் பற்றி அபாய அறிவித்தலை விடுக்கும் அமைச்சு, மக்கள் இந்நோய் பரவுதல் குறித்து, மிகவும் அவதானமாக இருக்க வேண்டும் என்று அறிவுறுத்தியுள்ளது. மூன்று நாட்களுக்கு மேல் காய்ச் சலுடன் உடல்வலி தொடர்ந்து கொண்டிருந்தால் அது டெங்கு நோயின் அறிகுறி என்பதை அறிந்து, சம்பந்தப்பட்டவர்கள் உடனடியாக வைத்திய சிகிச்சையை நாடவேண்டும்.
டெங்கு நோய்க்கான இரத்த பரிசோதனைகளை செய்ய வேண்டும். சில சந்தர்ப்பங்களில் இந்த மூன்று நாள் காய்ச்சல் வெறுமனே வைரஸ் காய்ச்சலாகவும் இருக்கலாம். அதனால், நோயாளியின் உடம்புக்கு ஆபத்து ஏற்படுவதில்லை. ஓரிரு நாட்களில் அவர் குணமாகிவிடுவார்.
ஒருவருக்கு காய்ச்சல் ஏற்படும் போது இது வெறுமனே வைரஸ் காய் ச்சல் என்று மக்கள் தீர்மானித்துவிடுவது அவர்களுக்கு பேரா பத்தை ஏற்படுத்தும். இவ்விதம் மூன்று நாட்களுக்கு கூடுதலாக காய்ச்சல் இருந்தாலும், இது சாதாரண காய்ச்சல் என்று நினைத்து, கொத்தமல்லியுடன் காய்ச்சலை குறைப்பதற்கான மருத்துவ வில்லை களை மக்கள் தன்னிச்சையாக எடுத்துக் கொண்டிருந்தால் அவர் கள் டெங்கு நோய்க்கு இலக்காகலாம் என்று சுகாதார அமைச்சின் வைத்தியர்கள் பொதுமக்களுக்கு எச்சரிக்கை செய்கிறார்கள்.
டெங்கு நோயினால் பாதிக்கப்பட்ட ஒரு நோயாளிக்கு மூன்று நாட் களுக்குள் வைத்திய சிகிச்சையை ஆரம்பித்தால் அவரை குண மாக்கிவிட முடியும் என்று சுகாதார அமைச்சு கூறுகிறது. டெங்கு நோயினால், பெரும்பாலும், பாதிக்கப்படுவது சிறுபிள்ளைகளாகும், அதுவும் ஏழைமக்கள் வாழும் குடியிருப்புக்களில் உள்ளவர்களே டெங்கு நோயினால் அதிகமாக பாதிப்புக்குள்ளாகிறார்கள். அதே வேளையில், மாடமாளிகைகளில், சொகுசு வாழ்க்கையை நடத்துப வர்களும் டெங்கு நோயினால் பாதிக்கப்பட்டு மரணிக்கும் சம்ப வங்களும் கடந்த காலத்தில் இடம்பெற்றுள்ளன.
டெங்கு, நோயும் பயங்கரவாத அரக்கனைப் போன்று, எதிர்பாராத இடங்களில் குண்டுகளை வெடிக்கச் செய்து மக்களின் உயிர் களைப் பலியெடுப்பது போன்று அப்பாவி மக்கள் எதிர்பாராத வேளையில் அவர்களைத் தாக்கி அம்மக்களுக்கு உயிராபத்தை ஏற்படுத்தும் பயங்கரவாத அரக்கனைப் போன்று, எங்கள் மத்தி யில் கண்ணுக்குத் தெரியாமல் இருந்து வருகின்றது.
பொதுமக்கள் தங்கள் வீடுகளிலும், வீட்டு முற்றத்திலும், வீட்டு தோட் டங்களிலும் தாங்கள் வாழும் பிரதேசத்திலும் டெங்கு நோய் பரவ லாம் என்று சந்தேகிக்கப்படும் இடங்களை சுத்தம் செய்து, டெங்கு நோயைப் பரப்பும் நுளம்புகள் இனவிருத்தி செய்வதை தடுத்து அவற்றை அழித்துவிடுவதற்கு உடனடியாக செயற்படுவது அவசிய மாகும்.
இந்தப் பணியை இளைஞர்களும், யுவதிகளும், சமூக அமைப்புகளும் தேசப்பற்றுடன் சுகாதார அமைச்சின் அனுசரணையுடன் மேற் கொண்டால், எங்கள் நாட்டை டெங்கு நோய் என்ற அச்சுறுத்த லிலிருந்து காப்பாற்றிவிட முடியும்.
