மூத்த அமைச்சர் பொறுப்பை பறித்தாராஅகிலேஷ்? உ.பி. அமைச்சரவையில் மோதல்


மீரட் சட்ட சபை தொகுதி பொறுப்பாளர் பதவியிலிருந்து முத்த அமைச்சர் அசம்கானை நீக்கி முதல்வர் அகிலேஷ் யாதவ் பிறப் பித்த உத்தரவு முலாயம் சிங் தலையீட்டால் திரும்ப பெறப் பட்டது
உ. பி.யில் சமீபத்தில் நடந்த சட்டசபை தேர்தலில், முலாயம் சிங் தலைமையிலான சமாஜ்வாடி கட்சி அறுதிப் பெரும்பான்மையுடன் வெற்றி பெற்றது. மாநிலத்தின் முதல்வராக, தனது மகன் அகிலேஷ் சிங் யாதவை முன்னிறுத்தி, தேசிய அரசியல் பக்கம் பார்வையை திருப்பினார் முலாயம். அகிலேஷ் தலை மையில் அமைந்த உ.பி. அமைச்சரவையில் உள்ள அமைச்சர்கள், மாநிலத்தின் குறிப் பிட்ட மாவட்டங்களுக்கு பொறுப்பாளர்க ளாக நியமிக்கப்பட்டனர். சம்பந்தப்பட்ட மாவட்டங்களில் நடக்கும் மக்கள் நலப்பணிகளுக்கு அந்தந்த அமைச்சர்களே பொறுப்பு என்பது குறிப்பிடத்தக்கது. இதன்படி அமைச்சரவையின் மூத்த உறுப்பினரும், முலாயம் சிங்கின் நண் பருமான மாநில நகர்ப்புறத்துறை மற்றும் சிறுபான்மையினர் நலத்துறை அமைச்சரான அசம்கான் மீரட், காசியாபாத் மற்றும் முஷாபர்நகர் ஆகிய மாவட்டங்களுக்கு பொறுப்பாளராக நியமிக்கப்பட்டார்.
இந்நிலையில்,சமீபத்தில் அசம்கானிட மிருந்து மீரட் மாவட்ட பொறுப்பு பறிக்கப்பட்டு அதை முதல்வர் அகிலேஷ் தன் வசம் எடுத்துக்கொண்டதாக செய்திகள் வெளியாகின. இதனால் அதிருப்தியடைந்த அசம்கான் தனது அமைச்சர் பதவியை ராஜினாமா செய்வதாக தெரிவித்ததாகவும் தகவல்கள் பரவி. இச்சூழலில் இப்பிரச்சினையில் தலையிட்ட முலாயம் சிங், மீரட் மாவட்ட பொறுப்பாளர் பதவியை மீண்டும் அசம்கான் .
வசம் அளிக்கும்படி அறிவுறுத்தியதன் அடிப்படையில் மீரட் பொறுப்பு மீண்டும் அசம்கான் வசமே ஒப்படைக்கப்பட்டது.
இது குறித்து டில்லியில் நிருபர்களிடம் பேசிய அசம்கான், மீரட் பொறுப்பிலிருந்து விலக்கப்பட்டது தொடர்பாக முதல்வர் அகிலேஷ் யாதவுக்கு தான் கடிதம் எழுதியதாகவும் ஆனால் பதவியிலிருந்து விலகுவதாக ஏதும் கூறவில்லை என்று தெரிவித்தார். தான் செய்யாத ஒன்றை செய்ததாக எப்படி கூறமுடியும் என்று கேள்வி எழுப்பிய அவர், அரசாங்கத்தை வலுவிழக்கச் செய்யும் இதுபோன்ற செயல்களை தான் ஒருபோதும் செய்யப்போவதில்லை என்றும் மீடியாக்களுக்கு இதுபோன்ற செய்திகளை கசியவிடும் நபர்கள் இந்த அரசை வலுவிழக்கச் செய்யும் முயற்சியில் ஈடுபடுவதாகவும் குற்றம் சாட்டினார்.
