‘பயங்கரவாதிகளை முறியடித்தோருக்குஎன்றும் நன்றியுடையோராக இருப்போம்!’

- மத்திய மாகாண ஆளுநர்
(தெல்தோட்டை தினகரன்)
பயங்கரவாதிகளை ஒழித்து சமாதானத்தை நிலைநாட்ட டென்சில் கொப்பேகடுவ முதல் ஏராளமான இராணுவ வீரர்கள் தம் உயிரை அர்ப்பணித்துள்ளனர் என மத்திய மாகாண ஆளுநர் டிக்கிரி கொப்பேகடுவ கூறினார். டென்சின் கொப்பேகடுவ ஜனன தினத்தை முன்னிட்டு கண்டி கட்டுகஸ்தோட்டையில் நடைபெற்ற வைபவம் ஒன்றில் உரையாற்றுகையிலேயே கூறினார். 
மேலும் அவர் உரையாற்றுகையில், வீட்டைவிட்டு வெளியில் சென்றவர் வீடுதிரும்புவது கனவாகவே இருந்தது. நமது பிள்ளைகளை பாடசாலைக்கு அனுப்பிவிட்டு அச்சத்துடனும் பயத்துடனும் பார்த்திருப்போம். தற்போது யாருக்கும் எதற்கும் பயமோ அச்சமோ இன்றி, நாட்டின் எந்த இடத்துக்கும் பயணிக்க முடியும் என கூறினார். 
மேலும் அவர் உரையின் போது: இன, மத, பேதம் இன்றி சேவை செய்ய எமது இராணுவ வீரர்களுக்கு என்றும் நாம் நன்றி உள்ளவர்களாக இருக்க வேண்டும். பயங்கரவாத த்தை தோற்கடிக்க தலைமைத்துவம் வழங்கிய ஜனாதிபதிக்கும், பாதுகாப்பு செயலாளருக்கும் நாம் அனைவரும் நன்றி உள்ளவர்களாக இருக்கவேண்டும் என்றார். (ஐ-ஞ)
