நாடு திரும்பும் அகதிகள் இலங்கையில் துன்புறுத்தப்படவில்லை என்று பிரிட்டன் அறிவிப்பு


பிரிட்டனில் இருந்து இலங்கைக்கு திருப்பி அனுப்பப்படும் இலங்கை பிரஜைகள் இங்கு வந்தவுடன் அரசாங்க அமைப்புகளினால் துன்புறுத்தப்படுகிறார்கள் என்ற குற்றச்சாட்டை நிரூபிப்பதற்கான ஆதாரங்கள் எதுவுமில்லை என்று பிரிட்டிஷ் அரசாங்கம் 2011ம் ஆண் டில் விடுத்துள்ள வருடாந்த மனித உரிமைகள் அறிக்கையில் குறிப் பிட்டுள்ளது.
பிரிட்டனில் இருந்து இலங்கைக்கு திருப்பி அனுப்பப்படும் தமிழர்களும், அங்கு அகதி அந்தஸ்தை பெற்ற தமிழர்களும் இலங்கை திரும்பியவு டன் துன்புறுத்தப்படுகிறார்கள், துஷ்பிரயோகத்திற்கு உட்படுத்தப்படுகி றார்கள் என்றெல்லாம் ஊடகங்களில் வெளிவரும் குற்றச்சாட்டுகளில் எவ்வித உண்மையுமில்லை என்பதை கொழும்பில் உள்ள பிரிட்டிஷ் உயர்ஸ்தானிகராலயம் நடத்திய விசாரணைகள் புலப்படுத்தியிருப்ப தாக பிரிட்டிஷ் அரசாங்க அறிக்கை வலியுறுத்துகிறது.
இலங்கையில் இருந்து கடந்த 30 ஆண்டுகால யுத்தத்தின் போது ஒரு சிலர் உண்மையான உயிராபத்துக்களை ஆதாரமாகக் காட்டி, பிரிட் டன் போன்ற நாடுகளில் அரசியல் புகலிடம் பெற்றாலும், இங்கிருந்து வெளிநாடு சென்றவர்களில் 95சதவீதத்திற்கும் அதிகமானோர் போலிக் காரணங்களையும், தங்களுக்கு இலங்கையில் இருந்தால் உயிராபத்து ஏற்படும் என்று சில போலியான ஆதாரங்களை ஜோடித்துக்காட்டி, கொழும்பில் உள்ள பிரிட்டிஷ் உயர்ஸ்தானிகராலயத்தை ஏமாற்றி பிரிட்டனில் அரசியல் புகலிடம் பெற்றிருக்கிறார்கள்.
இந்த மக்கள் பொருளாதார நோக்கங்களை மையமாக வைத்து, பிரிட்டன் மற்றும் ஏனைய மேற்கத்திய நாடுகளுக்கு இலங்கையில் உயிராபத்து ஏற்படும் என்று அரசாங்கத்தின் மீது போலியான குற்றச்சாட்டுகளை சுமத்தி ஐரோப்பிய நாடுகளை நம்பவைத்து அங்கு சென்றுள்ளார்கள்.
அவ்விதம் ஐரோப்பிய நாடுகளில் வதிவிட அனுமதியைப் பெற்றவர் கள் இலங்கையில் பாதுகாப்பாக இருக்கும் தங்கள் தாய், தந்தையர், சகோதர, சகோதரிகள் மற்றும் நண்பர்களையும் இதே பாணியில் தங்க ளுக்கு இலங்கையில் உயிராபத்து ஏற்படும் என்ற போலியான ஆதா ரங்களை முன்வைத்து பிரிட்டன் போன்ற மேற்கத்திய நாடுகளுக்கு அழைத்துச் சென்றுள்ளார்கள்.
இவ்விதம் அந்நாடுகளுக்கு சென்றவர்கள் இலங்கைப் பணத்தோடு ஒப்பி டும் போது பெரும் கோடீஸ்வரர்களாக வாழ்ந்து கொண்டிருக்கிறார் கள். அவர்களில் ஒருசிலர் எல்.ரி.ரி.ஈ.யின் அடிவருடிகளாக இருந்து, அவ்வியகத்திற்கும் சொற்ப தொகையை மாதாந்தம் சன்மானமாக கொடுப்பதும் உண்டு. மற்றபடி அவர்களுக்கு எல்.ரி.ரி.ஈ.யை யுத்தத் தில் வெற்றி பெற வைத்து நாட்டை பிளவுபடுத்த வேண்டுமென்பதில் எவ்வித அக்கறையும் இருந்ததில்லை.
இலங்கையில் யுத்தம் தொடர்ந்தும் நடந்து கொண்டிருந்தால் தான் தாங் கள் வாழும் மேற்கத்திய நாடுகள் தங்களை இலங்கைக்கு மீண்டும் திரு ப்பி அனுப்பிவிடாமல் இருக்கும். இதற்காகவே அவர்கள் இலங்கை யில் யுத்தம் தொடர்ந்து நடந்து கொண்டிருப்பதை விரும்பினார்கள்.
அரசாங்கத்திற்கு சார்பான முறையில் யுத்தம் வெற்றிகரமாக முடிவடைந்து எல்.ரி.ரி.ஈ. இயக்கம் இராணுவ ரீதியில் முறியடிக்கப்பட்டிருப்பதை தெரிந்து கொண்டு இந்த புலம்பெயர்ந்த தமிழர்கள் அதிர்ச்சியும் ஆத் திரமும் அடைந்து யுத்தம் முடிவடைந்ததனால் தாங்கள் மீண்டும் இல ங்கைக்கு திருப்பி அனுப்பப்படுவோம் என்று அஞ்சியே போலியான காரணங்களை இப்போது அகதிகளாக வாழ்ந்து கொண்டிருக்கும் நாடு களின் அரசாங்கங்களுக்கு ஆதாரபூர்வமாக எடுத்துரைப்பதைப் போன்று, போலி ஆவணங்களை தயாரித்து அந்நாட்டு அரசாங்கங்களை ஏமா ற்றி வருகின்றார்கள்.
இத்தகைய சூழ்நிலையில் தாங்கள் தொடர்ந்தும் பிரிட்டன் போன்ற வெளி நாடுகளில் தங்கியிருக்க வேண்டுமாயின் இலங்கை அரசாங்கம் யுத் தம் முடிவடைவதற்கு சில தினங்களுக்கு முன்னர் அப்பாவித் தமிழர் களை படுகொலை செய்தார்கள் என்ற ஆதாரமற்ற குற்றச்சாட்டுகளை சுமத்தி யுத்தத்தின் போது இலங்கை அரசாங்கப் படைகள் மனித உரிமை மீறல்களையும், யுத்தக் குற்றச்சாட்டுகளை புரிந்துள்ளன என்று ஆதாரங்களை ஜோடித்து வெளிநாடுகளில் பிரசாரம் செய்தார்கள்.
இந்த பிரசார நடவடிக்கைகளுக்காக எல்.ரி.ரி.ஈ.யின் ஆதரவாளர்களும், புலம் பெயர்ந்த தமிழர்களும் கோடான கோடி டொலர்களை லஞ்ச மாக கொடுத்து, சில சர்வதேச அரசசார்பற்ற அமைப்புகளினதும், சனல் 4 போன்ற தொலைக்காட்சி நிறுவனங்களினதும் உதவியை நாடு கிறார்கள்.
அதன் மூலமே இலங்கை அரசாங்கப் படைகள் யுத்தத்தின் போது மனித உரிமை மீறல்கள் மற்றும் யுத்தக் குற்றச் செயல்களில் ஈடுபட்டன என்பதற்கான போலியான ஆதாரங்களை உண்மையான ஆதாரங்கள் போன்று ஜோடித்து இவ்வமைப்புகளின் உதவியுடன் சர் வதேச அரங்குகளில் இலங்கையின் நற்பெயரை மாசுபடுத்தி வருகி றார்கள்.
இத்தகைய முயற்சிகளின் வெளிப்பாடாகவே தருஸ்மன் அறிக்கை, நவனீ தம் பிள்ளையின் அறிக்கை, சனல் 4 வீடியோ அறிக்கைகள் இலங் கையின் நற்பெயருக்கு சர்வதேச அரங்கில் தீங்கிழைத்து வருவது குறிப்பிடத்தக்கது.
பிரிட்டிஷ் அரசாங்கம் இலங்கைக்கு தாங்கள் திருப்பி அனுப்பும் இல ங்கை அகதிகள் மற்றும் புலம்பெயர்ந்தவர்கள் மீண்டும் இலங்கை திரு ம்பும் போது அவர்களுக்கு ஆபத்து ஏற்பட்டிருப்பதற்கான ஆதாரங் கள் எதுவுமில்லை என்று விடுத்துள்ள அறிக்கை உண்மையிலேயே வரவேற்கத்தக்கது.
இவ்விதம் வெளிநாடுகளுக்கு பொருளாதார காரணங்களுக்காக சென்று ள்ள புலம்பெயர்ந்த தமிழர்களை திருப்பி அனுப்பினால் இலங்கை யில் மனித உரிமை மீறல்கள் மற்றும் யுத்தக் குற்றச்சாட்டுகள் மேற் கொள்ளப்பட்டன போன்ற முறைப்பாடுகளை எதிர்காலத்தில் சிலர் சுயநல நோக்கத்திற்காக செய்வதை முற்றாக தடுக்க முடியும்.
