சிறந்த இளைஞர்களை உருவாக்குவதே இளைஞர் படையணியின் நோக்கம்

ழுக்கமிக்க, நேர்மையான இளைஞர் சமூகமொன் றினை உருவாக்கி அவர்களை சிறந்த வாழ்க்கை தொழில் ஒன்றிலே சேர்ப்பதற்குத் தேவையான தொழிற் பயிற்சி, ஆளுமை விருத்தி மற்றும் தொழில்சார் கல்வி என்பவற்றினை பெற்றுக் கொடுப்பதனை நோக்காகக் கொண்டு 2012 ஆம் ஆண்டின் 21 ஆம் இலக்க இளைஞர் படையணி சட்டத்தின் கீழ் தேசிய இளைஞர் படையணி தாபிக்கப்பட்டுள்ளது.
ஒழுக்கம், தலைமைத்துவம் மற்றும் ஆளுமை விருத்தி ஆகிய பல்வேறு தொனிப் பொருள்களின் கீழ் இயங்கி வரும் தேசிய இளைஞர் படையணி யானது, ஏனைய அனைத்து இளைஞர் வலுவூட்டல் திட்டங்களை விடவும் ஒருபடி மேலாகச் சென்று சவால் விடுப்பதற்கும், சவால்களுக்கு முகம் கொடுப்பதற்கும் தேவையான ஆளுமைமிக்க இளைஞர் படையணி ஒன்றினை கட்டியெழுப்புவதற்காக தெளிவாகவும், முறையாகவும் பல்வேறு கோணங்களின் கீழ் இயங்கி வருகின்றது.
குழந்தைப் பருவம் முதிர்வடைந்து வாழ்வின் புயல் பருவமாக கூறப் படுகின்ற இளமை பருவத்தில் காலடி எடுத்து வைக்கின்றனர். இவ் வாறு இதனுள் பிரவேசிக்கின்ற இளைஞர் யுவதிகள் சமூகத்திலே தமது ஆளடையாளத்தை கட்டியெழுப்புவதற்கு முயற்சிக்கின்றனர். இளமை என்பதற்கு நேரடி வரைவிலக்கணம் கிடையாது. எனினும் அதனை விளங்கிக் கொள் வதற்காக பல்வேறு வரைவிலக் கணங்களை பயன்படுத்த முடியும்.
18-29 வயதிற்கு உட்பட்ட வயதினரை இளைஞர்கள் என்றழைக்கலாம். வாழ்விலே இளமைப் பருவமானது ஒரு இடைப்பருவமல்ல. பூரண முதியோருமல்ல. இளைஞர் சுதந்திரத்திற்கும் முதியோருக்கும் இடையில் காணப்படும் இந்த இடைவெளியானது மாற்றங்கள் நிகழ்வதற்கான ஒரு இடமாகும்.
ஒருவர் தமது வாழ்விலே அடையா ளத்தை ஏற்படுத்திக் கொள்வதற்கான செயல்பாட்டின் ஊடாக குழுக்கள் மற்றும் துணைக் கலாசாரங்களை உருவாக்கிக் கொள்கின்றனர். இளமை மூலம் எதிர்காலம் பற்றிய ஒரு சோர்வடைந்த தன்மையை ஏற்படுத்திக் கொள்வதாக சமூக மானிடவியல் விஞ்ஞானிகள் கண்டுபிடித்துள்ளனர்.
இளமையில் காணக் கூடிய இவ் வாறான பிற்போக்கான சிந்தனையை மாற்றுவதற்கும், அவர்களிடம் காணப்படும் உள்ளார்ந்த திறமையை விருத்தி செய்து சமூகமயப்படுத்துவதற் கும் தேசிய இளைஞர் படையணியின் ஊடாக பல்வேறு திட்டங்கள் நடை முறைப்படுத்தப்பட்டுள்ளன. நாடு முழுவதிலும் பரந்து காணப்படும் இளைஞர் யுவதிகளை ஆறுமாத பயிற்சிக்காக இணைத்துக் கொண்டு அக்காலப் பகுதியினுள் அவர்களது ஆளுமையை விருத்தி செய்வதற்காக பல்வேறுபட்ட பயிற்சிகள் பெற்றுக் கொடுக்கப்படுகின்றன. மு. ப. 7.30 மணிக்கு ஆரம்பமாகி பி. ப. 4.30 மணி வரையில் இடம் பெறுகின்ற நாளாந்த அட்டவணையில் அதிகமாக ஆளுமை விருத்திக்கான செயற் திட்டங்கள் உள்ளடக்கப்பட்டுள்ளன. தலைமைத்துவ பண்புகளை அதிகரிப் பதே இதன் பிரதான நோக்கமாகும்.
பாடசாலையை விட்டு விலகிச் செல்கின்ற மற்றும் உயர் கல்வி கற்பதற்கான தகைமை பெறாத இளைஞர் யுவதிகள் அதிகம் அதிகம் தேசிய இளைஞர் படையணி பயிற்சி பாட நெறிகளில் கலந்து கொள்கின்றனர். பாடசாலையை விடவும் வித்தியாச மான வழியில் செல்கின்ற இப்பயிற்சி பாட நெறியின் மூலம் கற்பிக்கப்படும் ஒவ்வொரு பாடத்திற்கும் வெளி செயற்பாடுகள் உள்ளடக்கப்பட்டுள்ளன. இவை அனைத்தும் செயல்முறை ரீதியாக இடம் பெறுகின்றன.
குழப்பமான தன்மை, எதிர்பார்ப் பின்மை, தொழிலின்மை காரணமாக ஏற்படக் கூடிய மன விரக்தி, கீழ்படியாமை, சுகபோக வாழ்விற்கான விருப்பம் என்பன இளமையின் குணாதிசயங்களாகும். எனினும், இவை அனைத்தையும் தாண்டிச் செல்லும் ஒழுக்கத் தன்மையொன்று சமூகமயமாவதற்கு எதிர்பார்க்கும் இளைஞர்களிடம் காணப்படல் வேண்டும்.
தேசிய இளைஞர் படையணியிடம் காணப்படும் சிறப்பம்சம் யாதெனில் ஒழுக்க விழுமியங்களை ஏற்படுத்துவ தாகும். உயர் பிரஜைகளுக்கான பண்புகளை அதிகரிக்கச் செய்யும் தேசிய இளைஞர் படையணியானது தேசிய கொடிக்கும் தேசிய கீதத்திற்கும் மாத்திரமின்றி உணவு உடை, நடத்தை என்பன மூலம் ஒழுக்கத்தைக் கற்றுக் கொடுக்கும் ஒரு நிறுவனமாக விளங்குகின்றது.
பயிற்சி எனும் செயற்பாட்டினுள் உணவு உட்கொள்வதில் இருக்க வேண்டிய பண்புகளையும் உட் படுத்துவதற்கு இதுவே பிரதான காரணமாகும்.
அநாதி காலம் தொட்டு இலங் கையின் அடையாளத்தில் உணவு உட்கொள்ளும் போது காணப்படும் ஒரு அமைதியான ஒழுக்கநெறியானது இலங்கையின் அடையாளத்தை பிரதி பலிக்கச் செய்யும் உயர் நற்பண்புகளில் ஒன்றாகும். தற்காலத்திலும் அதனை கடைப்பிடிக்கும் வகையில் வரிசையாகச் சென்று ஒழுங்கு முறையாக உணவை பெற்றுக் கொள்ளல், அமைதித்தன்மை, மற்றும் இன்றைக்குப் பொருத்தமான வாறு கரண்டி, முள்ளுக் கரண்டி என்பவற்றின் மூலம் உணவு உண்ணு வதற்கு பழக்குவதும் இப்பாட நெறி யின் ஒரு அம்சமாகும். இவை அனைத்தின் மூலமும் எதிர்பார்க்கப்படு வது ஒழுக்கத்தை ஏற்படுத்துவதாகும்.
எவருக்கும் தலைமைத்துவ பண்புகள் இருக்கலாம். பாடசாலையில் தலைவர் அல்லது துணைத் தலைவர் பதவிகள் ஒருவருக்கு அல்லது இருவருக்கே கிடைக்கின்றது. எனினும் பாடசா லையை விடவும் மாறுபட்ட விதத்தில் அமைந்துள்ள இளைஞர் படையணி பாடத் திட்டத்தில் தலைமைத்துவ பயிற்சியானது, இப் பாட நெறியை முடித்து வெளியேறும் அனைவருக்கும் கிடைக்கக் கூடிய விதத்தில் உள்ளடக் கப்பட்டுள்ளது.
ஒழுக்கம் மற்றும் தலைமைத்துவம் என்பன பற்றி பயிற்றப்படும் இளை ஞர்கள் அதன் பின்னர் தம்மிடம் காணப்படும் ஆளுமையை வளர்த்துக் கொள்ளல் வேண்டும். தம்மைப் பற்றிய அடையாளத்தை உருவாக்கிக் கொள்ளல் வேண்டும். இளைஞர் படையணி பயிற்சியின் ஊடாக வெளிரீதியான ஆளுமையை விருத்தி செய்வதனை நோக்காகக் கொள்ளப் பட்டுள்ளது. மேலும் குழுவாக செய ற்படுவதற்கான திறன், மற்றையவர்களது உணர்வுகளை புரிந்து கொள்ளல் மற்றும் புதிய கண்டுபிடிப்புக்களை உருவாக்குவதன் மூலம் சமூகத்திலே சிறந்து விளங்குவதற்கான ஆற்றல் இதன் மூலம் இளைஞர்களுக்குப் பெற்றுக் கொடுக்கப்படுகின்றது.
நாளாந்த பயிற்சி பாட நெறி அட்டவணையின் பிரகாரம் 02 மணி த்தியாலங்கள் வழங்கப்படுகின்ற உடற் பயிற்சியானது சிறந்த ஆலோசனை மற்றும் முறையான வழிகாட்டல் என்பவற்றின் கீழ் பெற்றுக் கொடுக்கப்படுகின்றது. மேலும் முறையான இராணுவ வழிகாட்டலின் கீழ் இடம் பெறுகின்ற இந்த உடற் பயிற்சியானது உடல் உறுப்புக்கள் சிறப்பாக இயங்குவதற்குத் தேவையான பயிற்சியளிக்கப்படுகின்றது. நாடு முழுவதிலும் அமைந்துள்ள 38 நிலையங்களில் இருந்து சிறந்த தேகப்பியாச அணி இந்த ஆண்டிலே தெரிவு செய்யப்படவுள்ளது. இவ்வாறு தெரிவு செய்யப்படும் தேகப்பியாச அணியிலிருந்து தெரிவு செய்யப்படும் குழுவொன்று தேசிய சுதந்திரதின மரியாதை அணி வகுப்பில் கலந்து கொள்வதற்கு தகைமை பெறும்.
நாட்டிலே நாலா பாகங்களிலிருந்தும் ஒன்று சேரும் இளைஞர் யுவதிகளுக்கு கீழ் மட்டத்திலிருந்தே சிறந்த, பெறு மதிவாய்ந்த அறிவினைப் பெற்றுக் கொடுத்து, அவர்களது எதிர்காலத்தை அர்த்தமிக்க நேரான பாதைக்கு இட் டுச் செல்வதற்கு தேசிய இளைஞர் படையணி வலையமைப்பில் 600 இற்கும் மேற்பட்ட தகைமை பெற்ற ஆலோசனை பதவியணியினர் அர்ப்பணித்துச் செயலாற்றுகின்றனர்.
2016 ஆம் ஆண்டாகும் போது இலங்கையினை ஆசியாவின் புதுமைமிக்க நாடாக மாத்திரமின்றி அறிவின் மையமாகவும் மாற்றியமைப்ப தற்கு நடவடிக்கைகள் எடுக்கப்பட்டுள் ளன. அதன்படி அறிவின் மையமாக மாறுவதற்கு உருவாகின்ற எதிர்கால சந்ததியினர் அறிவாற்றல் மிக்கவர்களாக மாறுதல் வேண்டும். எனவே அதற்கான அடித்தாளமாக இந்த தேசிய இளைஞர் படையணியின் ஊடாக தேசிய மட்டத்தில் கேள்வி பதில் போட்டி ஒன்றினை நடாத்துவதற்கும் ஏற்பாடுகள் மேற்கொள்ளப்பட்டுள்ளன.
தொழில்நுட்பத்தின் வளர்ச்சியானது பல்வேறு வழிகளின் ஊடாக இளைஞர்களைக் காவுகொண்டுள்ள ஒரு கால கட்டத்திலே புத்தகங்களை வாசிக்கும் வாய்ப்புக்கள் குறைந்து கொண்டே செல்கின்றன. எனினும் இச் செயற்பாட்டின் ஊடாக புதிய இளைஞர்களை புத்தகங்களை வாசிப் பதற்குத் தூண்டுகின்றது. எதிர்வரும் காலங்களில் இளைஞர் படையணி நிலையங்களில் நூலகங்களை அமை ப்பதற்கான பணிகளும் திட்டமிடப் பட்டுள்ளன. மேலும் தேசிய ரீதியான கட்டுரைப் போட்டி ஒன்றினை நடா த்துவதற்கும் திட்டமிடப்பட்டுள்ளன.
மொழித் தேர்ச்சி என்பது எதிர்கால முன்னேற்றத்திற்கு இன்றியமையாத ஒரு காரணியாகும். சிங்களம், ஆங்கிலம் மற்றும் தமிழ் மாத்திரமன்றி ஏதேனுமொரு சர்வதேச மொழியை கற்றுக் கொள்ளும் போது அது வீணாகி விடாது. எதிர்கால சவா ல்களுக்கு வெற்றிகரமான முறையில் முகம் கொடுப்பதற்கு மொழித் தேர்ச்சி என்பது இன்றியமையாததாகும். இளைஞர் படையணி பயிற்சி பாட நெறிகளின் பாடத் திட்டத்தில் உள் ளடக்கப்பட்டுள்ள ஆங்கிலம் மற்றும் தமிழ் ஆகிய மொழிக் கற்கை நெறிகள் அனைவரதும் பாராட்டினைப் பெற்றுக் கொண்டுள்ளது. ஆங்கில தினம் மற்றும் தமிழ் மொழி தினம் என பெயரிடப்பட்டு ஒவ்வொரு நிலையத்தின் ஊடாகவும் பல்வேறு போட்டிகளை நடாத்தி திறமைசாலி களை தேசிய மட்டத்திற்கு கொண்டு செல்லும் பணி இங்கு இடம்பெறு கின்றது. மேலும் அறிவு, விளையாட்டு, கலை, கலாசாரம் உள்ளிட்ட அனைத்துத் துறைகளிலும் இங்கு இளைஞர்களுக்கு பயிற்சியளிக்கப்படுகின்றமை இதன் முக்கிய சிறப்பம்சமாகும்.
தேசிய இளைஞர் படையணியில் ஆறு மாத காலத்தை செலவிடும் ஒரு இளைஞர்களுக்காக அரசாங்கம் 10,000 ரூபாவை தொழிற் பயிற்சிக் காக செலவிடுகின்றது.
தேசிய தொழில் தகைமை சான்றிதழ் 01 மற்றும் 02 (Nvqi மற்றும் 2) என் பன தேசிய இளைஞர் படையணி நிலையங்களின் ஊடாகவே பெற்க் கொடுக்கப்படுவது இதன் மற்றொரு சிறம்பம்சமாகும். பாடநெறிகளை பூர்த்தி செய்யும் இளைஞர் யுவதிகளுக்கு கட்டாயமாக (Nvq 1 மற்றும் 2 பெற்றுக் கொடுக்கப்படுவதுடன், அதன் பின்னர் (Nvqi 3 சான்றித ழைப் பெற்று தொழிற்துறையில் முன்னேறு வதற்கும் இதன் மூலம் வழிகாட் டப்படுகின்றது.
ஒரு இலக்கினை நோக்காகக் கொள்வது மாத்திரமன்றி அதனை வெற்றிகரமான முறையில் மேற் கொள்வதற்கும் இளைஞர் படை யணியின் மூலம் பயிற்சியளிக்கப்படு கின்றது. தமக்கு முன்னால் வருகின்ற சவால்களுக்கு முகம் கொடுத்து அவற்றினை வெற்றிகொள்வதற்கு தேசிய இளைஞர் படையணி மூலம் இளைஞர்களுக்கு வலுவூட்டப்படு கின்றது. இலக்குகளை வெற்றிகொண்டு தொழில் வாய்ப்பினை பெற்றுக் கொள்வதற்கான கனவை நிறைவேற்றிக் கொள்வதற்காக அரசாங்கத்தின் பிரதான இளைஞர் இயந்திரத்தில் பயிற்சிப் பாட நெறிகளில் வந்து இணைந்து கொள்ளுமாறு இலங்கை வாழ் இளைஞர் யுவதிகளை அன்போடு அழைக்கின்றோம்.
ஷலினி மனீஷா தொடம்கொட
ஊடக ஒருங்கிணைப்பாளர்
தேசிய இளைஞர் படையணி
