தாவூத் இருப்பிடம் கேட்டு இந்தியா வலியுறுத்தல்


‘மும்பை குண்டுவெடிப்பு வழக்கின் முக்கிய குற்றவாளி தாவூத் இப்ராகிம் எங்கிருக்கிறான் என்பதை பாகிஸ்தான் சொல்ல வேண்டும்’ என்று இந்தியா வலியுறுத்தி உள்ளது. மும்பையில் தொடர் குண்டுவெடிப்பு நடந்ததில் ஏராளமானோர் பலியாயினர். 
இந்த சதி திட்டத்தை தீட்டிய முக்கிய குற்றவாளி தாவூத் இப்ராகிம் பாகிஸ்தானுக்கு தப்பியோடி, கராச்சி நகரில் வசிப்பதாக தகவல்கள் வெளிவந்தன. ஆனால், பாகிஸ்தான் இதை மறுத்தது. சமீபத்தில் பாகிஸ்தானில் தீவிரவாதி ஒசாமா பின்லேடனை, அமெரிக்க படைகள் சுட்டுக் கொன்றதை அடுத்து, சவுதிக்கு தாவூத் தப்பிச் சென்றதாக கூறப்படுகிறது. 
இந்நிலையில், இந்திய உள்துறை செயலர் கே.கே. பிள்ளை நேற்று முன்தினம் நிருபர்களிடம் கூறுகையில், ‘பாகிஸ்தானில் தாவூத் இல்லை என்று அந்நாட்டு உள்துறை அமைச்சர் ரகுமான் மாலிக் உறுதியாக கூறி வருகிறார் அப்படி என்றால் தாவூத் இருக்கும் இடத்தை மாலிக் சொல்ல வேண்டும். எங்களுக்கு கிடைத்த தகவல்படி பாகிஸ்தானில்தான் தாவூத் பதுங்கி இருப்பதாக தெரிகிறது’ என்றார்.
