அரசாங்க ஊழியர்களுக்காகரணிலின் முதலைக் கண்ணீர்


கடந்த காலத்தை மறந்துவிடும் வழக்கம் சில அரசியல்வாதிகளி டம் உண்டு. பதவியில் இருக்கும் போது தாங்கள் என்ன செய்தார் களோ அதையெல்லாம் எதிரணிக்கு வந்த வுடன் மறந்து கோரிக்கைகளை முன்வைப் பதும் ஆர்ப்பாட்டங்கள் நடத்துவதும் இவர் களுக்கு வழக்கமாகிவிட்டது. எதிர்க்கட்சித் தலைவர் ரணில் விக்கிரமசிங்ஹவையும் இந்த வகையிலேயே சேர்க்க வேண்டும்.
ரணில் விக்கிரமசிங்ஹ இப்போதெல்லாம் அரசாங்க ஊழியர்களுக்காகப் பரிந்து பேசத் தொடங்கியிருக்கின்றார். அரசாங்க ஊழிய ர்களுக்குக் குறைந்தபட்சம் 7500 ரூபா சம்பள அதிகரிப்பு வழங்க வேண்டும் என் கிறார். அப்படி வழங்காவிட்டால் வீதி யில் இறங்கி ஆர்ப்பாட்டம் செய்வதற்கு முன்வருமாறு அரசியல் கட்சிகளுக்கும் தொழிற் சங்கங்களுக்கும் அழைப்பு விடுக்கின்றார்.
அரசாங்க ஊழியர்களின் பக்கம் ரணில் ஏன் திரும்புகின்றார் என்பதை இலகுவில் புரிந்துகொள்ள முடியும். எல்லாத் தேர்தல் களிலும் ஐக்கிய தேசியக் கட்சி தோல்வி யைத் தழுவும் நிலையை ஏற்படுத்தியது ரணிலின் ‘சாதனை’யாக உள்ளது. 
இத் தேர்தல்கள் எல்லாவற்றிலும் தபால் மூல வாக்களிப்பில் ஐக்கிய தேசியக் கட்சி படுதோல்வி அடைந்தது. ஒவ்வொரு அர சாங்க ஊழியரிலும் குறைந்தது பத்து வாக் காளர்களாவது தங்கியிருப்பார்கள் என்பதால் அரசாங்க ஊழியர்களின் ஆதரவைப் பெறு வதற்கு ரணில் இப்போது முயற்சிப்பது போலத் தெரிகின்றது.
உலக வங்கியின் நிபந்தனையை ஏற்று அரசாங்க சேவைக்கு ஆட்சேர்ப்பதை ஐக்கிய தேசியக் கட்சி நிறுத்திய விடயம் பகிரங் கமானது. எல்லோருக்கும் தெரிந்தது. 
பல ருக்குத் தெரியாத ஒரு தகவலை ஜனாதி பதி நேற்று முன்தினம் முல்கிரிகலவில் நடைபெற்ற ஒரு கூட்டத்தில் வெளிப்படு த்தியிருக்கின்றார். உலக வங்கியினது ஆலோ சனையின் பேரில் அரசாங்க ஊழியர்களின் எண்ணிக்கையை ஆறு லட்சமாகக் குறைப் பதற்கு ஐக்கிய தேசியக் கட்சி அரசாங்கம் தீர்மானித்திருந்தது என்பதே அந்தத் தகவல். 
ஐக்கிய தேசியக் கட்சி ஆறு லட்சமாகக் குறைப்பதற்குத் தீர்மானித்த அரசாங்க ஊழியர்களின் எண்ணிக்கையை இன்றைய அரசாங்கம் பன்னிரண்டு லட்ச மாக அதிகரித்திருக்கின்றது என்ற தகவலை யும் அக்கூட்டத்தில் ஜனாதிபதி வெளியிட் டார்.
இலங்கையின் அரசாங்க ஊழியர்கள் மற திக் காரர்களல்ல. ஐக்கிய தேசியக் கட்சி யின் ஆட்சிக் காலத்தில் அனுபவித்த துன் பங்களை அவர்கள் இலகுவில் மறக்க மாட்டார்கள். சம்பள உயர்வு கோரி வேலை நிறுத்தம் செய்தவர்களை வேலை நீக்கம் செய்த கட்சி என்றால் ஐக்கிய தேசியக் கட்சி மாத்திரமே. 
முதலில் கந்தசாமி என்ற வேலை நிறுத்தக்காரர் ஐக்கிய தேசியக் கட்சியினால் பலிகொள்ளப்பட்டார். பின்னர் சோமபால. 1980 வேலை நிறுத்தத்தின் போது வேலை நிறுத்தக்காரர்கள் மீது தாக் குதல் தொடுப்பதற்குப் பாதாள உலகக் கும்பலை ஐக்கிய தேசியக் கட்சி அரசா ங்கம் பயன்படுத்தியதையும், அந்த வேலை நிறுத்தத்தில் பங்குபற்றியதற்காக வேலை நீக்கம் செய்யப்பட்டவர்களில் சிலர் பொரு ளாதார நெருக்கடி காரணமாகத் தற் கொலை செய்யும் நிலை ஏற்பட்டதையும் அரசாங்க ஊழியர்கள் மறந்துவிடப்போவ தில்லை.
ஐக்கிய தேசியக் கட்சியின் பக்கம் அர சாங்க ஊழியர்களை வென்றெடுப்பதற்கான வீண் முயற்சியில் ஈடுபடுவதை விட்டு, எதிர்க்கட்சித் தலைவர் நாட்டின் பிரதான பிரச்சினைகளின் தீர்வுக்கான ஆலோசனை களை முன்வைத்துத் தனது அரசியல் நட வடிக்கையை மேற்கொள்வாரேயானால் சிதைவிலிருந்து கட்சியை ஓரளவு காப்பா ற்ற முடியும். 
தேசிய இனப் பிரச்சினை யின் தீர்வு, நாட்டின் பொருளாதார வள ர்ச்சி ஆகியவற்றுக்கான ஆலோசனைகள் எதுவும் ஐக்கிய தேசியக் கட்சியிடம் இது வரையில் இல்லை. பிரதான பிரச்சினை களிலிருந்து ஒதுங்குபவர்களை மக்கள் விரைவில் ஒதுக்கிவிடுவார்கள்.
