ஷசிரே~;ட பிரiஜகள் நாட்டுக்கும், மக்களுக்கும்வழிகாட்டிகளாக இருந்து செயல்பட வேண்டும்&#39;&#39;


(பாத்ததும்பறை விசேட நிருபர்)
சிரேஷ்ட பிரசைகள் தேசியப்பற்றுடன் எதிர்காலச் சந்ததியினரின் சுபீட்சமான வாழ்வுக்கு வழிகாட்டிகளாகவும் இருக்க வேண்டியது அவசியமாகும். கடந்த முப்பது வருட காலமாக நீடித்த - அமைதியற்ற யுகம் முடிந்து, இன்று அபிவிருத்திப் பணிகளில் அரசு கூடிய கவனத்தைச் செலுத்தி வருகிறது. அரசு மேற்கொண்டு வரும் அபிவிருத்திப் புரட்சிகளில் சமூகத்துக்கு முன்மாதிரியாக சிரேஷ்டப் பிரசைகளும் தங்கள் பங்களிப்பை வழங்குவது காலக் கடமையாகும்.
இவ்வாறு பாத்ததும்பறை மடவள பஸார் மதீனா தேசியக் கல்லூரி அஷ்ரப் ஞாபகார்த்தக் கேட்போர் கூடத்தில் ஒழுங்கு செய்யப்பட்டிருந்த சிரேஷ்டப் பிரசைகள் அமைப்பின் அங்குரார்ப்பணக் கூட்டத்திற்கு விசேட அதிதியாகக் கலந்து கொண்டு உரை நிகழ்த்திய முன்னாள் மத்திய மாகாணக் கல்விப் பணிப்பாளரும், பொல்கொல்ல திறந்த பல்கலைக்கழக விரிவுரையாளருமான கலாபூஷணம் எம். வை. எம். முஸ்லிம் தெரிவித்தார்.
தொடர்ந்து கருத்துத் தெரிவிக்கையில் விரிவுரையாளர் முஸ்லிம் கூறியதாவது:- அரச சேவையிலிருந்து ஓய்வு பெறுபவர்கள் பல அனுபவங்களைப் பெற்றவர்கள். மதிப்புக்கும், மரியாதைக்கும் உரியவர்கள். அன்று அரச சேவையிலிருந்தவர்கள் சமூகத்தில் நன்கு மதிக்கப்பட்டார்கள். மலேஷியா, சிங்கப்பூர் பென்ஷன்காரர்கள் பெருமையோடு வாழ்ந்து வருவது வரலாறாகும்.
அரச உத்தியோகம் கிடைப்பது இறைவனின் கொடை, அதிலிருந்து ஓய்வு பெறுபவர்கள். சிரேஷ்டப் பிரசைகளாக மதிக்கப்படத்தக்கவர்கள். எனவே சிரேஷ்டப் பிரசைகள் அறிவை வளர்த்து, தாமும், பிற்கால சமூகமும் பயன் பெற அதனை அர்ப்பணம் செய்ய வேண்டும்.
அறிவு எம்முடைய அழியாத சொத்து. வீரம், பலம், செல்வம், செல்வாக்கு ஆகிய அனைத்தையும் விட பலமான அறிவை தேடுவதுடன், ஏனையவர்களும் பயன்பெற வழிகாட்டிகளாக சிரேஷ்ட சமூகம் தங்களை மாற்றிக் கொள்ள வேண்டும்.
றிவுக்கடல் இமாம் கஸ்ஸாலி, திருவள்ளுவர் ஆகியோர் கற்றதலான பயனை உணர்த்தியுள்ளனர். அறிவினால் ஏற்படும் மாற்றங்களுக்கேற்ப சமூகம் தங்களை மாற்றிக் கொள்ள வேண்டும். இதுவே யதார்த்தமாகும்.
இன்றைய அரசு கல்விக்காக அளப்பரிய சேவையினை செய்து வருகிறது. தாம் சார்ந்த அரசியல் கொள்கைகளை மறந்து, அரசு எடுக்கும் முன்போக்கான திட்டங்களையும், அபிவிருத்திப் பணிகளையும் எதிர்கால சமூகத்துக்காக வழங்க, சிரேஷ்டப் பிரசைகள் முன்மாதிரியாக இருக்க வேண்டும்.
இவ்வைபவத்தைத் தொடர்ந்து சிரேஷ்டப் பிரசைகள் அமைப்பின் நடப்பு வருட உத்தியோகத்தர் தெரிவும் இடம் பெற்றது. தலைவராக ஜே. எம். யாசீன், செயலாளராக முன்னாள் உதவிக் கல்விப் பணிப்பாளர் ஏ. எல். ஜலீல், மற்றும் 8 பேர் கொண்ட உறுப்பினர்கள் தெரிவு செய்யப்பட்டனர்.
