சட்டவிரோத குடியேற்றவாசிகளை தடுப்பதற்கு கூட்டுச் செயலணிக்குழு


மூன்றுநாள் உத்தியோகபூர்வ விஜயம் ஒன்றை மேற்கொண்டு இலங்கைக்கு வந்துள்ள அவுஸ்திரேலியாவின் வெளியுறவு அமைச்சர் பொப் கார், நாட்டின் பல்வேறு தரப்புகளையும் சந்தித்து பேச்சுவார்த்தை நடத்தி வருகின்றார்.
குறிப்பாக வெளிவிவகார அமைச்சர் பேராசிரியர் ஜீ.எல். பீரிஸை பொப் கார் நேற்று மாலை சந்தித்து பேச்சுவார்த்தை நடத்தியிருந்தார்.
இந்த சந்திப்பின்போது இலங்கையிலிருந்து அவுஸ்திரேலியாவுக்கு சட்டவிரோதமாக செல்பவர்களை தடுப்பது குறித்து விரிவாக ஆராயப்பட்டுள்ளது.
மேலும் இருநாடுகளுக்கும் இடையில் கூட்டு செயற்குழு ஒன்றை உருவாக்குவது தொடர்பில் விரிவாக ஆராயப்பட்டுள்ளது.

