நியூத்திரன் விண்மீன்கள்


வெள்ளைக் குள்ளன் என்னும் விண் மீன்களில் அணுக் கள் சிதைந்து அணுக்கருவும் இலத்திரன்களும் தனித்தனியாக பிரிந்து காணப்படுகின்றன. இந்த சுதந்திர அணுக்கருக்களும் சுதந்திர இலத்திரன் களும் வெள்ளைக் குள்ளன்களின் அதிக வெப்பநிலை மற்றும் அழுத்தத்தால் ஏற்படுகின்றன. விண் மீனின் நிறை மிகவும் அதிகமாக இருக்கும் போது அது சிதைந்து சுருங்கும் வேகமும் கூட அதிகமாக இருக்கிறது. அப்போது இலத்திரன்கள் கூட அணுக்கருவில் உள்ள புரோத்தன்கள் எனப்படும் நேர்மின் சுமை கொண்ட துகள்களுடன் இணைந்து நியூத்திரன்களாக மாறி விடுகின்றன. இது போன்ற விண்மீன்கள் முழுவதுமே மின்சுமை இல்லாத நியூத்திரன்கள் எனப்படும் துகள்களால் ஆனவையாக உள்ளன. இப்படி நியூத்திரன்களாக சுருங்கின விண்மீன்கள் மிகக் குறைவான பருமனுக்குள் தங்களின் முழு நிறையையும் அடக்கி வைத்துக் கொண்டுள்ளன. நம் சூரியன் அளவுக்கு நிறை உடைய ஒரு விண்மீன் வெறும் 14 கிலோ மீட்டர் விட்டமுடைய உருவத்தில் தன் முழு நிறையை அழுத்தி வைத்துள்ளது. இது போன்ற முழுதுமே நியூட்ரன்களால் ஆன சிறிய அளவான விண்மீன்களை நியூத்திரதன் விண்மீன்கள் என்கின்றனர். 
நியூத்திரதன் விண்மீன்களைப் பற்றி அராய்ந்த விஞ்ஞானிகளில் முக்கியமானவர்கள் ஸ்விக்கி மற்றும் ரொபர்ட் ஓபன்ஹீமர் ஆவர். 

தினமும் காலையில் உதயமாகி மாலையில் மறையும் சூரியன் போல சிறியது முதல் பெரியது வரையில் ஒரு இலட்சம் கோடி முதல் 4 இலட்சம் கோடி நட்சத்திரங்கள் கொண்ட பிரமாண்ட வான்வெளி பால்வழித் திரள், (கலக்சி) என்று அழைக்கப்படுகிறது. 
மிகவும் அதிக தொலைவு என்பதால் இவற்றின் தொலைவுகள் ஒளி ஆண்டு அடிப்படையில் கணக்கிடப்படுகின்றன. ஒளியின் வேகத்தில் அதாவது, கண் இமைக்கும் நேரத்தில் 200 இலட்சம் கி.மீ வேகத்தில் போனால்கூட பிரபஞ்சத்தின் இந்த பக்கத்தில் இருந்து அந்த பக்கம் போவதற்கு ஒரு இலட்சம் ஆண்டுகள் ஆகுமாம். அப்படி என்றால் அதன் பிரமாண்டத்தை கற்பனை செய்து பார்த்துக்கொள்ளுங்கள். இந்த பிரபஞ்சத்தில் பூமி, புதன், சனி போல 5,000 கோடி கோள்கள் இருப்பதாக நாசா விண்வெளி விஞ்ஞானிகள் தெரிவித்துள்ளனர். இவற்றில் சுமார் 50 கோடி கோள்களில் அதிக வெப்பம் மற்றும் குளிர் இல்லாத, மனிதர்கள் உயிர்வாழ உகந்த சூழ்நிலை நிலவுவதாகவும் தெரிவித்துள்ளனர். அமெரிக்க விண்வெளி ஆய்வு மையம் (நாசா) அனுப்பிய கெப்ளர் விண்கலம் அனுப்பிய புகைப்படங்களில் இருந்து இத்தகவல்கள் அறியப்பட்டுள்ளன. வாழ்வதற்கு ஏற்ற கிரகங்கள் கெப்ளர் விண்கலம் இதுவரை அனுப்பிய இலட்சக்கணக்கான புகைப்படங்களை ஆராய்ந்ததில் 1, 235 கோள்கள் மனிதர்கள் வாழ்வதற்கு ஏற்றதாக இருப்பதாகக் கூறப்படுகிறது. 54 கோள்களில் ஏற்கனவே மனிதர்கள், உயிர்கள் இருந்திருக்கக் கூடும். கோள்களில் மனித உயிர்கள் குறித்து இந்த ஆய்வு நடத்தப்படவில்லை. அண்ட வெளியில் உள்ள கோள்கள் குறித்து பிரபஞ்சத்தில் கணக்கெடுப்பு நடத்துவதே ஆராய்ச்சியின் முக்கிய நோக்கம் என்று கெப்ளர் விண்கலத்தின் தலைமை ஆராய்ச்சியாளர் வில்லியம் பெரூக்கி கூறியுள்ளார்.
