கேகாலை மாவட்ட தரிசு நிலங்களைஉற்பத்தி முயற்சிக்கு பாவிக்க கோரிக்கை


(கேகாலை தினகரன் நிருபர்)
கேகாலை மாவட்டத்திலுள்ள உற்பத்தி எதுவும் மேற்கொள்ளாதுள்ள காணி உரிமையாளர்கள் மீது நடவடிக்கை எடுக்க மாகாண விவசாயத் திணைக்களம் முனைந்துள்ளது.
தரிசு நிலமாகவும், வெட்ட வெளியாகவும் உள்ள காணிகளைப் பயன்படுத்தி ஏதாவது விவசாய அபிவிருத்தி முயற்சிகளை மேற்கொள்ளுமாறு நில உரிமையாளர்கள் வேண்டப்பட்டுள்ளனர். 
தவறின் இப்படியான காணிகள் விவசாயப் பணிகளை மேற்கொள்ள முயல்வோருக்கு வழங்கவும் நடவடிக்கை எடுக்கப்படும் என்றும் நில உரிமையாளர்கள் எச்சரிக்கப்பட்டுள்ளனர்.
ஜனாதிபதி அவர்களின் பயிர் வளர்ப்போம் நாட்டைக் கட்டி எழுப்புவோம் என்ற சிந்தனை யைத் தீவிரமாக அமுல்படுத்து முகமாகவே இந்நடவடிக்கை மேற்கொள்ளப்படுகிறது.
இதேநேரம் கேகாலை மாவட்டத்தில் தரிசு நிலமாகவுள்ள பல வயல் நிலங்கள் விவசாயி களுக்குப் பயிர் செய்யும் வகையில் பிரித்துக் கொடுக்கப்பட்டு வருகின்றன. (ஐ - ஞ)
