பள்ளிகொண்டா அருகே 500 ஆண்டுகளுக்கு முந்திய &#39;வீரக்கல்&#39; கண்டுபிடிப்பு



வேலூர் மாவட்டம் பள்ளிகொண்டா அருகே உள்ளது கோவிந்தபாடி கிராமம். இங்குள்ள காசிநாதன் என்பவருக்கு சொந்தமான நிலத்தை ஜே.சி.பி. இயந்திரம் மூலம்சீர்செய்தபோது கற்சிலை ஒன்று நிலத்தில் கண்டெடுக்கப்பட்டது. 130 செ.மீ. உயரமும் 49 செ.மீ. அகலமும், 22 செ.மீ. கனமும் கொண்ட இந்த கற்சிலை 500 ஆண்டுகளுக்கு முந்தையது என தெரியவந்தது.
அதைத் தொடர்ந்து புதைபொருள் சட்டத்தின்படி நடவடிக்கை எடுக்க வேலூர் மாவட்ட கலெக்டர் நாகராஜன் உத்தரவிட்டார். அதன்படி தாசில்தார் பாண்டியன், அந்த கற்சிலையை வேலூர் கோட்டையில் உள்ள அருங்காட்சியக காப்பாட்சியர் சரவணனிடம் ஒப்படைத்தார்.
இந்த கற்சிலை வீரக்கல் சிலையாகும். நாயக்க மன்னர் ஆட்சி காலத்தில் வீரமாக போரிட்டு உயிரிநீத்த படைத் தலைவனுக்காக செதுக்கப்பட்டிருக்கலாம் என கருதப்படுகிறது. படைத் தலைவன் தனது மனைவியுடன் நின்ற நிலையில் காணப்படுகிறார்.
படைத் தலைவன் வலதுகையில் கத்தியுடனும் இடதுகையில் வில்லுடனும் காணப்படுகிறார். நாயக்க மன்னர்களுக்கான அழகான கொண்டையுடனும் உள்ளார். அவரது துணைவி வலது கையில் மலரையும், இடது கையை தொங்கவிட்டபடியும் அழகிய ஆடை ஆபரணங்களுடனும் தென்படுகிறார்.
படைப்பு சிற்பமாக காணப்படும் இந்த சிலை சுமார் 500 ஆண்டுகள் பழைமை வாய்ந்தது என்றும் நாயக்க மன்னர்கள் ஆட்சி காலத்தை சேர்ந்தது என்றும் கி.பி. 16ம் நூற்றாண்டைச் சேர்ந்த சிற்பமாக இருக்கலாம் எனவும் கருதப்படுகிறது.
இந்த சிற்பம் தற்போது வேலூர் அரசு அருங்காட்சியகத்தில் பொதுமக்கள் பார்வைக்காக காட்சிப்படுத்தப்பட்டுள்ளது.
உலகில் சிறந்த 10 போராட்டங்கள் பட்டியலில் உப்பு சத்தியாகிரகம்
உலக நாடுகளில் அதிக தாக்கத்தை ஏற்படுத்திய 10 போராட்டங்களில் மகாத்மா காந்தியின் உப்பு சத்தியாகிரகமும் இடம்பெற்றுள்ளது.
அமெரிக்காவின் &quot;டைம்ஸ்&quot; பத்திரிகை, உலக நாடுகளில் தாக்கத்தை ஏற்படுத்திய, 10 போராட்டங்கள் பட்டியலை வெளியிட்டுள்ளது. அதில் மகாத்மா காந்தியின் உப்பு சத்தியாகிரகமும் இடம்பெற்றுள்ளது. இந்தியாவில், சுதந்திர போராட்ட காலத்தின் போது அதாவது, 1930 மார்ச்சில், குஜராத் மாநிலம் அஹாதாபாத் அருகில் உள்ள, சமர்மதி ஆசிரமத்திலிருந்து, சிறிய கிராமமான தண்டிக்கு மகாத்மா காந்தி உப்பு சத்தியாகிரகம் மேற்கொண்டார். இது தண்டி யாத்திரை என, அழைக்கப்பட்டது. ஆங்கிலேயர்களின் ஆட்சிக்கு எதிராக, வன்முறையற்ற முறையில், காந்தியால் நடத்தப்பட்ட இந்த தண்டி யாத்திரை மக்களிடையே பலத்த வரவேற்பு பெற்றது. இது குறித்து, &quot;டைம்ஸ்&quot; தெரிவித்துள்ள செய்தியில், &quot;சத்தியாகிரகா என்றால், &quot;உண்மையான படை&#39; என்று பொருள் பிரித்தானியாவின் காலனி ஆதிக்கத்தை உடைக்க உப்பு சத்தியாகிரகம் உதவியது. இந்த வன்முறையற்ற ஆர்ப்பாட்டத்தின் போது 80 ஆயிரம் இந்தியர்கள் கைது செய்யப்பட்டு சிறையில் அடைக்கப்பட்டனர் என, தெரிவித்துள்ளது.
