பிரேமானந்தாவுக்கு மஞ்சள் காமாலை


மஞ்சள் காமாலையால் பாதிக்கப்பட்ட பிரேமானந்தா, கடலூர் அரசு மருத்துவமனையில் சேர்க்கப்பட்டார். திருச்சி கொலை வழக்குகளில் கைது செய்யப்பட்ட பிரேமானந்தா, கடலூர் மத்திய சிறையில் இரட்டை ஆயுள் தண்டனை அனுபவித்து வருகிறார். 
இவர் பார்வை குறைபாடு, சர்க்கரை நோய், மூக்குத் திணறல், சிறுசீரக கோளாறு உள்ளிட்ட, பல்வேறு நோய்களால் பாதிக்கப்பட்டுள்ளார். கடந்த நவம்பர் 11 ஆம் திகதி, இதயம், நுரையீரல் தொடர்பான நோயால் பாதிக்கப்பட்டு, சிகிச்சைக்காக, சென்னை ராயப்பேட்டை அரசு மருத்துவமனைக்கு அனுப்பி வைக்கப்பட்டார். சிகிச்சைக்கு பின் மீண்டும் கடலூர் மத்திய சிறையில் அடைக்கப்பட்டார்.
இந்நிலையில், கடந்த நான்கு நாட்களாக அவர் கடும் வயிற்று வலியால் அவதிப்பட்டு வந்தார். சிறை வைத்தியர்கள் ரத்தப் பரிசோதனை செய்ததில் மஞ்சள் காமாலை இருப்பது தெரிந்தது. நேற்று முன்தினம் கடலூர் அரசு மருத்துவமனையில் சேர்க்கப்பட்டு சிகிச்சை அளிக்கப்பட்டு வருகிறது.
