மறைந்த திருத்தந்தைமுத்திப்பேறு நிலைக்கு...


மறைந்த திருத்தந்தை இரண்டாவது அருளப்பர் சின்னப்பர் மே முதலாம் திகதி முத்திப்பேறு பெற்ற நிலைக்கு உயர்த்தப்பட்டார். 
உலகம் முழுவதும் உள்ள கத்தோலிக்கர்கள் மகிழ்ச்சியடைந்த தினமான அன்றைய தினத்தில் வந்திக்கானில் பரிசுத்த பாப்பரசர் 16வது ஆசிர்வாதப்பரின் தலைமையில் விசேட நிகழ்வொன்று இடம்பெற்றது.
மக்களுக்கும் இறைவனுக்குமிடையிலான விசுவாசத்தையும் நம்பிக்கையையும் வலுப்படுத்த தமது வாழ்வை அர்ப்பணித்த திருத்தந்தை 2வது அருளப்பர் சின்னப்பர் இறைவனைத் தேடும் உலகிற்கு ஒரு ஒளிக்காற்றாகத் திகழ்ந்தவர் என்றால் மிகையில்லை. 
கத்தோலிக்கத் திருச்சபையின் பாப்பரசர்களில் நீண்ட காலம் சேவையில் இருந்தவரும் முழு உலகத்தினதும் அபிமானத்தைப் பெற்றவராகவும் அவர் திகழ்ந்தார். (ஸ)
