உடுவரை தோட்டத்தில்ஜன்னல் உடைத்து திருட்டு


(பதுளை தினகரன் விசேட நிருபர்)
பெருந்தோட்டக் குடியிருப்பொன்றின் ஜன்னலை உடைத்து உட்புகுந்த திருடன் பெறுமதிமிக்க பொருட்களை திருடிச் சென்றுள்ள சம்பவம் பட்டப் பகலில், எல்லப் பகுதியின் உடுவரை பெருந்தோட்டத்தில் இடம்பெற்றுள்ளது.
இத்திருட்டு தொடர்பாக எல்ல பொலிஸ் நிலையத்தில் புகார் செய்யப்பட்டுள்ளது. டி. வி. டி. இயந்திரம், தொலைக்காட்சிப் பெட்டி, ரொக்கப் பணம் மற்றும் தங்கச் சங்கிலி ஆகியனவே திருடப்பட்டிருப்பதாக, பொலிஸ் நிலையத்தில் செய்யப்பட்ட புகாரில் தெரிவிக்கப்பட்டுள்ளது.
எல்ல பொலிஸ் நிலையப் பொறுப்பதிகாரி டி. எம். பி. பண்டார மேற்படி திருட்டு குறித்து விசாரணைகளை மேற்கொண்டு வருகின்றார். இது தொடர்பாக இதுவரை எவரும் கைது செய்யப்படவில்லை. (ஐ - ஈ)
