வஹக்கோட்டை புனித அந்தோனியார் திருத்தலத் திருவிழா


ஹக்கோட்டை புனித அந்தோனியார் திருத்தலத்தின் திருவிழா நாளை மறுதினம் 17ம் திகதி வெகு விமரிசையாக நடைபெறவுள்ளது. ஆலயத் திருவிழா கடந்த 05ஆம் திகதி கொடியேற்றத்துடன் ஆரம்பமாகி தினமும் நவநாள் வழிபாடுகள் இடம்பெற்று வருகின்றன.
எதிர்வரும் 16ஆம் திகதி சனிக்கிழமை மாலை 7.00 மணிக்கு நற்கருணை வழிபாடும் ஆசீர்வாதமும் இடம்பெறும். அதனைத் தொடர்ந்து 17ஆம் திகதி ஞாயிற்றுக்கிழமை காலை 6.30 மணிக்கு தமிழ் மொழியில் திருப்பலியும் கண்டி மறைமாவட்ட ஆயர் அதி வணக்கத்துக்குரிய ஆயர் வியானி பெர்னாண்டோ ஆண்டகையின் தலைமையில் காலை 8.30 மணிக்கு திருநாள் கூட்டுத்திருப்பலியும் ஒப்புக்கொடுக்கப்படும். அதனைத் தொடர்ந்து திருச்சொரூப பவனியும் ஆசீர்வாதமும் இடம்பெறும்.

