தலவாக்கலையில் கொமர்ஷியல்வங்கிக் கிளை திறந்து வைப்பு


(கம்பளை தினகரன் நிருபர்)
இலங்கையின் வங்கிக் கைத்தொழில் துறையில் தனியார் வர்த்தக வங்கிகள் நாடளாவிய ரீதியில் கிளைகளை அமைத்து வாடிக்கையாளர்களுக்குச் சேவைகளை வழங்குவதோடு நாட்டின் பொருளாதார வளர்ச்சிக்கும் அளப்பரிய பங்காற்றி வருகின்றன.
தற்கமைய மத்திய மலைநாட்டில் தலவாக்கலையில் கொமர்ஷியல் வங்கி தனது 216 வது கிளையையும் 215 வது கிளையை பெலவத்தை மீன் சந்தையிலும் திறந்து வைத்துள்ளது. 
இலங்கையில் தொழிற்படும் தனியார் வங்கிகளில் முன்னோடி வங்கியாக திகழும் இவ்வங்கி உலகிலுள்ள சிறந்த 1000 வங்கிகளுள் ஒரு வங்கியாக தெரிவு செய்யப்பட்டுள்ளதோடு குளோபல் பினான்ஸ் சஞ்சிகையால் தொடர்ந்தும் 14வது முறையாகவும் இலங்கையின் சிறந்த வங்கியாகவும் தெரிவு செய்யப்பட்டுள்ளது.
இதேவேளை தேசிய அபிவிருத்தி வங்கி எம்பிலிப்பிட்டியவில் தனது 64வது கிளையைத் திறந்து வைத்துள்ளது. வங்கிக் கிளையினை இவ்வங்கியின் பிரதம நிறைவேற்று அதிகாரி ரஸ்ஸல் டி சில்வா திறந்து வைத்தார். நாடளாவிய ரீதியில் வங்கிக் கிளை அதிகரிப்பதன் மூலம் வாடிக்கையாளர்களுக்கு சேவை வழங்குவதே தமது வங்கியின் நோக்கமாகும் எனவும் தெரிவித்தார்.
