நீரிழிவு நோயாளிகளுக்கு இரத்தநாள நோய் வரும் ஆபத்து


ரிழிவு நோயாளர்களில் 15 சதவீதம் பேர் இரத்த நாள (பெரிபரல் வாஸ்குலர்) நோய்க்கு ஆளாகின்றனர். இவர்களில் பெரும்பாலானோர் தங்கள் கால்களை இழக்க நேரிடுகிறது. என மெட்ராஸ் மெடிக்கல் மிஷன் மருத்துவமனையின், இரத்த நாளங்கள் மற்றும் உறுப்பு மாற்று அறுவை சிகிச்சை நிபுணர், சரவணன் தெரிவித்தார்.
மேலும், அவர் நிருபர்களிடம் கூறியதாவது :
இந்தியாவில், ஆறு கோடியே 20 இலட்சம் பேருக்கு, நீரிழிவு நோயும், ஏழு கோடியே 70 இலட்சம் பேருக்கு இந்நோய் வருவதற்கான அறிகுறியும் உள்ளதென, புள்ளி விபரம் ஒன்று தகவல் தருகிறது. நீரிழிவு நோயால் பாதிக்கப்பட்டவர்களில் 15 சதவீதம் பேர், பெரிபரல் வாஸ்குலர்’ எனப்படும் இரத்த நாள நோய்க்கு ஆளாகின்றனர்.
இவர்களுக்கு, இதயத்திலிருந்து கால்களுக்கு இரத்தம் செல்ல பயன்படும் இரத்த குழாய்கள் பாதிப்படைந்து, கால்களுக்கு செல்லும் இரத்த ஓட்டம் தடைப்படுகிறது. உணர்ச்சியற்ற நிலையில் உள்ள காகளில், எளிதில் புண்கள் ஏற்பட்டு, நோயாளிகள் தங்கள் கால் விரல்களையோ, காலையோ இழக்க வேண்டிய நிலை ஏற்படுகிறது. அறிகுறி, நடக்கும் போது காலில் ஏற்படும் வலி கால் மற்றும் கால் விரல்களின் நிறம் மாறுவது போன்றவை, இந்நோய்க்கான பொதுவான அறிகுறிகள், இந்நோய் முற்றிய நோயாளிகளை ‘எண்டோவாஸ்குலர், ஆஞ்சியோபிளாஸ்டிக், ஸ்டென்ட்ஸ்’ போன்ற நவீன சிகிச்சை மூலம் குணப்படுத்தலாம்.
சமீபத்தில் இரத்தநாள் நோயால் பாதிக்கப்பட்ட, சென்னையைச் சேர்ந்த 53 வது நோயாளி ஒருவர், எங்களிடம் சிகிச்சைக்கு வந்தார். கடுமையான கால் வலியுடன் எங்களிடம் வந்த அவரின் வலது கால் விரல்களிலிருந்து 100க்கும் மேற்பட்ட புழுக்கள் அகற்றப்பட்டன. பின்னர், நவீன அறுவை சிகிச்சை மூலம், அவரது வலது காலின் மூன்று விரல்கள் மட்டும் நீக்கப்பட்டு, உயிர் காப்பாற்றப்பட்டது. இவ்வாறு சரவணன் கூறினார்.

சுனாமி, பூகம்பம் போன்றவற்றை பறவைகளும், விலங்குகளும் உணர்ந்து கொள்கின்றன என்ற நம்பிக்கை உலகம் முழுவதும் உள்ளது.
உண்மையில் விலங்குகள் பூகம்பத்தை உணர்கின்றனவா என்பதற்கு விஞ்ஞானப் பூர்வமான ஆதாரம் இல்லை. அறிவியல் அதை ஏற்றுக் கொள்வதும் இல்லை. ஆனால் சீனா, ஜப்பான், இந்தோனேஷியா போன்ற நில நடுக்கம் அதிகம் ஏற்படக் கூடிய நாடுகள், பூகம்பம் வருவதை முன்கூட்டியே தெரிந்து கொள்ளும் ஆற்றல் விலங்குகளுக்கு உண்டு என்று வாதாடுகின்றன. மனிதன் இயற்கையோடு ஒன்றி வாழ்ந்திருந்தால் அவனும் பூகம்பம் வருவதை முன்கூட்டியே அறிய முடியும் என்றும் கூறுகிறார்கள்.
விலங்குகள் உண்பது, உறங்குவது எல்லாம் தரை மீது தான். அவை தரை மீது தான் காதை வைத்தும் உறங்கும். அதனால் பூமியில் ஏற்படும் மெல்லிய அதிர்வுகளைக் கூட அவற்றால் உணர்ந்து கொள்ள முடிகிறது என்கிறார்கள். ரயில் தண்டவாளத்தில் காதை வைத்துக் கேட்கிறபோது, தூரத்தில் வரும் ரயிலின் ஓசையைக் கேட்க முடிவது போல, தொலைவில் ஏற்படும் நிலநடுக்க ஓசையை விலங்குகளால் அறிய முடிகிறது என்று கூறுகிறார்கள்.
இந்த விலங்குகளைப் போலவே கற்கால மனிதனும், இயற்கைப் பேரழிவுகளை முன்கூட்டியே அறிந்து கொண்டான். அதற்கேற்ப இடமாற்றம் செய்தான். ஆனால் நவீன மனிதனோ வாகனங்களில் பயணம் செய்து பழகியதால் அதிர்வுகளைத் தாங்கிப் பழகிவிட்டான். எனவே நிலநடுக்க அதிர்வுகளை அவனால் உணர முடியவில்லை என்கிறார்கள் சிலர். விஞ்ஞானிகள் தான் உண்மையை விளக்க வேண்டும்.
