வீதி பாதுகாப்பு தசாப்தம்விபத்துக்களை குறைக்க உதவும்


பயங்கரவாத அச்சுறுத்தல் முற்றாக நீங்கியிருக்கும் இலங்கையில் இன்று அபிவிருத்தி நடவடிக்கைகள் துரித வேகத்தில் மேற் கொள்ளப்பட்டு வருகின்றன. ஒரு நாட்டை அபிவிருத்தி செய்ய வேண்டுமாயின், அந்நாட்டின் வீதிகளை சீரமைக்கும் வலைய மைப்புக்கு முக்கியத்துவம் கொடுப்பது மிகவும் அவசியமாகும். 
அதற்கமைய வடக்கையும் தெற்கையும், மேற்கையும் கிழக்கையும், மலையகத்தையும் இணைக்கும் பாதைகள் இன்று நெடுஞ்சாலைக ளாக மாறிக் கொண்டிருக்கின்றன.
சுமார் 40 ஆண்டுகளுக்கு முன்னர் இலங்கையில் இருந்த எந்தவொரு பாதையும் அகலத்தில் சுமார் 80 அல்லது 100 அடி அகலத்தை கொண்டிருந்தன. அன்றும் நாட்டின் நாலா பக்கங்களிலும் வீதி விபத்துக்கள் ஏற்பட்டு பாதசாரிகளும், வாகனங்களில் செல்வோரும் மரணித்தார்கள். 
ஆனால், இன்று நாட்டின் பெரும்பாலான பிரதான வீதிகள் நெடுஞ்சாலைகளாக மாற்றப்பட்டு வருவதனால், ஒரு நெடுஞ் சாலையில் இரு திசைகளிலும் தலா மூன்று வரிகளில் வாகனங்கள் செல்வதற்கான வசதிகள் இருக்கின்றன.
இதனால், வாகனங்களின் வேகம் இப்போது அதிகரித்துள்ளது. இது வும் இன்று நாட்டில் வீதி விபத்துக்களினால், மரணிப்போரின் எண்ணிக்கை அதிகரிப்பதற்கு ஒரு காரணமாக இருக்கிறது. 
நாட் டில் இன்று வாகனங்களின் எண்ணிக்கை அளவுக்கதிகமாக பெரு கிக் கொண்டு வருவதனால் தற்போது நாட்டில் இருக்கும் வாகனங் கள் காலைப்பொழுதிலும், மாலைவேளையிலும் வீதிகளில் செல் லும்போது வீதிகளின் அகலம் அவற்றிற்கு போதுமானளவு இல் லாது இருப்பதனால், வாகன நெருக்கடியும் விபத்துக்களும் ஏற்படு கின்றன.
சமீபத்தில் இவ்விதம் வாகனநெரிசல் அதிகமாக இருந்த ஒரு பாதையில் இடம்பெற்ற விபத்தில் ஏககாலத்தில் 9 வாகனங்கள் ஒன்றோடு ஒன்று மோதிக்கொண்டன. தெய்வாதீனமாக இவ்விபத்தில் ஒருவர் மாத் திரம் மரணமடைந்து மேலும் இருவர் காயமடைந்தனர்.
ஒருநாட்டின் பொருளாதார அபிவிருத்திக்கும் மற்றெல்லா அபிவிருத்தி நடவடிக்கைகளுக்கும் சிறந்த வீதி வலையமைப்பு அவசியமான போதிலும், வாகன ஒட்டிகளின் கவனக்குறைவு வாகன போக்கு வரத்துக்கு பொறுப்பான பொலிஸாரின் எண்ணிக்கை குறைவாக இருப்பதும் வீதி விபத்துக்களுக்கு இன்னுமொரு காரணமாக இருக்கின்றது.
நெடுஞ்சாலைகளில் பஸ்கள், லொறிகள், கொள்கலன்களை ஏற்றிச் செல்லும் பாரிய வாகனங்கள் மற்றும் முச்சக்கரவண்டிகள் வீதி யோரமாக உள்ள வரியில் செல்ல வேண்டும் என்று பொலிஸார் அறிவுறுத்தியுள்ள போதிலும், அந்த பாதைகளில் பொலிஸ் உத்தி யோகத்தர்கள் கடமையில் இல்லாது இருக்கும்போது, இந்தப் பாரிய வாகனங்கள் வீதியின் வேகமாக செல்லும் நடுப்பகுதிக்கு சென்று மற்ற வாகனங்களுக்கு இடையூறு விளைவிப்பதும் பாரிய வீதி விபத்துக்களுக்கு இன்னுமொரு காரணமாகும்.
வீதி விபத்துக்கள் நாட்டில் நாலாபக்கங்களில் அதிகரிப்பதற்கு முச்சக் கரவண்டிகளின் சாரதிகளின் கவனக்குறைவும், மோட்டார் சைக் கிள் ஓட்டிகளின் கவனக்குறைவும் இன்னுமொரு காரணமாகும். இத்தகைய வீதி விபத்து மரணங்களை தடுப்பதற்காக அரசாங்கம் 2011 முதல் 2020 ஆம் ஆண்டு வரை வீதிப் பாதுகாப்பு தசாப்தத்தை ஆரம்பித்துள்ளது.
ஜனாதிபதி மஹிந்த ராஜபக்ஷ அவர்கள் இந்த வீதி பாதுகாப்பு தசாப் தத்தை கடந்த மே மாதத்தில் ஆரம்பித்து வைத்தார். கடந்த யூலை முதலாம் திகதி முதல் செப்டெம்பர் 30ம் திகதி வரை நாட்டில் ஏற் பட்ட 632 வீதி விபத்துக்களில் 680 பேர் மரணித்துள்ளார்கள். மித மிஞ்சிய வேகம் காரணமாக வீட்டில் நிம்மதியாக ஓய்வெடுத்துக் கொண்டிருந்தவர்களும் டிப்பர் லொறி ஒன்று அவர்களின் வீட்டு சுவரில் மோதி விபத்துக்குள்ளானபோது, அவ்வீட்டில் இருந்த இரு வர் நவகம்புர புகுதியில் கொல்லப்பட்டனர். இதுபோன்ற விபத் துக்கள் நாளாந்தம் ஏற்பட்டவண்ணம் இருக்கின்றன.
பாராளுமன்ற தெரிவுக்குழு ஒன்றும் இன்று நாட்டில் ஏற்பட்டு வரும் வீதி விபத்து மரணங்களின் புள்ளிவிபரங்கள் குறித்து ஆய்வுகளை நடத்தி அவற்றை தவிர்ப்பதற்கான ஆலோசனைகளை விரைவில் பாராளுமன்றத்திற்கு முன்வைப்பதற்கும் நடவடிக்கைகளை எடுத்து வருகின்றது.
இத்தகைய ஆலோசனைகளை ஒரு வெள்ளையறிக்கையாக தயாரித்து, அமைச்சரவையின் அங்கீகாரத்திற்கு முன்வைத்த பின்னர் அமைச் சரவை இது குறித்து உடனடி புதிய கொள்கை பிரகடனம் ஒன்று வெளியிடும் என்றும் எதிர்பார்க்கப்படுகின்றது.
தற்போது வீதி விபத்துக்களினால் நாளாந்தம் 5 முதல் 6 பேர் மரணிக் கிறார்கள். இதனடிப்படையில் ஒரு வருடத்திற்கு 2 ஆயிரத்திற்கும் அதிகமானோர் மரணிக்கிறார்கள்.
அரசாங்கம் எவ்வளவு தான் பாதுகாப்பு நடவடிக்கைகளை மேற் கொண்டு வீதி விபத்துக்களை தவிர்ப்பதற்கு முயற்சி செய்தாலும், வாகனமோட்டிகளும் பாதசாரிகளும் நாளாந்தம் தாங்கள் பயணம் செய்யும்போது அவதானமாக இருக்காவிட்டால், வீதிவிபத்துக் களை குறைப்பது கடினமாக இருக்கும். இதனால், நாம் வெறுமனே பொலிஸ் போக்குவரத்து பிரிவுக்கு மாத்திரம் குற்றங்களை சுமத்து வதற்கு பதில், நாங்களும் தவறிழைக்கிறோம் என்பதை பொதுமக் களும், வாகனமோட்டிகளும் புரிந்துகொள்வது அவசியமாகும்.
