இந்தியாவை மீட்கும் சக்தியாக ஜெயலலிதா இருக்க வேண்டும்


இந்தியாவை மீட்கும் சக்தியாக ஜெயலலிதா இருக்க வேண்டும் என்றார் இந்தியக் கம்யூனிஸ்ட் கட்சியின் மாநிலச் செயலர் தா. பாண்டியன்.
காவல்துறையைக் கண்டித்து திருவாரூரில் திங்கள்கிழமை நடைபெற்ற கண்டனப் பொதுக் கூட்டத்தில் மேலும் அவர் பேசியது: மத்திய அரசில் தி.முகவைச் சேர்ந்த 7 பேர் அமைச்சர்களாக இருந்தும் கருணாநிதி காவிரி நீரைப் பெற்றுக் கொடுக்கவில்லை ஈழத்தமிழர்கள் படுகொலையின்போது குரல் கொடுக்கவில்லை. 
இப்போது தமிbழம் பெற்றுக்கொடுப்பேன் என்று கருணாநிதி கூறுகிறார். தன்மீது வழக்குப் போடக் கூடாது என்பதற்காக சிறை நிரப்பும் போராட்டம் அறிவித்துள்ளார்.
அ.தி.மு.க. ஆட்சிக்கு பலமாக இருக்கும் இந்திய கம்யூனிஸ்ட் கட்சியினர் மீது தமிழக காவல்துறையினர் பொய் வழக்குப் போடுவது கண்டிக்கத்தக்கது.
2013ல் நாடாளுமன்ற தேர்தல் வரப்போகிறது. காங்கிரஸ் கட்சி பெரும்பான்மை பெறாது, பாஜக தற்போதுள்ள இடங்களையே தக்க வைக்க முடியாது அடுத்தது யார் என்ற கேள்வி உருவாகிறது. இந்தியாவை மீட்கும் சக்தியாக ஜெயலலிதா இருக்க வேண்டும் என்றார் தா. பாண்டியன்.
