இலக்கிய கர்த்தாக்களை ஊக்குவிக்கும்பொருட்டு நூல்கள் கொள்வனவுத் திட்டம்


இலங்கை எழுத்தாளர்கள் இலக்கிய கர்த்தாக்களை ஊக்குவிக்கும் முகமாக எழுத்தாளர்கள், இலக்கிய கர்த்தாக்களின் நூல்களை கொள்வனவு செய்வதற்கு வேண்டிய நடவடிக்கைகளை கலாசார அலுவல்கள் திணைக்களம் மேற் கொண்டுள்ளது.
இது சம்பந்தமான சுற்றுநிருபம் ஒன்றை இலங்கையில் உள்ள பிரதேச செயலகங்கள் உதவி அரசாங்க அதிபர் பிரிவுகளுக்கு கலாசார அமைச்சு அனுப்பி வைத்துள்ளது.
கடந்த காலங்களில் கலாசார திணைக்களம் இத்தகைய எழுத்தா ளர்களிடம் இருந்து நூல்களை கொள்வனவு செய்ததாகவும் இந்த வேளையில் பல எழுத்தாளர்களு டைய நூல்கள் கொள்வனவு செய் யப்படக் கூடிய முறையில் தகவல் கள் கிடைக்கப் பெறாதமையால், கொள்வனவு செய்ய முடியாத நிலைமை ஏற்பட்டதாகவும் தெரி விக்கப்பட்டுள்ளது.
இதனை நிவர்த்தி செய்யும் வகையில் தற்போது பிரதேச செயலாளர், உதவி அரசாங்க அதிபர் பிரிவு மட் டத்தில் உள்ள எழுத்தாளர்களை இனம் கண்டு அவர்கள் மூலம் உரியவர்களுடன் தொடர்புகளை ஏற்படுத்த நடவடிக்கை மேற்கொள்ளப்படுவதாகவும் தெரிவிக் கப்பட்டுள்ளது.
பிரதேச செயலாளர் மற்றும் உதவி அரசாங்க அதிபர் பிரிவுகளில் உள்ள எழுத்தாளர்களை இனம் கண்டு அவர்கள் பிரசுரித்த நூல்களின் பிர தியை குறிப்பிட்ட விண்ணப்பத் துடன் கலாசார திணைக்களத்திற்கு அனுப்பிவைக்கும்படி கேட்கப்பட்டுள் ளது.
எழுத்தாளர் ஒருவர் பல நூல்களை எழுதி இருந்தால் ஒவ்வொரு நூலு டனும் ஒவ்வொரு விண்ணப்பத்தை அனுப்ப வேண்டும் எனவும் அறிவு றுத்தப்பட்டுள்ளது. அனுப்பப்படும் நூல்கள் கொள்வனவு செய்யப்படும் வருடத்திலோ அன்றி கடந்தாண்டோ வெளியிடப்பட்டதாக இருக்க வேண் டும் எனவும் தெரிவிக்கப்பட்டுள்ளது.
மேலதிக தகவல்களையும் விண்ணப்பங்களையும் பிரதேச செயலகங்கள் உதவி அரசாங்க அதிபர் பிரிவுகளில் கடமையாற்றும் கலாசார அலுவலர்கள் மற்றும் கலாசார அபிவிருத்தி உதவியாளர்களுடன் தொடர்பு கொண்டு பெற்றுக்கொள்ள முடியும் எனவும் அறிவிக்கப்பட்டுள்ளது.

