அங்கவீனர்களுக்கான விளையாட்டுப் போட்டியில்இங்கிரிய பிரதேச செயலகப் பிரிவுக்கு 9 தங்கப் பதக்கங்கள்


(இங்கிரிய தினகரன் நிருபர்)
மேல் மாகாண சமூக சேவைகள் திணைக்களத்தின் ஏற்பாட்டில் பத்தரமுல்ல, புத்ததாச விளையாட்டு மைதானத்தில் நடைபெற்ற மேல் மாகாண அங்கவீனர்களுக்கான விளையாட்டுப் போட்டியில் கலந்து கொண்ட இங்கிரிய பிரதேச செயலகப் பிரிவைச் சேர்ந்த அங்கவீனர் விளையாட்டுக் குழு 9 தங்கப் பதக்கங்களையும், 2 உலோகப் பதக்கங்களையும் வென்று முதலாவது இடத்தைப் பெற்றுக் கொண்டது.
வெற்றிபெற்ற வீரர்களைப் பாராட்டி கெளரவிக்கும் நிகழ்வு பாராளுமன்ற உறுப்பினர் விதுரவிக்கிரம நாயக்க தலைமையில் இங்கிரிய பிரதேச செயலக கேட்போர் கூடத்தில் அண்மையில் நடைபெற்றது. 
றைகம் தோட்டத்தைச் சேர்ந்த சத்தியவேல் சத்தியசீராலன் 100 மீற்றர் ஓட்டப் போட்டியில் ஒரு தங்கப் பதக்கத்தையும, ஜெயகுமார் ஜெயலலிதா 100 மீட்டர் ஓட்டப் போட்டி மற்றும் உயரம் பாய்தல் போட்டியில் 2 தங்கப் பதக்கங்களையும் பெற்றுக் கொண்டமை குறிப்பிடத்தக்கதாகும்.
