எந்தவொரு அரசாங்கபாடசாலையும் மூடப்பட மாட்டாது


இலவசக் கல்வியை நாட்டு மக்கள் அனைவருக்கும் பெற்றுக் கொடுக்கும் தேசிய கொள்கையை தொடர்ந்தும் கடைப்பிடிக்கும் எண்ணத்துடன் எந்தவொரு அரசாங்க பாடசாலையும் எக்கார ணம் கொண்டும் மூடப்படமாட்டாது என்று கல்வி அமைச்சர் பந் துல குணவர்தன திட்டவட்டமாக அறிவித்துள்ளார்.
தங்கள் பிள்ளைகள் கல்வி பயிலும் பாடசாலைகளுக்கு அருகில் உள்ள தேசிய பாடசாலைகளுக்கு பிள்ளைகளை சேர்த்துவிடும் ஆர்வத் துடன், பெற்றோர் செயற்படுவதனால், இன்று பல சிறிய பாடசாலை களில் மாணவ, மாணவிகளின் எண்ணிக்கை மிகவும் குறைந்து வருகிறது என்று சுட்டிக்காட்டிய அமைச்சர், எக்காரணம் கொண் டும் இந்த சிறிய பாடசாலைகளை மூடிவிடாமல், அவற்றின் தர த்தை உயர்த்தி, கணனி நிலையங்கள், விஞ்ஞான ஆய்வுகூடங்கள் ஆகியவற்றை இந்த சிறிய பாடசாலைகளில் ஏற்படுத்துவதுடன், நல்ல கற்றறிந்த ஆசிரியர்களையும், ஆசிரியைகளையும் அவற்றி ற்கு நியமிப்பதற்கும் கல்வியமைச்சு தீர்மானித்து இருப்பதாக அவர் கூறினார்.
இதற்கென அடுத்த ஜனவரி மாதம் முதல் 5000 ஆரம்ப பாடசாலை களையும், 1000 இரண்டாம் நிலை பாடசாலைகளையும் தேசிய பாடசாலைகளின் தரத்திற்கு உயர்த்துவதற்கு 11 பில்லியன் ரூபா செலவிடப்படும் என்றும் அறிவிக்கப்படுகிறது. பிள்ளைகளை நட்புறவுடன் பராமரிக்கும் பாடசாலைகள் என்ற ஒரு குறிப்பிட்ட வகை பாடசாலைகள் யுனிசெவ் அமைப்பின் நிதியுதவியுடன் அபிவிருத்தி செய்யப்படும் என்றும் அறிவிக்கப்படுகிறது.
இலங்கையில் எல்லாமாக 10 ஆயிரம் அரசாங்கப் பாடசாலைகள் இருக்கின்றன. இவற்றில் 2 இலட்சத்து 17 ஆயிரம் ஆசிரிய, ஆசி ரியர்கள் பணிபுரிகிறார்கள். எனவே, இந்த பாரிய பணியை கல்வி யமைச்சினால் நிறைவேற்றுவது மிகவும் கஷ்டமாக இருக்கிறது என்று சுட்டிக் காட்டிய அமைச்சர் பந்துல குணவர்தன, ஆசிரி யர்கள் தங்கள் புனிதமான ஆசிரியத் தொழிலை செவ்வனே நிறைவேற்ற வேண்டும் என்றும், அநாவசியமாக லீவு எடுத்தல், பாடசாலைகளுக்கு காலம் தாமதித்து வருதல், இடமாற்றங்களை பெறுவதற்காக அரசியல் செல்வாக்கை பயன்படுத்த முயற்சி செய் தல் போன்ற தவறான செயற்பாடுகளை தவிர்த்துக்கொள்வது அவ சியம் என்றும் கூறினார்.
2003 ஆம் ஆண்டில் இலங்கையில் 50 மாணவர்களுக்கு குறைவான 1437 பாடசாலைகள் இருந்தன. இத்தகைய சிறிய பாடசாலைகள் இன்று 1552 ஆக அதிகரித்து இருக்கின்றன. இது இலங்கையிலு ள்ள அரசாங்கப் பாடசாலைகளில் 16 சதவீதமாகும். உலகில் இன்று வர்த்தகம் தொடர்புடைய வேலைவாய்ப்புகளுக்கே நல்ல வரவேற்பு இருக்கின்றது. ஆயினும் எங்கள் நாட்டில் மாணவர்களில் 25 சத வீதமானோர் மாத்திரமே வர்த்தக பாடங்களை கற்றுக்கொள்வதில் ஆர்வம் காட்டி வருகிறார்கள்.
53 சதவீதமானோர் கலைத்துறை பாடங்களை கற்றுக்கொள்வதிலேயே விருப்பம் கொண்டுள்ளார்கள். இதுவும் இலங்கையில் வேலையற்ற பட்டதாரிகளின் எண்ணிக்கை அதிகரிப்பதற்கு ஒரு காரணமாகும்.
அரசாங்க பாடசாலைகளின் நிலை மோசமடைந்து வருவதற்கு இரண்டு உதாரணங்களை நாம் எடுத்துக்காட்டலாம். 168 பாடசாலைகளில் இரண்டு ஆசிரியர்கள் மாத்திரமே இருக்கிறார்கள். அவர்களில் ஒருவர் அதிபராகவும், ஆசிரியராகவும் பணிபுரிய வேண்டியிருக் கிறது. இந்த இரண்டு ஆசிரியர்களினால் எவ்விதம் அப்பாடசாலைப் பிள்ளைகளுக்கு கல்வியை புகட்ட முடியும் என்பதை நாம் சற்று சிந்தித்து பார்க்க வேண்டும்.
ஆசிரியர் பதவிகளைப் பெறுவதற்காக ஊரெல்லாம் சுற்றித்திரிந்து அரசியல்வாதிகளின் ஆதரவைப் பெற்று, ஆசிரிய நியமனங்கள் கிடைத்தவுடன், எங்கள் நாட்டிலுள்ள ஆசிரியர்களில் பலர் சுயநல நோக்கத்துடன் நாட்டிலுள்ள பின்தங்கிய பிரதேசங்களிலுள்ள பாட சாலைகளுக்கு சென்று கல்வி கற்பிக்க முன்வருவதில்லை. 
ஒரு கிராமத்திலிருந்து கல்வி கற்று பல்கலைக்கழகம் சென்று பட்டம் பெற்ற ஒருவர் அவரது பெற்றோரும் உறவினர்களும் அதே கிராமத்தில் வாழ்ந்துகொண்டிருந்தாலும், ஆசிரியர் பதவி கிடைத்த பின்னர் அவர் தன் கிராமத்து பாடசாலைகளில் சேவை செய்வ தில் அக்கறை கொள்வதில்லை என்றும், ஆசிரியர்களிடையே இந்த மனமாற்றம் ஏற்படும் வரை பின்தங்கிய பிரதேசங்களிலுள்ள பாடசாலைகளை அபிவிருத்தி செய்வது ஒரு கடினமான விடயம் என்றும் கல்வியமைச்சின் ஒரு சிரேஷ்ட அதிகாரி கூறினார்.
அரசாங்கப் பாடசாலைகளில் ஒவ்வொரு வருட ஆரம்பத்தில் மூன்று இலட்சத்து 50 ஆயிரம் புதிய மாணவர்கள் தரம் 1ல் சேர்க்க ப்படுகிறார்கள். அதுபோன்று, ஒவ்வொரு ஆண்டிலும் மூன்று இலட்சம் மாணவ, மாணவிகள் ஜி. சி. ஈ. உயர்தர பரீட்சைகளுக்கு தோற்றுகிறார்கள். இத்தனை பேர் பரீட்சை எழுதினாலும் இறுதியில் 22 ஆயிரம் பேருக்கு மாத்திரமே எமது அரசாங்க பல்கலைக் கழகங்களில் அனுமதி கிடைக்கின்றது.
இது குறித்து நன்கு சிந்தித்த பின்னரே இன்றைய அரசாங்கம் வெளி நாட்டுப் பல்கலைக்கழகங்களுக்கும் இலங்கையில் தங்கள் கிளை களை திறப்பதற்கான அனுமதி வழங்குவது என்ற தீர்மானத்தை எடுத்துள்ளது. இந்த வெளிநாட்டு பல்கலைக்கழகங்கள் இங்கு இய ங்க ஆரம்பித்தாலும், அரசாங்க பல்கலைக்கழகங்களில் கல்வி கற் கும் மாணவ, மாணவிகளிடமிருந்து ஒரு சதத்தைக்கூட கட்டண மாக அறவிடப்போவதில்லை என்றும் திட்டவட்டமாக அரசாங்கம் அறிவித்துள்ளது.
இதுவே உண்மை நிலை. இப்படி இருந்தும் சில சமூகவிரோத சக்தி களின் தூண்டுதலின் பேரில் சில பல்கலைக்கழக மாணவர்கள் தவ றான வழியில் இட்டுச் செல்லப்பட்டு, இங்கு வெளிநாட்டு பல்கலைக் கழகங்கள் அனுமதிக்கப்படுவதற்கு எதிராக ஆர்ப்பாட்டம் செய்து, எமது எதிர்கால சந்ததியினரின் கல்வியை சீர்குலைக்கச் செய்யும் முயற்சிகள் கண்டனத்துக்குரிய ஒரு விடயமாகும்.
