பத்தனை மவுண்ட் வேர்ணன்தோட்டத்துக்கு இந்திய தூதுவர் விஜயம்


(பத்தனை குறூப் நிருபர்)
அமைச்சர் ஆறுமுகன் தொண்டமான் பிரதி அமைச்சர் முத்து சிவலிங்கம் ஆகியோருடன் பத்தனை மவுண்ட்வேர்ணன் தோட்டத்திற்கு விஜயம் செய்த இந்திய உயர் ஸ்தானிகர் அசோக் கே. காந்தா அங்கு இடிபாடுக ளுடன் கூடிய வீடுகளில் குடியிருக்கும் தொழிலாளருக்கு 42 புதிய வீடுகளை நிர்மாணித்துக் கொடுக்க சம்மதம் தெரிவித்தார்.
இதன்படி பூங்கந்த டிவிசனில் 37 வீடுகளும், மவுண்ட் வேர்ணன் நடுக்கணக்கில் 5 வீடுகளும் கட்டப்படும் என கூறப்படுகிறது. இங்கு தோட்ட நிர்வாகியும், பொதுமக்களும் இந்திய உயர்ஸ்தா னிகருக்கும், அமைச்சர்க ளுக்கும் உற்சாகமான வரவேற் பளித்தனர்.
இதேவேளை கொட்டக்கலை ஸ்டோனிகிளிப் தோட்டத்திற்கு அழைத்துச் செல்லப்பட்ட இந்திய உயர்ஸ்தானிகர், அங்கு கால்நடை மற்றும் கிராமிய பொருளாதார அபிவிருத்தி அமைச்சினால் நிர்மா ணித்துக்கொடுக்கப்பட்ட நவீன வீடுக ளையும் பார்வையிட்டார். (ஐ-ஞ)
