முக்கொலைச் சந்தேக நபர் 200 தூக்க மாத்திரைகளை 3,230 ரூபாவுக்கு கொள்வனவு செய்தமை அம்பலம்



வெள்ளவத்தை முக்கொலையுடன் தொடர்புடைய சந்தேக நபரான பிரசான் 100 வில்லைகள் அடங்கிய இருவகையான தூக்க மாத்திரைப் பெட்டிகள் இரண்டை மூவாயிரத்து 230 ரூபாவுக்கு கொள்வனவு செய்துள்ளமை விசாரணைகளிலிருந்து தெரிய வந்துள்ளதாகக் குறிப்பிடும் பொலிஸார் இம்மூவரும் கடந்த 14 ஆம் திகதி வெள்ளிக்கிழமை இரவு கொல்லப்பட்டிருக்கலாம் ௭னவும் தெரிவிக்கின்றனர். 
இந்த முக்கொலைக்காக பயன்படுத்தப்பட்டதாகச் சந்தேகிக்கப்படும் இருவகைத் தூக்க மாத்திரைகள் உள்ளிட்ட பல பொருட்களை சந்தேக நபரான பிரசான் கொள்வனவு செய்த தினம் மற்றும் இச்சம்பவம் தொடர்பாக இதுவரை பெறப்பட்டுள்ள வாக்கு மூலங்கள் ஆகியவற்றின் பிரகாரமே இவ்விடயம் தெரிய வந்துள்ளதாகவும் பொலிஸார் மேலும் தெரிவிக்கின்றனர். சந்தேக நபரான பிரசான் கடந்த 11 ஆம் திகதி சனிக்கிழமையன்று கொழும்பிலிருந்து கொட்டகலை ராணியப்புத்தோட்டத்துக்கு சென்று அன்றைய தினம் இரவு பெற்றோருடன் தங்கியிருந்துள்ளார். அடுத்த நாள் முன்னேஸ்வரம் செல்வதாகக் கூறி தனது பெற்றோரையும் தங்கையையும் அழைத்து வந்துள்ளார். 
இவ்வாறு ராணியப்பு தோட்டத்திலிருந்து அழைத்து வரப்பட்ட இம்மூவரையும் தான் தங்யிருந்த வெள்ளவத்தை இராமகிருஷ்ணா டெரஸ் பகுதியிலுள்ள வீட்டில் தங்க வைத்துள்ளார். அதனைத் தொடர்ந்து கடந்த 14 ஆம் திகதி செவ்வாய்க்கிழமையன்று பார்மசியொன்றுக்கு சென்று இருவகையான தூக்க மாத்திரைகளைக் கொள்வனவு செய்துள்ளார். 100 தூக்க மாத்திரைகள் அடங்கிய இரு பெட்டிகளையே 3230 ரூபா கொடுத்து அன்றைய தினம் இச்சந்தேக நபர் கொள்வனவு செய்துள்ளார். 
அதனைத் தொடர்ந்து வெள்ளவத்தைப் பகுதியிலுள்ள மற்றுமொரு பல்பொருள் வர்த்தக நிலையமொன்றில் தேயிலை பைக்கற்றொன்றும் டின்பால் ஒன்றும் மூன்று யோகட்டுக்களையும் கொள்வனவு செய்துள்ளார். 
இப்பொருட்களைக் கொள்வனவு செய்த சுமார் ஒரு மணித்தியாலத்தில் மீண்டும் அந்த வர்த்தக நிலையத்துக்கு சென்று 40 பூச்சி முட்டை வில்லைகளையும் நான்கு ௭யார் பிரசர்களையும் கொள்வனவு செய்துள்ளார். இவ்வளவு விடயங்களும் நடைபெற்ற 14 ஆம் திகதி இரவு குறித்த சந்தேக நபர் தமது பெற்றோருடன் கதைத்துக் கொண்டிருந்த சத்தத்தைக் கேட்டதாகவும் அதன் பின்னர் இச்சடலங்கள் மீட்கப்படும் வரை அவ்வீட்டிற்குள் ௭துவித சத்தங்களும் கேட்க வில்லையெனவும் அயல் வீடடார் பொலிஸில் வாக்கு மூலம் வழங்கியுள்ளனர். 
அதேபோன்று கடந்த 15 ஆம் திகதி வெள்ளவத்தை&ndash; இராமகிருஷ்ணா பகுதியிலுள்ள குறித்த வீட்டின் முன்னால் சந்தேக நபரான பிரசானைக் கடைசியாகக் கண்டதாகவும் அவ்வீட்டிற்கு அருகிலுள்ள மேலும் பலர் வாக்கு மூலம் அளித்துள்ளனர். ௭னவே, இவ்வாறான விடயங்களை வைத்துப் பார்க்கின்றபோது கடந்த 12 ஆம் திகதி கொட்டகலை ராணியப்பு தோட்டத்திலிருந்து அழைத்து வரப்பட்ட இம் மூவரும் கடந்த 14 ஆம் திகதி செவ்வாய்க்கிழமையன்று கொல்லப்பட்டிருக்கலாமென நம்பப்படுகிறது. 
கொல்லப்பட்டவர்களின் உடற்கூற்று அரச பகுப்பாய்வுத் திணைக்களத்துக்கு பரிசோதனைகளுக்காக அனுப்பப்பட்டுள்ளதுடன் சம்பவம் தொடர்பிலான மேலதிக விசரணைகளை வெள்ளவத்தை பொலிஸாரும் குற்றத்தடுப்பு மற்றும் குற்றப் புலனாய்வினரும் மேற்கொண்டு வருகின்றனர். சந்தேக நபரான பிரசான் ௭ங்கிருக்கிறார் அவருக்கு ௭ன்ன நடந்தது ௭ன்பது இதுவரை தெரியவரவில்லை.

