பல்கலைக்கழக மாணவியின் மரணம் குறித்து உடனடியாக எதுவும் கூறமுடியாது


பல்கலைக்கழக நுண்கலைப்பீட முதலாம் ஆண்டு மணவி ஒருவர் மர்மமான முறையில் உயிரிழந்தமை தொடர்பான காரணங்களைக் கண்டறிவதற்காக குறித்த மாணவியின் இரைப்பையிலிருந்த தண்ணீரை பரிசோதனைக்காக நேற்று கொழும்பு வைத்தியசாலைக்கு அனுப்பியுள்ளோம் என யாழ். போதனா வைத்தியசாலையின் சட்ட வைத்திய அதிகாரி மயூரன் தெரிவித்தார்.
இவ்விடயம் தொடர்பில் அவர் மேலும் தெரிவிக்கையில்,
குறித்த மாணவி இறப்பு தொடர்பாக உடனடியாக எம்மால் எந்தவொரு முடிவையும் தெரிவிக்க முடியாதுள்ளது. பொலிஸார் விசாரணைகளை மேற்கொண்டு வருகின்றனர். உயிரிழப்புக்கான காரணங்களை கண்டறிய இன்னும் சில நாட்கள் தாமதம் ஏற்படலாம். 
மாணவியின் வயிற்றிருந்த தண்ணீரை பரிசோதனைக்காக கொழும்பிற்கு அனுப்பியுள்ளோம். அறிக்கை கிடைத்ததுடம் இறப்பு தொடர்பான விடயங்களை தெரிவிக்க முடியும்.
இதேவேளை, இறந்த மாணவியின் கழுத்தில் சிறிய காயம் ஏற்பட்டுள்ளது. கழுத்து போர்வையால் சுற்றப்பட்டுள்ளது. 
இதனால் இறப்பு நேர்ந்திருக்கமுடியும் என கூறமுடியாதுள்ளது எனத் தெரிவித்தார்.
குறித்த மாணவியின் பெற்றோர் கொலை என சந்தேகம் தெரிவித்ததற்கமைய சுன்னாகல் பொலிஸார் விசாரணைகளை மேற்கொண்டு வருகின்றனர்.

