கடனட்டைக்குப் பதில் கையடக்க தொலைபேசி


பணத்தைச் சுமந்து திரியும் கஷ்டத் தைப் போக்க உருவானதே கடனட்டை. அடுத்து கடனட்டைக்கும் விடை கொடுக்கும் நேரம் வந்துவிட்டது.
கடனட்டை அல்லது வங்கிக் கணக் கட்டைக்குப் பதிலாக கையடக்க தொலை பேசியாலேயே வருங்காலங்களில் பணம் செலுத்தலாம். அதுவும் கையடக்க தெலைபேசியை சட்டைப் பையிலிருந்து எடுக்காமலே.
மின்னணு முறையில் பணம் செலுத்த உதவும் புதிய நிறுவன மான ஸ்கொயர் இதை உருவாக்கியுள் ளது. இவர்கள் உருவாக்கியுள்ள கையட க்க தொலைபேசி அப்ளிகேஷனான ‘கார்ட் கேஸ்’ மூலம் ஒருவர் பயன் படுத்தும் சேவை அல்லது வாங்கும் பொருட்களுக்கு தானாகவே பணம் செலுத்தப்பட்டுவிடும்.
நீங்கள் கடையில் பொருட்களை வாங்கிவிடடு உங்கள் பெயரை மட்டும் சொல்லிவிட்டு நடையைக் கட்டலாம். அது ஓர் இனிய ‘பேமண்ட்’ அனுபவ மாக இருக்கும் என்கிறார் ‘ஸ்கொயர்’ இயக்குநர் மேகன் கின்.
கையடக்க தொலைபேசியில் இந்த வசதியைக் கொண்ட வாடிக்கையாளர் ஒரு குறிப்பிட்ட கடையை 100 மீற்றர் தூரத்துக்குள் நெருங்கும்போதே அது தானாகத் திறந்து தயாராயிருக்கும். கடையை நெருங்கும் பதிவு பெற்ற வாடிக்கையாளரின் வருகை அவர்களின் பெயர், படத்துடன் கடைக்காரருக்கு உரிய கணனி அல்லது கையடக்க தொலைபேசி திரையில் ஒளிரும்,
அதன்மூலம் அவர் வாடிக்கையாள ருக்கு உரிய சேவை அல்லது விற்ப னைக்கான தொகையை அவரது கடனட்டைக்கு செலுத்த முடியும்.
‘இந்தச் சேவையைப் பயன்படுத்து வதற்கு வாடிக்கையாளர் வழக்கத்துக்கு மாறான எந்தச் செயல்பாட்டிலும் இறங் கத் தேவையில்லை. அவர் தனது கையடக்கத் தொலைபேசியை காட்டவோ, அதில் பணத்தை வைத்திருக்கவோ வேண்டாம்’ என்கிறார் மேகன் கின்.
கட்டணப் பரிவர்த்தனை இங்கு நீக்கப்படுவதால் வாடிக்கையாளருக்கும், கடைக்காரருக்கும் ஒரு தனிப்பட்ட நேரடி உறவுக்கு இது வழிவகுக்கும். புதிய கடைகளிலும் வாடிக்கையாளர்களை அன்றாடம் வந்து செல்பவர்களைப் போல உணர வைக்கும் என்கிறார்கள் ஸ்கொயர் நிறுவனத்தினர்.

மொத்தமாகத் திரண்டு கட்டுப்பாடின்றி கலவரத்தில் ஈடுபடும் கும்பல், பொலிஸா ருக்கு பெரும் தலைவலி, தற்போது கூட்டத்தைக் கலைப்பதற்கான புதிய கண்டுபிடிப்பை ஓர் அமெரிக்கப் பாது காப்பு அமைப்பு நிகழ்த்தியிருக்கிறது.
‘வேவ் எனர்சி’ என்ற இந்த உபகர ணத்தைப் பிரயோகித்தால், அது ஏவப் பட்ட நபருக்கு கடுமையான உடல் எரிச்சல் ஏற்படும். மில்லிமீற்றர் அளவுள்ள கண்ணுக்குத் தெரியாத இந்த அலைகள், தற்காலிக எரிச்சல் தவிர வேறு எந்தப் பாதிப்பையும் ஏற்படுத்தாதவை.
குறிவைக்கப்படும் நபர்களின் தோலில் 64ல் 1 பங்கு அளவுக்கு இந்த அலை ஊடுருவும், தீவிரமான எரிச்சலை ஏற்படுத்தும், குறிப்பிட்ட நபர் அல்லது நபர்கள் அலையின் பாதையைவிட்டு விலகியதுமே எரிச்சலும் நின்றுவிடும் என்கிறார் இந்த உபகரணத்தை உருவாக்கிய பாதுகாப்பு உபகரண ஒப்பந்த நிறுவனமான ரேதியானின் ஜார்ஜ் ஸ்விடாக்.
இந்த உபகரணத்துக்கு ‘அமைதியான பாதுகாவலர்’ (சைலண்ட் கார்டியன்) என்று பெயரிட்டிருக்கிறார்கள். தடியடி, தண்ணீரைப் பீய்ச்சுதல் போன்ற கூட்டத்தைக் கலைக்கும் வழக்கமான முறைகளால் பெரும் கூச்சல், குழப்பம் ஏற்படும். ஆனால் கண்ணுக்குத் தெரியாமல் காரியம் ஆற்றும் இந்த அலைக்கு அமைதியான பாதுகாவலர் என்று பெயர் சூட்டியிருப்பது பொருத்தமே!
