மொபிடெலின் முதலாவது பிராந்திய தொடர்பு நிலையம் சூரியவௌவில் திறந்து வைப்பு

சிய கையடக்கத் தொலைபேசி சேவை வழங்குநர் வாடிக்கையாளர்களுக்கு மேலும் சிறந்த சேவையை வழங்குவதற்காக தொடர்பாடல் நிலையத்தை மேலும் விஸ்தரித்துள்ளது.
வாடிக்கையாளர்களுக்கு தொடர்ந்தும் மேலதிகமான சிறந்த சேவையை வழங்கும் வகையில் தேசிய கையடக்கத் தொலைபேசி சேவை வழங்குநரான ஸ்ரீலங்கா டெலிகொம் மொபிடெல் உத்தியோக பூர்வமாக தனது முதலாவது பிராந்திய தொடர்பு நிலையத்தை ஹம்பாந்தோட்டை சூரியவெவவில் திறந்து வைத்துள்ளது. 
குரியவெவ பிராந்திய தொடர்பு நிலைய திறப்பு விழாவில் பிரதம அதிதியாகக் கலந்துகொண்ட தொலைத் தொடர்பு மற்றும் தகவல் தொழில்நுட்ப அமைச்சர் ரஞ்சித் சியம்பலாபிட்டிய ஹம்பாந்தோட்டை மாவட்ட அபிவிருத்திக் குழுவின் தலைவரும், ஹம்பாந்தோட்டை மாவட்ட பாராளுமன்ற உறுப்பினருமான நாமல் ராஜபக்ஷ ஆகியோரால் உத்தியோகபூர்வமாகத் திறந்து வைக்கப்பட்டது.
இந்நிகழ்வில் மொபிடெல் அதிகாரிகள் மற்றும் ஊழியர்கள் கலந்துகொண்டிருந்தனர். சூரியவெவ தொடர்பு நிலையம் மஹிந்த ராஜபக்ஷ சர்வதேச கிரிக்கெட் விளையாட்டரங்குத் தொகுதியில் அமையப்பெற்றுள்ளது.
ஸ்ரீலங்கா டெலிகொம் மொபிடெல் குறைந்த காலத்துக்குள் இந்தத் திட்டத்தைப் பூர்த்திசெய்து முதலாவது தொடர்பு நிலையத்தைத் திறந்து வைத்துள்ளது. தேசிய கையடக்கத் தொலைபேசி சேவை வழங்குனர் என்ற ரீதியில் இலங்கையின் தொலைத் தொடர்பு அறிவை முன்கொண்டு செல்லும் செயற்திட்டத்தில் மொபிடெல் தொடர்ந்தும் பங்காளராகச் செயற்பட்டு வருவதில் உறுதியாகவுள்ளது. 
தொழில்நுட்ப பூங்காவொன்றை சூரியவெவவில் அமைக்கத் திட்டமிட்டிருக்கும் சூழ்நிலையில் நாட்டின் தகவல் தொழில்நுட்பத்தை அபிவிருத்தி செய்வதற்கு உதவும் நோக்கில் தொடர்பாடல் நிலையத்தை அமைப்பதற்கு மிகச் சிறந்த இடமாக சூரியவெவ அமைந்துள்ளது என மொபிடெல் நம்புகிறது.
மொபிடெல் தொடர்பாடல் நிலையத்தை சூரியவெவவில் அமைத்ததன் மூலம் அந்தப் பிரதேசத்திலுள்ள மக்களுக்கு பயனளிப்பதுடன், அப்பிராந்தியத்துக்கு மொபிடெல்லின் தொழில்நுட்பத்தை விஸ்தரிக்கும் அதேநேரம், அம்மக்களுக்கு வேலை வாய்ப்புகளையும் உருவாக்கியுள்ளது. சூரியவெவ தொடர்பு நிலையத்தில் பணிக்காகத் தெரிவுசெய்யப்பட்டிருப்பவர்கள் அந்தப் பிரதேசத்தை அல்லது அதனை அண்மித்த நகரங்களைச் சேர்ந்தவர்கள் இது மொபிடெல் நிறுவனத்துக்கு ஏற்கனவே தமது திறமைகளை வெளிக்காட்டி நிரூபித்திருக்கும் பலமான குழுவினருக்கு மேலும் பலம் சேர்க்கும் வகையில் அமைந்துள்ளது என்பதில் எந்தவிதமான சந்தேகமும் இல்லை.
சூரியவெவ தொடர்பு நிலையமானது 4.4 மில்லியன் வாடிக்கையாளர்களுக்கு உதவிகளை வழங்கி வரும் கொழும்பிலுள்ள பிரதான தொடர்பு நிலையத்துக்கு உதவும் வகையிலான அமைப்பைக் கொண்டதாகவுள்ளது. கொழும்பு பிரதான தொடர்பு நிலையத்துக்கு உதவி வழங்கும் வகையில் சூரியவெவவில் தொடர்பு நிலையமொன்றை அமைக்கக் கூடிய வகையில் மொபிடெல்லின் உட்கட்டமைப்பு வசதிகள் பலமாக உள்ளது என்பதை இது எடுத்துக்காட்டியுள்ளது.
திறப்பு விழாவில் உரையாற்றிய தொலைத் தொடர்பு மற்றும் தகவல் தொழில்நுட்பத் துறை கெளரவ அமைச்சர் ரஞ்சித் சியம்பலாபிட்டிய ‘சூரியவெவ போன்ற பின்தங்கிய பிராந்தியங்களில் தகவல் தொழில்நுட்பத்தை அபிவிருத்தி செய்வதற்கு எடுத்திருக்கும் இந்த முயற்சி தொடர்பில் மொபிடெல் நிறுவனத்துக்கு எனது நன்றிகளை முதற்கண் தெரிவித்துக் கொள்கின்றேன். பிராந்தியத்தில் இலங்கையை தகவல் தொழில்நுட்ப மையமாகக் கட்டியெழுப்பும் ஜனாதிபதி மஹிந்த ராஜபக்ஷவின் எதிர்பார்ப்புக்கு மேலும் பலம் சேர்க்கும் வகையில் இந்த முயற்சி அமைந்துள்ளது. இலங்கை இளைஞர்களை தகவல் தொழில்நுட்பத்தில் சிறந்தவர்களாக்கும் முயற்சியில் எமது அமைச்சு இணைந்து செயற்படுகிறது’ என்றார்.
இவ்விழாவில் உரையாற்றிய ஹம்பாந்தோட்டை மாவட்ட அபிவிருத்திக் குழுவின் தலைவரும், பாராளுமன்ற உறுப்பினருமான கெளரவ நாமல் ராஜபக்ஷ, பின்தங்கிய பிரதேசங்களில் உள்ள படித்த இளைஞர்கள் இந்த நாட்டுக்கு சேவையாற்றுவதற்கு ஏதுவாக இந்த நிலையத்தின் ஊடாக பாதையொன்றைத் திறந்துள்ளது சூரியவெவ இளைஞர்களுக்கு கிடைத்திருக்கும் அருமையான சந்தர்ப்பம் இது. 
முன்னர் கொழும்பு மற்றும் அதனை அண்மித்த பகுதிகளுடனேயே தொடர்பாடல் நிலையங்கள் மட்டுப்படுத்தப்பட்டிருந்தன. தற்போது மொபிடெல் தனது தொடர்பாடல் சேவை நிலையங்களை அமைத்து பின்தங்கிய கிராம இளைஞர்களை அறிவூட்டும் புதிய கலாசாரமொன்றை ஆரம்பித்துள்ளது. அடுத்து தொடர்பாடல் நிலையத்தை முல்லைத்தீவு மாவட்டத்தில் திறப்பது தொடர்பில் கவனம் செலுத்துமாறு நாம் மொபிடெல் நிறுவனத்திடம் கேட்டுக்கொள்கிறோம். அங்கு அவற்றை அமைப்பதன் மூலம் வட மாகாண இளைஞர்களுக்கும் வேலைவாய்ப்புகளை ஏற்படுத்த முடியும். மொபிடெல்லின் இந்த சிறந்த முயற்சிக்கு நான் நன்றியைத் தெரிவித்துக்கொள்ள விரும்புகிறேன்’ என்றார்.
இந்த விஸ்தரிப்பு தொடர்பாகக் கருத்து வெளியிட்டிருக்கும் ஸ்ரீலங்கா ரெலிகொம் மொபிடெல்லின் பிரதம நிறைவேற்று அதிகாரி திரு. லலித் டி சல்வா ‘சூரியவெவவில் எமது முதலாவது பிராந்திய தொடர்பு நிலையத்தைத் திறந்து வைத்திருப்பதானது மொபிடெல்லுக்கு உண்மையான சிறந்ததொரு தருணம். தேசிய கையடக்கத் தொலைபேசி சேவை வழஙகுனர் என்ற ரீதியல் எமது தொழில்நுட்பம் மற்றும் எமது சேவை ஊடாக நாட்டின் தொழில்நுட்ப நிலைமையை அபிவிருத்தி செய்வதற்கு ஒத்துழைப்பு வழங்க நாம் விரும்புகிறோம். 
தொழில்நுட்ப பூங்கா அமைக்கும் உத்தேச திட்டம் இந்தப் பிராந்தியத்தில் மேலும் விஸ்தரிப்பை உண்மையாக்கும் என நம்புவதுடன், எமது இந்த விஸ்திரிப்பானது எதிர்காலத்தில் இப்பிராந்தியத்தில் ஏற்படும் வாய்ப்புகளுக்கு இம்மக்களைத் தயார்படுத்துவதற்கான சந்தர்ப்பமாக அமையும். வாடிக்கையாளர்களை அடிப்படையாகக் கொண்ட கையடக்கத் தொலைபேசி சேவை வழகுனர் என்ற ரீயில எமது வாடிக்கையாளர் கவனிப்பு மற்றும் எமது சேவைகள் அவர்களுக்கு மேலதிகமான சேவைகளை வழங்கும் என்பதில் மாற்றுக் கருத்துகளும் இல்லை’ என்றார்.
நாடளாவிய ரீதியிலுள்ள வாடிக்கையாளர்களைத் திருப்திப்படுத்தும் நோக்கில் மேலும் பல விஸ்தரிப்புத் திட்டங்களையும் ஸ்ரீலங்கா ரெலிகொம் மொபிடெல் கொண்டுள்ளது. சூரியவெவ தொடர்பு நிலையம் வாடிக்கையாளர்களை அடிப்படையாகக் கொண்ட எமது செயற்பாடுகளுக்கு மேலும் உதவும் வகையில் அமைந்திருக்கும்.

