திருட்டுக்களுடன் தொடர்புடையபெண் மாவனல்லை பொலிஸாரால் கைது


(தினகரன் செங்கடகல நிருபர்)
திருட்டு போன்ற பல்வேறு குற்றச்செயல்களில் ஈடுபட்டு வந்த பெண் ஒருவரை மாவனல்லை பொலிஸார் கைது செய்துள்ளனர்.
பொலிஸாருக்கு கிடைக்கப்பெற்ற தகவல் ஒன்றினையடுத்து பொலிஸார் திடீர் சோதனை ஒன்றினை மேற்கொண்டு இரு பெண்களை கைது செய்தனர்.
கைது செய்யப்பட்ட இரு பெண்களில் ஒருவர் பொலிஸாரின் பிடியிலிருந்து தப்பி தலைமறைவாகியுள்ளார்.
எனினும் கைது செய்யப்பட்ட பெண்களில் ஒருவரை தடுத்து வைத்து பொலிஸார் விசாரணைகளை மேற்கொண்டு வருவதுடன் தலைமறைவான பெண்ணை கைது செய்வதற்கான நடவடிக்கையினை மேற்கொண்டு வருகின்றனர். (ஐ)
