மின்னஞ்சல் அனுப்பி குழப்பம்விளைவித்த மாணவன் கைது


டில்லி குண்டு வெடிப்பு சம்ப வத்துக்கு பொறுப் பேற்பதாகக் கூறி, ஊடகங்களுக்கு மின்னஞ்சல் அனு ப்பி குழப்பத்தை ஏற்படுத்திய, ஜார்க்கண்ட்டை சேர்ந்த மாணவன் கைது செய்யப்பட் டான்.
கொல்கட்டா நகர் கூடுதல் காவல்துறை அதிகாரி ராஜிவ் குமார் கூறியதாவது; டில்லி உயர் நீதிமன்ற வளாகத்தில் சமீபத்தில் நடந்த குண்டு வெடிப்பில், 13 பேர் உயிரிழந்தனர். இந்த நாசவேலைக்கு பொறுப்பேற்பதாகக் கூறி, ஒன்றுக்கும் மேற்பட்ட அமைப்புகளிடம் இருந்து ஊடகங்களுக்கு மின்னஞ்சல்கள் வந்தன. 
இதனால், இந்த வழக்கை விசாரித்து வந்த பொலிசார் குழப்பம் அடைந்தனர். இந்நிலையில் மின்னஞ்சல்கள் யாரிடம் இருந்து வந்தன என்பது குறித்து விசாரிக்கப்பட்டது. 
இதில் கொல்கட்டா சர்க்கிளைச் சேர்ந்த கைத்தொலைபேசி எண்ணிலிருந்து ஒரு மின்னஞ்சல் வந்திருந்தது கண்டு பிடிக்கப்பட்டது. இதில், டில்லி குண்டு வெடிப்பு சம்பவத்துக்கு, ஹ¥ஜி அமைப்பு தான் காரணம் என தெரிவிக்கப்பட்டு இருந்தது.
சம்பந்தப்பட்ட கையடக்க தொலைகேசி எண்ணை கண்டுபிடித்து, விசாரணை நடத்தியதில், ஜார்க்கண்ட் மாநிலத்தைச் சேர்ந்த 14 வயதே நிரம்பிய மாணவன், இந்த மின்னஞ்சல் அனுப்பியதை கண்டு பிடித்தோம். 
இதன் அடிப்படையில் அந்த மாணவனை கைது செய்துள்ளோம். அவனிடம் நடத்திய விசாரணையில், குண்டு வெடிப்பு சம்பவத்துக்கும், அவனுக்கும் எந்த தொடர்பும் இல்லை என்பது தெரிய வந்துள்ளது. விசாரணை அமைப்புகளுக்கு தொல்லை தரும் நோக்கத்துடன் இந்த மின்னஞ்சலை மாணவன் அனுப்பியுள்ளான். தற்போது கொல்கட்டாவில் உள்ள சிறார் பாதுகாப்பு மையத்துக்கு, அந்த சிறுவன் அனுப்பி வைக்கப்பட்டுள்ளான். இவ்வாறு ராஜிவ் குமார் கூறினார்.
