நம்பினோர் கெடுவதில்லை!


இவ்வுலகின் கண் வாழ்கின்ற மனிதர்கள் இனத்தில், மொழியில், மரபில், உடையில் உணவில் வேறுபட்டாலும், ஓரிரண்டு கருத்துக்களில் மட்டும் ஒற்றுமையைக் கடைப்பிடிக் கிறார்கள். அதாவது முதலில் தாம் நீண்டநாள் நோய் நொடியின்றி இன்புற வாழவேண்டும் என்பது ஒன்று, இரண்டாவது தாம் எடுத்த குறிக்கோள்கள், காரியங்கள் யாவற்றிலும் வெற்றி பெற்றிடல் வேண்டும் என்கிற எண்ணம்
என்பது வள்ளுவர் வாக்கு, எனவே பலவிதமான செயல்களில் வெற்றிபெற வேண்டும் என்ற எண்ணம் ஈடேறுவதற்கு வேண்டிய வழிவகைகள் யாவை என்பதைச் சிறிது சிந்திப்போம். நாம் எண்ணுகின்ற எண்ணங்களுக் கெல்லாம் ‘மனமே’ நிலைக்களனாக இருக்கின்றது. எண்ணத்திலே உறுதி ஏற்பட்டபோது தான் காரியங்கள் யாவும் சித்தி அடைய முடியும். எண்ணத்திலே உறுதி ஏற்பட மூலாதாரமாக இருப்பது நம்பிக்கை ஆகும்.
நம்பிக்கையில் மூன்று வகைகள் உள்ளன. அவையாவன
தன்னம்பிக்கை, நன்னம்பிக்கை, அவநம்பிக்கை.
‘நம்பினோர் கெடுவதில்லை. இது நான்கு மறைத் தீர்ப்பு. அம்பிகையைச் சரண்புகுந்தால் அதிக வரம் பெறலாமே’ இது அமுத மொழி, அவநம்பிக்கை உள்ளவர்கள் எப்பொழுதும் மனத்தளர்ச்சியுடையவர்களாக இருக்கின்றார்கள். ஆதனால் அவர்களுடைய எண்ணத்தில் திட்பம் ஏற்படுவதில்லை. தன்னால் செயல்படுத்த முடியும் என்ற தன்னம்பிக்கையும், எல்லாம் நல்லபடி நடக்கும் என்ற நன்னம்பிக்கையும் மனத்தில் தோன்றி அந்த எண்ணம் வலுப்பெறும்போது திட்பம் ஏற்படுகின்றது.
வினைதிட்டம் என்பதற்கு ‘செயலில் உறுதி’ என்பது பொருள், செயலில் உறுதி ஏற்படுவதற்கு மனத்தில் உறுதி ஏற்பட்டாக வேண்டும். மனத்தில் உறுதி ஏற்படாதபோது செயலிலும் உறுதி ஏற்படமாட்டாது. ஒரு தொழிலில் அல்லது செயலில் வெற்றி பெறுவதற்கு ஒருவனுக்கு மனவுறுதி இன்றியமையாதது என்பது இதனால் பெறப்படும்.
இன்பமோ- துன்பமோ, நன்மையோ- தீமையோ, வெற்றியோ- தோல்வியோ, இவற்றில் நாம் எதையும் அமைந்து அனுபவிப்பதற்கு நமது ‘மனநிலை’ தான் காரணமாக இருக்கின்றது. புகழ் பெற்ற ஆங்கிலக் கவிஞராகிய மில்டன் கூறியதாவது,
இன்பம் நிறைந்ததாகச் சொல்லப்படும் சொர்க்கத்தை துன்பம் மிகுந்ததாகக் கூறப்படும் நரகமாகவும் மனம் மாற்றி விடக் கூடும். அதேபோன்று துன்பம் நிறைந்தது எனப்படும் நரகத்தையும், இன்பம் செறிந்ததெனக் கூறப்படும் சொர்க்கமாகவும் மனம் மாற்றியமைத்துவிடக் கூடும். இரண்டுக்கும் மனத்தின் நிலைமைதான் காரணமாக இருக்கின்றது. அதனால் தான் மனமே சொர்க்கமும் நரகமும் ஆகும் என்று சொல்லப்படுகிறது.
ஆதலால் மனநிலையிலே அவசியமான ஓர் உறுதி ஏற்பட்ட பொழுதுதான் ஒருவரது குறிக்கோளிலே வெற்றி ஏற்பட்டு, நல்வாழ்வு உண்டாகிறது. அந்த மன உறுதியை அடையப் பெறாதவர்களுக்கு அவை கிட்டுவதில்லை. இவற்றால், வெற்றியடையவேண்டும் என்ற பெருவிருப்பம் உள்ளவர்களுக்கு மனவுறுதி இருக்க வேண்டியது மிக முக்கியம் என்பது புலனாகும்.
இன்று வாழ்க்கையிலே வெற்றியடைந்து ஒளிச்சுடர் விட்டு விளங்குபவர்களுடைய வாழ்க்கைச் சரித்திரத்தை உற்று நோக்கிப் பார்க்க வேண்டியது அவசியம். அவர்கள் அனைவருமே பலப்பல கஷ்டங்களையும் நஷ்டங்களையும் அடைந்து துன்பத்தில் துவண்டு அனுபவம் அடைந்து தேறிய பிறகுதான் இன்றடைந்துள்ள வெற்றிநிலைக்குக்கு ஆளாகி இருக்கின்றார்கள். மகத்தான பல அரிய பெரிய செயல்களெல்லாம் மலைபோன்ற பல இன்னல்களை யும் இடையூறுகளையும் எதிர்த் துப் போராடிக் கடந்த பின்புதான் செய்து முடிக்கப் பெற்றுள்ளன.
இது பற்றித்தான்.
என்று பாரதியார் பாடினார்.
வெற்றி பெற்று வாழ விரும்பும் மக்களுக்கு எதனாலும் கலக்கமடையாத எதையும் தாங்கவல்ல- ஒரு திடமனம் இருக்க வேண்டும் என்பது இதன் கருத்து. வாழ்க்கையின் பல்வேறு நிலைகளையும் அறிவியல் அடிப்படையில் ஆராய்ந்து அறிந்த பேரறிஞர் பலரும் இதனையே தான் வலியுறுத்திக் கூறியுள்ளனர்.
நமது மனத்தின் உறுதி எந்த அளவிற்கு வலுப்பெற்றுள்ளதோ அதற்குத் தக்கபடிதான் நமக்கு ஏற்படக் கூடிய வெற்றியின் அளவும் இருக்கும். தினை விதைத்தவன் தினையறுப்பான். வினை விதைத்தவன் வினையறுப்பான், விதையொன்று போட வேறொன்று முளைக்குமா? நாம் விதைத்த பொருளில் தானே அறுவடை செய்ய முடியும். என்பன அறிவுடைய பெரியோரின் மூதுரைகள். இவற்றால், நன்மை விதைத்தால் நன்மை விளைவும் மாறாக தீமை விதைத்தால் தீமைதான் விளையும் என்பது தெளிவாக்கப்பட்டிருக்கின்றது.
கடந்த காலத்தில் நாம் எண்ணிய எண்ணங்கள் தன்மைக்கும், வலிமைக்கும் தக்கபடிதான் இந்தக் காலத்தில் நமக்கு வாழ்க்கை நிலை அமைந்துள்ளது. இந்தக் காலததில் நமக்கு ஏற்படக்கூடிய எண்ணங்களின் போக்கை யொட்டித்தான், இனி வருங் காலத்தில் நமக்கு ஏற்படக்கூடிய வாழ்க்கை நிலை அமையும். இவையெல்லாம் அறிஞர்களின் ஆராய்ச்சி அனுவங்களின் மூலம் கண்டுபிடிக்கப்பட்ட நிலையான உண்மைகளாகும்.
இப் பேருண்மகளை நாம் சரிவர உணர்ந்துகொண்டு, இவற்றின் தன்மைகளுக்கு ஒப்ப நமது மனநிலைகளின் போக்கை நமது தேவைகளுக்கேற்ப உறுதிபெற அமைத்துக்கொள்ள வேண்டும். அவ்வாறு செய்துகொண்டால், துன்பத்தை இன்பமாகவும், தீமையை நன்மையாகவும், தோல்வியை வெற்றியாகவும் நாம் மாற்றியமைத்துக்கொள்ள முடியும்.

