உல்லாசப் பயணிகள் துறையின் மேம்பாட்டிற்கு ஹோட்டல் பாடசாலைகள் உருவாகின்றன

ஆண்டு கால இடைவெளிக்குப் பின்னர் நாட்டில் மீண் டும் சமாதானமும், அமைதியும் நிலைகொண்டிருக்கும் இவ்வேளையில், வெளிநாட்டு உல்லாசப் பயணிகளின் வருகை இவ்வாண்டிலும், அடுத்த ஆண்டிலும் அதிகரிப்பதற் கான வாய்ப்புக்கள் உருவாகியிருக்கின்றது. இதனால், கொழும்பு மட்டுமல்ல, நாட்டின் சகல பகுதிகளிலும் நவீன வசதிகளையு டைய 5 நட்சத்திர, 4 நட்சத்திர மற்றும் 3 நட்சத்திர ஹோட்டல் களின் நிர்மாணமும் அதிகரித்துக் கொண்டிருக்கின்றது.
ஹோட்டல்களை மாத்திரம் நிர்மாணித்து விட்டால், வெளிநாட்டு உல் லாசப் பயணிகள் இங்கு வந்துவிடப் போவதில்லை. அவர்களு க்கு ஹோட்டல்களில் சகல வசதிகளையும் செய்து கொடுக்கக் கூடிய பயிற்சி பெற்ற சிப்பந்திகளும் மற்றும் உத்தியோகஸ்தர்க ளும் இருப்பது அவசியமாகும்.
இந்த குறைபாட்டை நிவர்த்தி செய்வதற்காக தொழிற்பயிற்சி அதிகார சபையினால் நாட்டிலுள்ள யாழ்ப்பாணம், கிளிநொச்சி, வவுனியா உட்பட சகல பிரதான நகரங்களிலும் உல்லாசப் பயணிகளை வச தியாக எவ்விதம் வைத்திருக்க வேண்டும் என்பது பற்றி ஹோட் டல் ஊழியர்களுக்கு பயிற்சியளிக்கும் ஹோட்டல் பாடசாலைகள் வெகுவிரைவில் ஏற்படுத்தப்படவுள்ளன. 2012 ஆம் ஆண்டள வில் இந்த ஹோட்டல் பாடசாலைகள் அனைத்துமே செயற்பட ஆரம்பிக்கும்.
இலங்கையில் உல்லாசப் பயணிகள் தொழில்துறை அதிவேகமாக வளர்ச்சியடைந்து வருவதனால், இன்று உலகிலுள்ள உல்லாசப் பிரயாணத்துறையுடன் தொடர்புடைய முன்னணி நிறுவனங்கள் சில இங்கு வந்து அத்துறையை மேலும் அபிவிருத்தி செய்வதற் காக முதலீடு செய்வதற்கும் முன்வந்துள்ளன.
இந்த முன்னேற்றம் காரணமாக எமது நாட்டின் படித்த பல்லாயிரக் கணக்கான இளைஞர்களுக்கும், யுவதிகளுக்கும் கைநிறைய சம்ப ளத்தை பெறக் கூடிய வேலை வாய்ப்புக்களும் அடுத்த ஓரிரு வருடங்களில் உருவாகும்.
எனவே, உல்லாசப் பயணிகள் துறையின் தேவைகளை ஈடு செய் வதற்காக துரித கதியில் இந்த இளைஞர்களுக்கு ஹோட்டல் பாட சாலைகள் மூலம் உல்லாச பயணிகள் தொழில்துறையுடன் தொட ர்புடைய சகல அம்சங்களிலும், பயிற்சியளிப்பதற்கான ஒரு முழு மையான திட்டத்தை தொழிற் பயிற்சி அதிகார சபை இப்போது வெற்றிகரமான முறையில் நடைமுறைப்படுத்திக் கொண்டிருக்கி றது.
தற்போது இயங்கி வரும் ஹகங்கம ஹோட்டல் பாடசாலை நவீன மயப்படுத்தப்பட்டுள்ளது. அவற்றுடன், வீரவில மற்றும் பெந்தோ ட்டை பாடசாலைகளின் நிர்மாணப்பணிகள் இப்போது முடிவு பெறும் கட்டத்தை அடைந்துள்ளன.
தென் மாகாணத்தில் அம்பாந்தோட்டை துறைமுகம் துரித கதியில் சகல வசதிகளையும் உடைய ஒரு பெரிய நவீன துறைமுகமாக உருவாகிக் கொண்டிருப்பதனாலும், மத்தளை இலங்கையின் இர ண்டாவது சர்வதேச விமான நிலையத்தின் நிர்மாணப் பணிகள் துரித வேகமாக நடைபெற்று வருவதனாலும், அம்பாந்தோட்டையை அடுத்துள்ள பிரதேசத்தில் சகல வசதிகளையும் கொண்ட திரைப் படங்களையும், தொலைக்காட்சி நாடகங்களையும் விபரணச் சித் திரங்களையும் தயாரிப்பதற்கான சகல நவீன வசதிகளைக் கொண்ட இயற்கை சூழலில் அமைந்திருக்கும் திரைப்பட கிராமம் நூற்றுக் கணக்கான ஏக்கர் காணியில் அமைக்கப்பட்டிருப்பதனாலும், தென் னிலங்கை இன்று வெளிநாட்டு உல்லாசப் பயணிகளை ஈர்ந்து இழுக்கக் கூடிய ஒரு பிரதேசமாக மாறியிருக்கிறது.
30 ஆண்டு கால யுத்தத்தினால், வட இலங்கைக்கும் கிழக்கின் சில மாவட்டங்களுக்கும் பாதுகாப்பு காரணங்களாக செல்லத் தயங் கிய வெளிநாட்டு உல்லாசப் பயணிகள் இன்று நாட்டில் உருவாகி யிருக்கும் அமைதிச் சூழலில் இவ்விரு பிரதேசங்களுக்கும் சென்று அங்கு அரசாங்கம் மேற்கொண்டு வரும் பாரிய அபி விருத்தி திட்டங்களை பார்ப்பதிலும், விருப்பம் தெரிவித்திருப்ப தனால் வடக்கிலும், கிழக்கிலும் இப்போது உல்லாசப் பயணிகள் தங்கியிருக்கக் கூடிய ஹோட்டல்கள் வேகமாக நிர்மாணிக்கப் பட்டு வருகின்றன.
இந்த ஹோட்டல்கள் அனைத்திற்கும் அனுபவம் பெற்ற ஊழியர்க ளுக்குப் பயிற்சியளிக்கும் ஒரு தேசியப் பணியை இன்று தொழிற் பயிற்சி அதிகார சபையில் வெற்றிகரமான முறையில் நிறைவேற் றிக் கொண்டிருக்கிறது. இந்த அதிகார சபை பொத்துவில் மற்றும் ஏறாவூர் பிரதேசங்களிலும் ஹோட்டல் பயிற்சி பாடசாலைகளை ஆரம்பிக்கவுள்ளது.
தற்போது நாட்டில் 15 ஹோட்டல் பாடசாலைகள் செயற்படுகின்றன. அவற்றின் தரத்தை உல்லாசப் பயணிகளுக்கான ஹோட்டல் உரி மையாளர் சங்கத்தின் ஆதரவுடன் மேலும் உயர்த்துவதற்கு நடவ டிக்கைகள் எடுக்கப்படுகின்றன. இங்கு சர்வதேச தரத்திற்கு ஏற்பு டைய வகையில் பயிற்சி அளிக்கப்படுகிறது. நாட்டில் இருக்கும் 157 உல்லாசப் பயணிகளுக்கான ஹோட்டல்களுக்கான அனுபவ மிக்க ஊழியர்களுக்கு பயிற்சியளிக்கும் பொறுப்பை தொழிற் பயி ற்சி அதிகார சபை இப்போது ஏற்றுக் கொண்டிருப்பது மகிழ்ச்சிக் குரிய காரணமாகும்.
