உள்ளுராட்சி சபைத் தேர்தல் திருத்த சட்டமூலம் ஏகமனதாக நிறைவேற்றம்


விருப்பு வாக்கு முறையை இல்லாதொழிக்கும் வகையில் பாராளுமன்றத்தில் சமர்ப்பிக்கப்பட்ட உள்ளுராட்சி சபைத் தேர்தல் திருத்தச்சட்ட மூலம் மற்றும் உள்ளுராட்சி அதிகாரசபை விசேட ஏற்பாடுகள் திருத்தம் ஆகிய சட்டமூலகங்கள் திருத்தங்களுடன் இன்று புதன்கிழமை குழுநிலையில் ஏகமனதாக நிறைவேற்றப்பட்டது.
மேற்படி சட்டமூலங்களுக்கு பிரதான எதிர்க்கட்சியான ஐக்கிய தேசிய கட்சி, தமிழ்த் தேசிய கூட்டமைப்பு மற்றும் ஜனநாயக தேசிய கூட்டணி ஆகிய எதிர்க்கட்சிகள் ஆதரவினை வழங்கியிருந்தன.
ஏற்கனவே சபையில் சமர்ப்பிக்கப்பட்டிருந்த மேற்படி சட்டமூலங்களை திருத்தங்களுடன் நிறைவேற்றிக்கொள்வதற்கு உள்ளுராட்சி மாகாண சபைகள் அமைச்சர் ஏ.எல்.எம்.அத்தாவுல்லா சபையின் இணக்கப்பாடுகளை கோரி நின்றார்.
இதன்போது அனைத்துக் கட்சிகளின் ஆதரவுடன் திருத்தங்களோடு நிறைவேற்றப்பட்டது.

