அருட் சகோதரர் மைக்கேலின்பொன் விழா நிகழ்வுகள்


ருட் சகோதரர் மைக்கேலின் பொன் விழா நிறைவு நிகழவுகள் எதிர்வரும் 15 ஆம் திகதி கொண்டாடப்படவுள்ளன.
யாழ்ப்பாண குடாநாட்டின் பாரம்பரிய கத்தோலிக்க கிராமமான இளவாலையில் 1940 ஆம் ஆண்டு பெப்ரவரி மாதம் 02 ஆம் திகதி வண. சகோதரர் மைக்கேல் பிறந்தார்.
தமது கல்வியை புனித ஹென்றிகன் கல்லூரியில் கற்றார். 1959 இல் கடவுளின் அழைப்புக்கிணங்க சமய வாழ்வை ஆரம்பித்தார்.அன்றிலிருந்து இன்றுவரை புறக்கோட்டை புனித பிலிப் நேரிஸ் தேவாலயத்தில் சமயக் கடமைகளை செய்து வருகின்றார்.
சகோதரர் மைக்கேல் அவர்கள் கடந்த ஏழு வருடங்களாக புனித பிலிப் நேரிஸ் தேவாலயத்தின் முக்கிய பணிகள் புரிந்து தற்போது பொருளாளராக பணிபுரிகிறார்.
கடந்த 50 வருடங்களாக அவராற்றிவரும் இறை பணிக்கு நன்றி தெரிவிக்கும் வகையில் விசேட தேவ ஆராதனை புனித பிலிப் நேரிஸ் தேவாலயத்தில் ஆகஸ்ட் 15 ஆம் திகதி பி. ப. 5.15 மணிக்கு நடைபெறவுள்ளது.
இதில் அதிவந்தனைக்குரிய ஆயர் வின்ஸ்ரன் பெர்னாண்டோ, வண. பிதா மார்டின்ஸ் கியூஜினோ, வண. பிதா. லுயிஸ்ரோ செபஸ்தியன், வண. பிதா. கிரேம் டியூரோ, வண. பிதா சுனில் ரூபசிங்க ஆகியோர் கலந்து சிறப்பிக்கவுள்ளனர்.
