தேசிய வெற்றி விழாவெறும் நினைவு கூரலல்ல



தேசிய வெற்றி விழா வெகு சிறப்பாக நடந்து முடிந்தது. மூன்று தசாப்தங்களுக்கு மேலாக இலங்கையின் அமைதிக்கும் முன்னேற் றத்துக்கும் அச்சுறுத்தலாக விளங்கிய எல்.ரீ.ரீ.ஈ யை இராணுவ நடவடிக்கை மூலம் தோற்கடித்த நிகழ்வின் ஒருவருட பூர்த்தியாகவே இந்த விழா கொண் டாடப்பட்டது. இவ்வாறான விழாக்கள் வெறுமனே நிகழ்வுகளின் நினைவுகூரல்களாக அல்லாமல் எதிர் காலத்தில் மேற்கொள்ள வேண்டிய பணிகள் பற்றிய சிந்தனையைத் தூண்டுவனவாகவும் அமைவதே நாடு நன்மையடைவதற்கு வழிவகுக்கும்.
அரசியல் தலைவர்கள் காலத்துக்குக் காலம் விட்ட தவறுகளே முப்பது வருடங்களாக நாட்டை உலுக் கிய பயங்கரவாதத்தின் தோற்றுவாய் என்பதை மறு தலிக்க முடியாது. தமிழ்த் தலைவர்களும் தவறு விட் டிருக்கின்றார்கள். சிங்களத் தலைவர்களும் தவறு விட்டிருக்கின்றார்கள். இனப் பிரச்சினையின் தீர்வுக் கெனக் கூறி ஆரம்பித்த ஆயுதப் போராட்டம் வளர் வதற்குச் சாதகமான சூழ்நிலையைத் தோற்றுவித்தது இத் தலைவர்கள் விட்ட மிகப் பெரிய தவறு. ஆயுதப் போராட்டத்தினால் எவரும் எந்த நன்மை யும் அடையவில்லை. அழிவுகளும் இழப்புகளுமே மிச்சம்.
ஆயுதப் போராட்டத்தின் வளர்ச்சியைத் தடுப்பதற்கான இரண்டு சந்தர்ப்பங்கள் அண்மைக் காலத்தில் கிடை த்தன. ஒன்று இந்திய-இலங்கை ஒப்பந்தத்தின் கீழான மாகாண சபை முறை. மற்றது பொதுசன ஐக்கிய முன்னணியின் அதிகாரப் பகிர்வுத் தீர்வுத்திட்டம். இரண்டு சந்தர்ப்பங்களையும் அரசியல் தலைவர்கள் சரியான முறையில் பயன்படுத்தத் தவறிவிட்டனர். இவ்விடயத்தில் தமிழ்த் தலைவர்களின் தவறு பாரதூரமானது. இரண்டு தீர்வுகளையும் அதிகாரம் போதாது எனக் கூறி நிராகரித்த தலைவர்கள் இன்று செய்வதறியாது நிற்கும் நிலை ஏற்பட்டிருக்கின்றது.
தமிழ்த் தலைவர்களும் சிங்களத் தலைவர்களும் தங்கள் கடந்த காலத் தவறுகளால் ஏற்பட்ட பாதகமான விளைவு களை உணர்ந்து, மீண்டும் இத்தகைய பாதிப்புகள் ஏற்படாதிருக்கும் வகையில் செயற்படுவதற்கு முன் வர வேண்டும்.
புலிகள் இயக்கம் அரசியல் அரங்குக்கு வந்ததன் விளை வாகச் சிங்கள மக்களுக்கும் தமிழ் மக்களுக்குமி டையே நட்புறவின்மை வளர்ந்தது. புலிகளைத் தோற் கடித்ததன் பிரதான பலன் இரு இனங்களுக்கு மிடையே நட்புறவும் புரிந்துணர்வும் மேலோங்கு வதாக அமைவதாகும். அதுவே தேசிய விழாக் கொண்டாட்டத்தின் மூலம் நாடு அடையக் கூடிய மிகப் பெரிய நன்மை. இந்த நிலையைத் தோற்று விப்பதில் சிங்களத் தலைவர்களுக்கும் தமிழ்த் தலைவர்களுக்கும் சம அளவு பொறுப்பு உண்டு.
முழுமையான தீர்வைத் தவிர வேறெதையும் ஏற்க முடியாது என்ற மனோநிலை தமிழ்த் தலைவர் களிடமிருந்தும் நியாயமான அரசியல் தீர்வுக் கோரி க்கையைப் பிரிவினையாகப் பார்க்கும் மனோநிலை சிங்களத் தலைவர்களிடமிருந்தும் நீங்கும் நிலை யிலேயே இனங்களுக்கிடையிலான புரிந்துணர்வு வளர முடியும். இனங்களுக்கிடையே இடைவெளி தொடர்வது நாட்டின் முன்னேற்றத்துக்கும் நிரந்தர அமைதிக்கும் எப்போதும் தடையாகவே இருக்கும் என்பதால், இருதரப்புத் தலைவர்களும் விட்டுக் கொடுப்புடன் ஆக்கபூர்வமான அணுகுமுறையைப் பின்பற்ற வேண்டுமெனக் கேட்டுக் கொள்கிறோம்.
