ஜஃபர் சாதிக் (ரஹ்) மகனுக்கு வழங்கிய உபதேசங்கள்



நீஸரத் ஜஃபர் சாதிக் (ரஹ்) அவர்கள் தமது மகனார் ஹஸரத் மூஸா காளிம் (ரஹ்) அவர்களுக்கு வழங்கிய உபதேசம் மிக ஆழமான கருத்துக்களைக் கொண்டதாக இருக்கிறது. அவை வருமாறு: 
* அல்லாஹ் பங்கிட்டதைக் கொண்டு போதுமாக்கிக் கொண்டவர் பணக்காரராகி விடுவார். 
* மனிதர்களின் வசம் உள்ளவற்றின் மீது தன் பார்வையைச் செலுத்தியவர் ஏழையாகி விடுவார். 
* அல்லாஹ் தனக்குப் பங்கிட்டதைப் பொருந்திக் கொள்ளாதவர் அல்லாஹ்வுடைய தீர்ப்பில் சந்தேகித்தவராவார். 
* மனிதர்களுடைய (குறைகளின்) திரையை அகற்றியவருடைய வீட்டின் குறைகள் வெளியிடப்படும். 
* அக்கிரமம் என்ற வாளை உருவியவர் கொல்லப்படுவார். * தன் சகோதரனுக்கு குழிதோண்டுபவன் தானே அதில் வீழ்வார் 
* அறிவீனர்களின் விஷயத்தில் தலையிடுபவர் கேவலமாக்கப்படுவார். 
* ஆலிம்களிடம் கலந்து உறவாடுபவர் கண்ணியம் பெறுவார். 
* தீமை உள்ள இடத்தில் நுழைபவர் சந்தேகிக்கப்படுவார். 
* தான் கேவலம் அடைவதைச் சிறியதாகக் கருதுபவர் அடுத்தவர் கேவலமடைவதைப் பெரிதாகக் கருதுவார்.
முஹம்மது ஹஸனி
கல்முனை 07
