ஐ.தே.க. யதார்த்தத்தை புரிந்து அரசியல் செய்ய வேண்டும


ஐக்கிய தேசியக் கட்சிக்குள் கடந்த பல்லாண்டு காலமாக இடம் பெற்று வந்த தலைவர் பதவிக்கான பலத்த போட்டியில் அதன் தற்போதைய தலைவரும் எதிர்க்கட்சித் தலைவருமான ரணில் விக்கிரமசிங்க தன்னை எதிர்த்து போட்டியிட்ட அனைவரையும் படுதோல்வியடையச் செய்து வெற்றி வாகை சூடியிருப்பதாக அக்கட்சி விடுத்த ஓர் அறிவித்தலில் குறிப்பிடப்பட்டுள்ளது.
அடுத்த 6 ஆண்டுகளுக்கு எவராலும் தட்டிப்பறிக்க முடியாதவாறு தலைமைப் பதவியில் 6 ஆண்டு காலத்துக்கு வீற்றிருப்பதற்கான அதிகாரத்தை ரணில் விக்கிரமசிங்கவுக்கு வழங்கும் பிரேரணை ஐக்கிய தேசியக் கட்சியின் செயற்குழுக் கூட்டத்தில் நிறைவேற்றப் பட்டுள்ளது. இதன் அடிப்படையில் ஓர் ஆண்டுக்கு ஒரு தடவை கட்சித் தலைவரை தெரிவு செய்யும் நடைமுறை இரத்துச் செய்யப் பட்டுள்ளது.
கட்சித் தலைவர் ஏகமனதாக தெரிவு செய்யப்பட்ட போதிலும் கட்சியின் உப தலைவர் உதவித் தலைவர்கள் மற்றும் தேசிய அமைப்பா ளர்கள் இப்பதவிகளுக்கு போட்டியிட்டு மூன்றில் இரண்டு பெரும் பான்மை வாக்குகளைப் பெற்று தெரிவாகவேண்டும் என நிபந்தனை யையும் விதிக்கும் திரு. திலக் மாரப்பனவினால் முன்மொழியப் பட்டு ஜோன் அமரதுங்கவினால் வழிமொழியப்பட்ட பிரேரணை யும் செயற்குழுக் கூட்டத்தில் நிறைவேற்றப்பட்டது.
திரு ரணில் விக்கிரமசிங்கவும் அவரது அடியாட்களும், கட்சியில் தாங்கள் இழந்து வரும் ஆதரவைப் பெருக்கிக் கொள்வதுடன் தங்கள் பதவிகளை தக்கவைத்துக் கொள்வதில் அதிக ஆர்வம் காட்டுகின்ற போதிலும் மக்களுக்கு சேவை செய்வதில் அந்த அளவுக்கு அக்கறை காட்டவில்லை என்று ஐக்கிய தேசியக் கட்சி மீது விரக்தி கொண்ட கட்சியின் சிரேஷ்ட உறுப்பினர் ஒருவர் வேதனை தெரிவித்தார்.
எதிர்வரும் மாகாண சபைத் தேர்தல்களில் கட்சி படுதோல்வி அடை யும் என்பதை முன்கூட்டியே அறிந்திருக்கும் திரு ரணில் விக்கிரம சிங்கவும் அவரது நெருங்கிய ஆதரவாளர்களும் அவசர அவசர மாக மந்திர ஆலோசனை செய்த பின்னரே திரு ரணில் விக்கிரம சிங்கவை அடுத்த 6 ஆண்டு காலத்துக்கு கட்சியின் தலைவராக தெரிவு செய்து நிரந்தரமாக அவரை அப்பதவியில் வீற்றிருக்கச் செய்வதற்கான இந்த தீர்மானத்தை செயற்குழுக் கூட்டத்தில் நிறை வேற்றி இருக்கிறார்கள்.
தேர்தலில் படுதோல்வி அடைந்துவிடுவது இப்போது உறுதியாகி இருப்ப தனால் அதற்குப் பின்னர் ரணில் விக்ரமசிங்கவை தலைவர் பதவியில் இருந்து இறக்கி அப்பதவிக்கு ரணில் விக்கிரமசிங்கவை கட்சிக்குள் எதிர்ப்பவர்கள் சஜித் பிரேமதாஸவை அமர்த்திவிடு வதைத் தடுப்பதற்கு முன்னேற்பாடாக இந்தத் தீர்மானத்தை எடுத்திருப்பதாக அந்த அங்கத்தவர் வேதனையுடன் கூறினார்.
வெளிநாட்டுக் கடன் பளு அதிகரித்து வருகின்றது. மக்களின் வாழ்க் கைச் செலவு உயர்ந்துகொண்டே போகின்றது. விவசாயப் பெரு மக்கள் தங்கள் விவசாயக் கடனை மீளச் செலுத்த முடியாத நிலை யில் வேதனையில் மூழ்கி இருக்கிறார்கள், வரட்சியினால் நீர்த் தேக்கங்களின் நீர் மட்டம் குறைந்திருக்கின்றது என்றும் இது அடுத்த பெரும்போகத்தில் நெல் விளைச்சலை வீழ்ச்சியடைவதற் கான அறிகுறிகள் தென்படுகின்றன போன்ற தங்களால் குளிரூட் டப்பட்ட சிறிகோத்த மாளிகையில் அமைந்திருக்கும் ஓர் அறை யில் அமர்ந்திருந்து அரசுக்கு எதிரான குற்றச்சாட்டுக்களை ஜோடி த்துதேர்தல் மேடைகளின் பேசுவதற்கு ஐக்கிய தேசியக் கட்சியின் தலைமைத்துவம் தீர்மானித்திருக்கின்ற போதிலும் அத்தகைய குற் றச்சாட்டுக்களுக்கு அரசாங்கம் ஏற்கனவே தனது செயற்திறனின் மூலம் பதிலளித்து இருக்கிறதே அன்றி மேடைப் பேச்சுக்களின் மூலம் அதற்கான சாதனைகளை எடுத்துரைப்பதில் ஆர்வம் காட்டவில்லை.
ஐக்கிய தேசியக் கட்சி எத்தகைய ஜோடிக்கப்பட்ட போலிக் குற்றச் சாட்டுக்களை அரசாங்கத்துக்கு எதிராகச் சுமத்தினாலும் அதற்கு அரசாங்கம் பதிலளிப்பதற்குப்பதில் மக்களே அரசாங்கத்தின் நற் பணிகளை உணர்ந்து ஐக்கிய தேசியக் கட்சிக்கும் அதற்கு வால் பிடிக்கும் அரசியல் கும்பல்களுக்கும் எதிர்வரும் மூன்று மாகாண சபைத் தேர்தல்களில் தங்கள் வாக்குப் பலத்தின் மூலம் ஒரு நல்ல பாடத்தை கற்றுக் கொடுப்பார்கள் என்பதில் ஐயமே இல்லை.
ரணில் விக்கிரமசிங்கவும் அவரது கட்சியினரும் அரசாங்கம் செய்யும் நற்பணிகளையும் இலங்கையை ஆசியாவிலேயே ஒரு விந்தைக் குரிய நவீன நாடாக மாற்றுவதற்கு எடுத்துவரும் அபிவிருத்திப் பணிகளையும் பகிரங்கமாக பாராட்டக்கூடிய அரசியல் முதிர்ச்சி யைப் பெற்றிருக்க வேண்டும். அவ்விதம் அரசாங்கத்தின் பணி களைப் பாராட்டும் போது அரசாங்கத்தின் இப்பணிகளில் சில குறைபாடுகள் இருந்தால் அவற்றை சுட்டிக்காட்டி அந்தக் குறை பாடுகளை நிவர்த்தி செய்வதற்கு அரசாங்கத்துடன் ஒத்துழைக்க வேண்டும்.
இதுவே இருகட்சி பாராளுமன்ற ஜனநாயகத்துக்கு வலுவூட்டும் ஒரு நற்பணியாக அமையும் என்பதை ஐக்கிய தேசியக் கட்சியின் தலைவரும் அதன் உறுப்பினர்களும் உணர வேண்டும். இவ்விதம் பொறுப்புணர்வுடன் ஜனநாயக ரீதியில் அரசாங்கத்தை எதிர்த்து தேர்தல் பிரசாரங்களை ஐக்கிய தேசியக் கட்சி எதிர்வரும் தேர் தல்களில் மேற்கொண்டால் அக்கட்சியின் மீது அனுதாபப் பட்டாவது இக்கட்சியினர் இப்போது சரியான பாதையில் அரசியல் நடத்த முயற்சி செய்கின்றார்கள் என்ற மகிழ்ச்சியில் சிறிதள வேனும் மக்கள் ஆதரவைப் பெற்றுக் கொள்ள முடியும்.
அதற்குப் பதில் போலியான குற்றச்சாட்டுக்களை அரசாங்கத்துக்கு எதிராக சுமத்தி தேர்தல் பிரசாரங்களை ஐக்கிய தேசியக் கட்சி மேற்கொண்டால் நிச்சயம் இந்த மூன்று மாகாண சபைத் தேர்தல் களிலும் முன்பு அடைந்த தோல்விகளைப் போன்று படுதோல்வி யடைந்து மூக்குடைய வேண்டிய நிலை ஏற்படும் என்பதை நாம் ஞாபகப்படுத்த விரும்புகின்றோம்.
