5 நாள் பயணமாக ஜனாதிபதி பிரதீபா 
பட்டீல் நேற்று மொரீசியஸ் சென்றார்


ஜனாதிபதி பிரதீபாபட்டீல் 5 நாள் பயணமாக நேற்று மொரீசியஸ் தீவுக்கு சென்றார். ஜனாதிபதிக்கு மொரீசியஸ் பல்கலைக்கழகம் சிறப்பு டாக்டர் பட்டத்தை அளிக்கிறது.
மொரீசியஸ் தீவில் 5 நாட்கள் தங்கி இருக்கும் ஜனாதிபதி பிரதீபாபட்டீல் அந்நாட்டு ஜனாதிபதி சர் அன்ரோட் ஜுகுநாத் மற்றும் பிரதமர் நவின்சந்திர ராமகோலம் ஆகியோரை சந்தித்து சர்வ தேச தீவிரவாதம், கடற்கொள்ளையர் பிரச்சினை உள்ளிட்ட பல்வேறு பிரச்சினை கள் பற்றி ஆலோசனை நடத்துகிறார். 
மேலும் இரு நாடுகளுக்கும் இடையே வர்த்தக மேம்பாடு பற்றியும் ஆலோசனை நடத்துகிறார். மொரீசியஸ் நாட்டு எதிர்க் கட்சி தலைவர் மற்றும் தலைமை நீதி பதி உள்ளிட்டோரையும் அவர் சந்தித்து பேசுகிறார். மொரீசியஸ் நாட்டின் பாராளு மன்றத்தில் ஜனாதிபதி உரையாற்றுகிறார். 
இந்திய-மொரீசியஸ் நாட்டு தொழில் அதிபர்கள் கூட்டத்திலும் ஜனாதிபதி பங்கேற்கிறார். ஜனாதிபதியின் மொரீசியஸ் நாட்டு பயணம் இருநாடுகளுக்குமிடையே நல்லுறவை மேம்படுத்தும் என எதிர்பார்க்கப்படுகிறது.
