998 நீர்ப்பாசனக் கட்டுக்களிலும்303 குளங்களிலும் நீர்வற்றியுள்ளது


(உக்குவளை விசேட நிருபர்)
மாத்தளை மாவட்டத்தில் பெரும்போகம், சிறுபோகம் ஆகிய இரு காலங்களிலும் சுமார் 30, 000 ஏக்கர் வயல் நிலங்களுக்கு தண்ணீர் வழங்கிய சிறு குளங்களும், 1300 நீர் அணைக்கட்டுகளும் முற்றிலும் தண்ணீரின்றி வற்றிப் போயுள்ளதோடு, தேவஹுவ, போவதென்ன, நாலந்த போன்ற நீர்த்தேக்கங்களின் நீர்மட்டமும் வேகமாக குறைந்து வருவதாக அறிவிக்கப்படுகிறது.
தற்போது மாத்தளை மாவட்டத்தில் நிலவுகின்ற வெப்பமான காலநிலை காரணமாக இம் மாவட்டத்திலிருக் கும் 998 நீர் அணைக்கட்டுகளும் 303 குளங்களும் முற்றாக வற்றிப் போயுள்ளதாக மாத்தளை உதவி விவசாய ஆணையாளர் வீ. ஜி. சோமரத்ன தெரிவிக்கின்றார்.
போவதென்னை,தேவஹுவ, வே. மெடிகல்ல நீர்த்தேக்கங்களுக்கு நீரினை வழங்கும் நாலந்த நீர்த்தேக்கம் வழமையைவிட பதினைந்து அடி குறைந்து காணப்படுகிறது என தம்புள்ள நீர்ப்பாசன பொறியியலாளர் எஸ். டி. மெதிவக தெரிவிக்கின்றார். தேவஹுவ நிர்த்தேக்கத்திலிருந்து வேமெடில்ல நீர்த்தேக்கத்து நீரை பகிர்ந்தளிக்க முடியாத இந்நீர்த்தேக்கம் நீரின்றி காணப்படுகிறது.
