யாழ். பத்திரிகையொன்றுக்கு எதிராக இராணுவத் தளபதி வழக்குத் தாக்கல்


யாழ்ப்பாணத்தை மையமாக கொண்டு வெளிவரும் பத்திரிகையொன்றுக்கு எதிராக இலங்கை இராணுவத் தளபதி லெப்டினன்ட் ஜெனரல் ஜகத் ஜயசூரிய அவதூறு வழக்கொன்றை தாக்கல் செய்துள்ளார். மேற்படி வழக்கு நேற்று முன்தினம் யாழ். மேல் நீதிமன்றத்தில் தாக்கல் செய்யப்பட்டதாக இராணுவத் தலைமையக ஊடகப் பிரிவு தெரிவித்துள்ளது.
நான்கு மாதங்களுக்கு முன்னர் இராணுவத் தளபதி லெப்டினன்ட் ஜெனரல் ஜகத் ஜயசூரிய மற்றும் பாதுகாப்புச் செயலாளர் கோத்தபாய ராஜபக்ஷவுக்கு எதிராக அவதூறு ஏற்படும் வகையில் செய்தியொன்றை யாழ்ப்பாணத்தை மையமாகக் கொண்டு வெளிவரும் பத்திரிகை பிரசுரித்திருந்தது. இதற்கு எதிராகவே மேற்படி அவதூறு வழக்கு தாக்கல் செய்யப்பட்டதாக இராணுவ ஊடகப் பிரிவு குறிப்பிட்டுள்ளது.

