நீரிழிவு நோயாளிகள் 35 கோடியாக உயர்வு


அண்மையில் லான்செட் நிறுவனம் நடத்திய ஆய்வின்படி உலகில் நீரிழிவு நோயாளிகள் எண்ணிக்கை 35 கோடியாக அதிகரித்துள்ளது. மேற்கத்திய நாடுகளின் துரித உணவு கலாசாரம் வளரும் நாடுகளுக்கு வேகமாக பரவி வருவதே இதற்கு முக்கிய காரணம் என அதில் குறிப்பிடப்பட்டுள்ளது. 
உலக சுகாதார நிறுவனம் மற்றும் கேட்ஸ் பவுண்டேசன் நிதியுதவியுடன் நடத்தப்பட்ட இந்த ஆய்வில், உலகம் முழுவதிலும் 25 வயதுக்கு மேற்பட்ட 27 இலட்சம் பேர் உட்படுத்தப்பட்டனர். சாப்பிட்ட பிறகு 12 மணி நேரம் கழித்து இரத்தத்தில் உள்ள குளுகோஸ் அளவும், சாப்பிட்ட உடன் இரத்தத்தில் உள்ள சீனியின் அளவும் கணக்கிடப்பட்டது. 
ஒரு லீற்றர் இரத்தத்தில் குளுகோஸ் அளவு 5.6 மில்லி மோல்ஸ்க்கு குறைவாக இருந்தால் ஆரோக்கியமானவராகவும், 7 ஐ தாண்டினால் சர்க்கரை நோய் இருப்பதாகவும் 5.6 முதல் 7க் குள் இருப்பவர்கள் தொடக்க நிலையில் உள்ளவர்களாகவும் கருதப்பட்டனர். இதன்படி உலகில் 34.7 கோடி பேர் நீரிழிவு நோயால் பாதிக்கப்பட்டு உள்ளதாக கணக்கிடப்பட்டுள்ளது. 1980ஆம் ஆண்டில் இருந்த 15.3 கோடியைவிட 2 மடங்கு அதிகம். 
2009ல் இது 28.5 கோடியாக இருந்தது. உலக மக்கள் தொகையில் நீரிழிவு நோயால் பாதிக்கப்பட்டுள்ள ஆண்களின் எண்ணிக்கை 8.3 லிருந்து 9.8 சதவீதமாகவும், பெண்களின் எண்ணிக்கை 7.5 லிருந்து 9.2 சதவீதமாகவும் அதிகரித்துள்ளது. முதுமை காரணமாக 70 சதவீதம் பேருக்கும். உடல் பருமன் உள்ளிட்ட இதர காரணங்களால் 30 சதவீதம் பேருக்கும் நீரிழிவு நோய் ஏற்படுகிறது. நீரிழிவு நோய் மனித உயிரிழப்புக்கான முக்கிய காரணங்களில் ஒன்றாக உருவெடுத்துள்ளது. 
அதேநேரம் உலகம் முழுவதும் இந்த நோய் பரவி உள்ளது. இது உலக சுகாதார நடைமுறைகளுக்கு பெரும் அச்சுறுத்தலாக விளங்குகிறது என இந்த ஆய்வை மேற்கொண்டவர்களில் குறிப்பிடத்தக்கவரும் லண்டன் இம்பீரியல் கல்லூரி பேராசிரியருமான மஜித் எஸட்டி கூறியுள்ளார். மொத்த நீரிழிவு நோயாளிகளில் 85 முதல் 95 சதவீதத்தினர் உடல் பருமனுடன் தொடர்புடைய 26 வகையைச் சேர்ந்தவர்கள். மேற்கத்திய நாடுகளில் உள்ள துரித உணவுப் பழக்கம் உலக நாடுகளிடையே வேகமாக பரவி வருவதே இதற்கு முக்கிய காரணம் என ஆய்வாளர்கள் கூறியுள்ளனர்.

மனிதர்கள் 2031ஆம் ஆண்டில் வேற்றுக் கிரகவாசிகளை சந்திக்க முடியும் என ரஷ்யன் அகடமி ஒப் சயன்ஸ் எப்ளையிட் அஸ்ட்ரோனமி இன்ஸ்டியூட் இன் இயக்குநர் பின்கில்ஸ்டீன் என்ற ரஷ்ய விஞ்ஞானி கூறியுள்ளார். வேற்றுக் கிரக வாசிகள் சம்பந்தமான ஆய்வினை மேற்கொள்ளும் சர்வதேச மன்றத்தில் உரையாற்றும்போது அவர் இவ்வாறு தெரிவித்துள்ளார். 
&quot;உயிர்களின் தோற்றமானது அணுக்கள் உருவாகுவதை போல தவிர்க்க முடியாதது. வேற்றுக்கிரகங்களிலும் உயிரினங்கள் வாழ்கின்றன. அவற்றை நாம் 20 வருடங்களுக்குள் கண்டு பிடிப்போம்&quot; என நம்பிக்கை வெளியிட்டுள்ளார். நட்சத்திர மண்டலத்தில் நாம் அறிந்த வகையில் சூரியனைச் சுற்றிவரும் கோள்களில் 10% பூமியை ஒத்தவை. 
இவற்றில் நீரைக் கண்டுபிடிக்க முடிந்தால் ஏன் உயிர்களைக் கண்டு பிடிக்க முடியாதென கேள்வியும் எழுப்பியுள்ளார். வேற்றுக் கிரக வாசிகளும் உருவத்தில் மனிதர்களை ஒத்ததாக காணப்படலாம் எனவும், வேறு வகையான தோல் நிறத்தினை உடையவர்களாக இருக்கலாம் எனவும் அவர் குறிப்பிட்டுள்ளார்.
