தமிழ் பேசும் மக்களும் தேர்தலும்

தேர்தல் ஜுரம் தொடங்கிவிட்டது. ஊடகங்களின் செய்திகளில் பெரும்பாலானவை ஏதோவொரு விதத்தில் தேர்தலுடன் தொடர்புடையவையாக இருக்கின்றன. சில ஊகங்கள். சில உறுதியான கருத்துகள்.
எந்தத் தேர்தல் நடந்தாலும் கூடுதலான எண்ணிக்கையில் கட்சிகள் களமிறங்கலாம். இலங்கையில் ஏராளம் கட்சி கள் தேர்தல் ஆணையாளரினால் அங்கீகரிக்கப்பட்ட வையாக உள்ளன. இக் கட்சிகளுள் சில தேர்தல் கால ங்களில் தமது சின்னத்தை விலைபேசுவனவாகவும் இரு க்கின்றன. 
கட்சிகளின் அங்கீகாரம் தொடர்பாகக் கடுமை யான சட்ட ஏற்பாடுகள் இல்லாமையே இந்த நிலைக்குக் காரணம். தேர்தல்களில் போட்டியிடாதனவும் போட்டி யிட்டாலும் குறிப்பிட்ட விகிதாசாரத்துக்கு மேல் வாக்கு கள் பெறாதனவுமான கட்சிகளின் அங்கீகாரத்தை ரத்துச் செய்யும் சட்ட ரீதியான நடைமுறை இந்தியாவில் பின் பற்றப்படுகின்றது.
எத்தனை கட்சிகள் களமிறங்கினாலும் இரண்டு பிரதான அணிகளுக்கிடையிலேயே போட்டி. ஒன்று ஆட்சியில் உள்ள ஐக்கிய மக்கள் சுதந்திர முன்னணி. மற்றது எல் லாக் காலங்களிலும் ஐக்கிய தேசியக் கட்சியுடன் சேர் ந்து செயற்பட்டவர்கள் புதிதாகப் பெயர் சூட்டியிருக்கும் ஐக்கிய தேசிய முன்னணி. 
தமிழ் பேசும் மக்களின் வாக் குகளைப் பெறுவதற்கான முயற்சியில் இரண்டு அணி களும் ஈடுபடலாம். அதற்கான அறிகுறிகள் இப்போதே தென்படுகின்றன. தேர்தல் காலத்தில் பல வாக்குறுதிகள் வழங்கப்படலாம். 
விமர்சனங்கள் செய்யப்படலாம். தமிழ் பேசும் மக்களைப் பொறுத்த வரையில் இத் தேர்தல் முக்கியத்துவம் வாய்ந்ததென்பதால் நிதானமாகச் சிந்தித்து முடிவுக்கு வர வேண்டும்.
இனப் பிரச்சினை இன்னும் தீர்ந்தபாடில்லை. தவறான அணுகுமுறை பின்பற்றப்பட்டதால் பிரச்சினையின் தீர்வு முயற்சி சிக்கலான நிலைக்கு வந்திருக்கின்றது. 
இடம் பெயர்ந்து நிவாரணக் கிராமங்களில் தங்கியுள்ள மக்க ளின் மீள்குடியேற்றம் இன்னும் முழுமை பெறவில்லை. வடக்கிலிருந்து புலிகளால் வெளியேற்றப்பட்ட முஸ்லிம் கள் இன்னும் முழுமையாகத் தங்கள் சொந்த இடங்க ளில் குடியேறவில்லை. 
இப் பிரச்சினைகளின் தீர்வுக்குச் சாதகமான சூழ்நிலையை ஏற்படுத்துதல் எதிர்வரும் தேர்தல் தொடர்பாகத் தமிழ் பேசும் மக்கள் எடுக்கும் முடிவில் முக்கிய இடம் வகிக்க வேண்டியுள்ளது.
எந்த அணி வெற்றிவாய்ப்பு உள்ளதாக இருக்கின்றதோ அந்த அணியின் மூலமே பிரச்சினைகளுக்கான தீர் வைப் பெற முடியும் என்பது முக்கியமான கவனத்துக்கு உரியது. இன்றைய நிலையில் ஐக்கிய மக்கள் சுதந்திர முன்னணியே வெற்றி வாய்ப்பு உடையதாக இருக் கின்றது. 
மேலும் இப் பிரச்சினைகளின் தீர்வுக்குச் சாத கமான நிலைப்பாட்டைக் கொண்டுள்ள அணியாகவும் ஐக்கிய மக்கள் சுதந்திர முன்னணியே விளங்குகின்றது.
இனப் பிரச்சினைக்கு முழுமையான அரசியல் தீர்வை உட னடியாக எதிர்பார்ப்பது சாத்தியமில்லை. படிப்படியாக இறுதித் தீர்வை அடையும் நடைமுறையே பலனளிக்கக் கூடியது. பாராளுமன்றத் தேர்தலில் மூன்றிலிரண்டு பெரும்பான்மை கிடைத்ததும் பதின்மூன்றாவது அரசி யலமைப்புத் திருத்தத்திலும் பார்க்கக் கூடுதலான அதிகாரங்களைக் கொண்ட தீர்வை நடைமுறைப் படுத்தப் போவதாக ஐக்கிய மக்கள் சுதந்திர முன்னணி கூறுகின்றது. இத் தீர்வு முழுமையான அரசியல் தீர்வை அடைவதற்கான அத்திவாரமாக அமைய முடியும்.
இடம் பெயர்ந்த மக்களை மீளக் குடியமர்த்தும் நடவடிக்கை அரசாங்கத்தினால் மிகத் துரிமாக முன் னெடுக்கப்படுகின்றது. இந்த நடவடிக்கை திருப்திகரமாக இருப்பதாகத் தமிழ்த் தேசியக் கூட்டமைப்புப் பாரா ளுமன்ற உறுப்பினர்களே கூறியுள்ளனர். 
மீள் குடியேற்ற நடவடிக்கை தொடரும் வகையில் தேர்தல் முடிவு அமைவதே சிறப்பானது. புலிகள் முழுமையாகத் தோற் கடிக்கப்பட்ட நிலையில், வடமாகாண முஸ்லிம்கள் தங்கள் சொந்த இடங்களில் குடியேற முடியும். ஏற் கனவே ஒரு தொகுதியினர் குடியேற்றப்பட்டுள்ளனர். மற்றவர்களையும் குடியேற்றுவது தொடர்பாக அரசாங் கம் திட்டமிட்டுச் செயற்படுகிறது.
எதிர்நோக்கும் பிரச்சினைகளுக்கான தீர்வை முன்னி லைப்படுத்தியே தமிழ் பேசும் மக்கள் தேர்தல் தொடர் பான தீர்மானத்துக்கு வர வேண்டும்.
